
PARENTIBUS. 


PRAEFATIO. 


Si quis de Dialogo de Oratoribus se acturum esse pro- 
fitetur, fieri non potest quin ab eo expectetur certa 
sententia de quaestione, iam plus quam trecentos annos 
inter viros doctos agitata: ,sitne auctor Dialogi Tacitus, 
an Quintilianus, an Plinius, an Suetonius, an Maternus, an 
alius quidam, ceteroquin nobis ignotus?" Mihi tamen non 
in animo est hanc quaestionem iterum renovare, paucis 
modo meam sententiam proferam, ut deinde indicem 
quid sit huius meae dissertationis consilium. 

Quamquam pronus sum ad opinionem, de qua fere 
iam inter omnes constat, nempe: Tacitum Dialogi auc- 
torem esse, non tamen ausim eam proferre verbis tam 
certis quam sunt ea quibus e. g. Teuffelius ! utitur 
,Die Zweifel an dem  Taciteischen Ursprung unserer 
Schrift, an sich schon sehr wenig berechtigt, sind voll. 
ends zu nahezu mutwiligen geworden seitdem A. G. 
Lange darauf hingewiesen hat dass wir für die Urheber- 
schaft des Tacitus ein Zeugniss haben, wie für wenig 
andere Schriften aus dem Alterthum, das Zeugnis eines 


1) W. S. Teuffel. Studien und Charakteristiken, pag. 439. 

Zeitgenossen und Freundes und in einem Briefe an — 
Tacitus selbst". Unusquisque intelligit haec spectare locum, 
post Langii dissertationem notissimum, ex Plinii epistulis 
(IX. 10). 

Non pauci sunt qui hoc Plinii loco rem confici posse 
negent, suntque inter illos nonnulli qui, etiamsi ob alias 
causas certum ducant Tacitum Dialogi auctorem esse, 
tamen hac re in sua argumentatione uti noluerint (e. g. 
Steinerus, Haasius, Jansenius) Imprimis Steineri ratio 
tam lepida mihi visa est, ut facere non possim quin 
breviter eam hic repetam. Legimus in epistula nostra: 
,Cupio praeceptis tuis parere; sed aprorum tanta penuria 
est ut Minervae et Dianae, quas ais pariter colendas, 
convenire non possit... Itaque-poómata quiescunt, quae 
tu inter nemora et lucos commodissime perfici putas..." 
Verba ,praecepta tua" et ,quas ais" Dialogum spectare 
non possunt, videntur respondere epistulae cuidam Taciti, 
nobis amissae; mirum ergo esset si verba ,tu putas" 
non eandem spectarent. 

Accedit quod verba: ,tu putas" in nostra epistula, 
non bene conveniunt cum: ,ut ipsi dicunt" in Dialogo !). 

Vide etiam Jansenium ?) qui commemorat verba ,ne- 
mora et luci", sic juncta, et alibi saepe occurrere, non 
ergo dici posse verba Taciti, sed locum esse communem. 

Alio modo Gutmannus contra Langium egit. Rationibus 
prima specie probabilibus, hanc epistulam non esse Plinii 
sed ipsius Taciti, demonstrare conatur; Catanaeum in hac 


1) Steiner. Ueber den Dialogus de Oratoribus. Progr. Gymn. Kreuz- 
nach 18063, p. 12. 
2) Jansen. De Tacito Dialogi auctore. Diss. Gron. 1878, pag. 46 sqq. 

re secutus!) Quae ratio cur probari tamen non possit, 
inter alios Westermannus ?) in clara luce posuit. 

Licet ergo Gutmanni argumentatio improbanda sit, 
tamen iis quae Steinerus Jansenius alii Langii invento 
objecerunt, unum hoc certum indicium nobis est ademp- 
tum; qui ergo Tacitum auctorem Dialogi esse credere non 
vult, non ut Teuffelio videtur ,petulantiae" reus esse 
meret. Desunt enim indicia eius generis ut omnis justa 
dubitatio iis cedere debeat. 

Ne codicum quidem consensui nimium tribuendum est : 
si enim, ut vulgo sumitur, omnes codices ex uno fonte 
fluxerunt, revera nihil nisi unius codicis auctoritatem 
habemus. 

Quod aliquando prolatum est: Pomponium Sabinum 
grammaticum dicere ,Tacitus appellat scripta Maecenatis 
calamistros", eius indieii vis iamdudum fracta est, post 
accuratas in huius grammatici aetatem inquisitiones. Apud 
recentiores de Dialogo auctores de ea re tacetur. 

Multum, contra, a recentioribus tribuitur similitudini 
Sermonis quam intercedere inter Dialogum et opera, quae 
omnium consensu Tacito tribuuntur, observare sibi visi 
sunt. Libenter confiteor a multis multa, quae huc perti- 
neant, diligenter et prudenter esse collata, sed si cogito 
sermonis diversitatem unicam fuisse causam cur Lipsius, 
eb post eum multi alii viri de litteris praeclare meriti, 
Dialogum "Tacito abiudicarent, vix credere possum ex 
sermone umquam cería ratione effici posse Tacitum Dia- 
logi auctorem esse. 


1) Gutmanni dissertatio in Dialogi editione Orelliana. Turici 1830, 


pag. lll sqq. 
9) Westermann. Geschichte der Beredsamkeit. Theil II, pag. 239. 

Quibus de causis res mihi nondum absoluta videtur, 
et, si Dialogus sine nomine auctoris nobis esset traditus, 
credo neminem ausurum fuisse pro certo Tacito eum 
attribuere, et sine dubio multis, qui eum legissent, ne in 
mentem quidem venisset putare Tacitum huius libelli 
auctorem esse. 

Non tamen sine auctoris nomine es! traditus, mane- 
bitque hoc semper magnum indicium, accedunt alia quae- 
dam, non certa quidem, minime tamen spernenda. Ideoque 
mihi proposui in mea dissertatione de hac quaestione iam 
tacere, et semper loqui de , Tacito Dialogi auctore", quasi 
res nulli dubitationi sit obnoxia; motus et hac ratione: 
si libellus quidam sub cuiusdam auctoris nomine est 
traditus, et si deinde aliquis contendere vult libellum eius 
auctoris esse non posse, in eum qui sie loquitur, onus 
probandi cadit, et, quamdiu certam probationem nondum 
protulerit, prudenter facimus si codicum (vel codicis) aue- 
toritatem sequimur. Et hanc certam probationem nobis 
datam esse, hoc quidem tempore nemo fere contendit. 

Aliam quaestionem tractare mihi in animo est, nempe: 
quo tempore Dialogus sit scriptus. 

Quae dicenda mihi erant in tria capita divisi. Primo 
exponam rationes quae meam sententiam, quam mox 
proferam, corroborare videntur; duobus sequentibus ad- 
versariorum argumentationes refellere conabor, et secundo 
quidem capite ceteras, tertio eas quae ad sermonem 
pertinent. Hic illic fortasse, cogente materie, aliquid, quod 
potius in primo capite locum habere deberet, in secundo 
vel tertio tractabo, aut contra; sed quantum fieri potest 
propositam divisionem obtinebo. 


CAPUT PRIMUM. 


Quaerentibus quanam aetate Tacitus Dialogum scrip- 
serit, ante omnia ipse liber cum cura est inspiciendus, et 
videndum sitne indoles ea, sintne indicia eo spectantia, 
ut ex calamo iuvenis liber fluxisse videatur, an videantur 
inesse quae nos cogant aliter concludere. 

Qui de libri indole egerunt minime consentiunt; satis 
erit duo exempla proferre: Jansenius!) ,scatet totus liber 
iuvenili quodam ardore et abundantia"; Langius ?): ,si 
totum spectes, ea inest sententiarum gravitas, iudiciique 
maturitas, ea morum severitas......" 

Cum talia iudicia, inter se quam diversissima, ante 
oculos habemus, fieri non potest quin et nobis nascatur 
cupido attente Dialogum perlegendi, ut et ipsi de hac re 
sententiam pronuntiare possimus. 

Sed iam statim hoc dictum volo: persuasum mihi est 
ex ipso sermone, per se spectato, non ergo collatis ceteris 
Taciti operibus, nihil de aetate qua Dialogum scripserit 
effici posse. Sitne sermo aliquis iuvenilis an senilis, quaestio 
est quae, me iudice, omnino diiudicari nequit. Sermo esse 
potest bonus, malus, siccus, uber aut quidvis, sed nihil 


1) pag. 10. 
2) Langius in ed. Dronkiana, pag. XXIII. 

ex his, sive virtutibus sive vitiis, solis iuvenibus aut 
solis senioribus adiudicandum est. 

Haec scribenti imprimis mihi ante oculos versatur una 
res quae huc trahitur: Gutmannus, qui Tacito Dialogum 
abiudicat, praeter alias et hac ratione est motus. Obser- 
vasse sibi visus est in Dialogo quaedam alia vitia (de 
quibus infra agam), et his adnumerat synonymorum abun- 
dantiam: ,ridiculum est" ait!) ,binis pariter inceden- 
tibus verbis uti ubi singula sufficiebant", commemorat: 
,memoria et recordatio", ,metus et terror", ,plena et 
frequens domus", ,veteres et senes", alia huius generis, 
quin etiam ex capite VII tres tautologias in uno enun- 
ciato: ,fama et laus", ,negotiosos et rebus intentos", 
,iuvenes et adulescentes" Ut dixi, haec abundantia inter 
causas est cur Gutmannus Tacitum Dialogi auctorem 
esse non credat. Qua de re nune non agam, sed alii, 
cum Gutmanno censentes talem abundantiam inter vitia 
esse habendam, contenderunt ex ea apparere a iuvene 
Dialogum esse scriptum. 

Sic Teuffelius ?): ,die theilweis leere Háufung von 
Synonymen", Jansenius ll. ,iuvenili abundantia". 

Estne talis synonymorum abundantia praesertim iuni- 
orum hominum? Mihi non videtur. Proprium est certi 
cuiusdam dicendi generis, non certae vitae aetatis. 

Exempli causa commemorari potest Plinii Panegyricus, 
quam XXXVIII annos natus scripsit, satis matura ergo 
aetate. lam primum caput magnam copiam synonymorum 
praebet: ,bene ac sapienter", ,usurpandus colendusque", 


1) pag. 106. 
2) St. u. Ch., pag. 439. 

»praestabilius aut pulchrius", ,castus et sanctus", ,forte 
casuque", ,coram ac palam", ,aras et altaria", ,caelum 
ac sidera". 

Scriptorum nostratium saeculi X VII permulti hoc vitio, 
Si sic vocandum est, laborabant, etiamsi minime-essent 
adulescentes. Prae manibus est liber cui titulus: ,Be- 
schrijving der stad Leyden". Scatet ille liber mira quadam 
abundantia, non tamen iuvenili; scriptus enim est ab 
Orlersio, viro consulari, provectissima aetate. Nihil ex hoc 
libro citabo nisi praefationis primam sententiam, satis 
superque erit ad meam thesem probandam: ,Dat alle 
Volkeren en .Natién (waerde Lezers) van de gantsche 
waerelt tot allen tijde genegentheid, lust en begeerte gehad 
hebben om hun lieve Vaderlund en Geboorte-plaetsen te 
roemen, te prüjzen en te verheffen bewijzen genoegzaam 
de menigvuldige Eerdichten, Schriften en Boeken, de welke 
zij tot lof derzelven geschreven en achtergelatem hebben, 
en daarom heeft de allerwelspreekendste M. T. Cicero 
wel en te recht gezegt: dat een Mensche gebooren en ín 
de Waereld gekomen is om drie zaken wille: om hem 
zelven om zijne vrienden, en om zijn Vaderland". 

Nonne et Cicero dicit senectutem natura loquaciorem 
esse? !). 

Nudam ergo, qua Dialogi sermo per se spectetur (de 
Dialogi sermone cum historicorum librorum collato, in 
tertio capite agam) disputationem, omittendam censeo. 

Multa tamen restant alia indicia, ex quibus aliquid de 
auctoris aetate suspicari nobis licet. 

Quae indicia omnia id demonstrare mihi videntur: , satis 








1) Cic. Sen. XVI. 

matura aetate, i. e. post Domitiani imperium Tacitum 
Dialogum scripsisse. 

Postquam tandem meam sententiam protuli, enarrabo 
quibus rationibus nitatur. 

Si inquirendum est in aetatem qua aliquis auctor opus 
quoddam scripserit, primo videndum est invenianturne in 
eo loci in quibus de se ipso loquitur, quod si fit: quo- 
modo id faciat. Deinde utrum insit quaedam gravitas 
(non sermonis, sed ut ita dicam: ingenii, an potius 
modesta verecundia. Haec enim plerumque arguit auc- 
torem hominem novum esse in litteris, illa monstratur 
vir maturior, cuius iudicium cum quadam reverentia 
auditur. 

Ad haec diiudicanda in Dialogo nobis praecipue res 
erit cum duobus prioribus capitibus, quia in solis iis ipse 
auctor suo Marte verba facit. 

Omnia quae sequuntur, quod quidem ad hanc pertinet 
rem, multo minoris sunt momenti, quamquam et ex his 
nonnulla, quae meam sententiam confirment, afferre posse 
mihi videor. 

Gravissimum indicium ex quo solo, si quid video, fere 
iam apparet Tacitum non nisi provectiore aetate Dialogum 
scripsisse, semper manet et manebit locus ille, iamdudum 
: notissimus, de quo omnes, qui de hac re egerunt, verba 
fecerunt, locus ex capite primo: ,vix hercule auderem 
(tuae pereunctationi respondere) si mihi mea sententia 
proferenda ac non disertissimorum, ut nostris temporibus, 
hominum sermo repetendus esset, quos eandem hanc 
quaestionem pertractantes ?wveenis admodwm. audivi". 

Nemo sic de se ipso loquitur nisi qui sit iam multo 
multoque maturior, plane ridiculum esset si quis viginti 

quinque annos natus sic indicaret rem, quae facta esset 
cum duo de viginti vel viginti annos haberet. 

Praeterea tota haec dubitatio in definiendo temporis 
Spatio minime in usu est, nisi cum loquimur de re iam 
ante multos annos acta, in brevioribus temporis inter- 
valis dicimus: ,ante quinque vel septem annos", vel: 
,ante aliquot annos". 

Quae hic legimus verba sunt eius, qui sibi in mentem 
revocet aliquid quod iam multo ante factum est, rem 
cuius annum iam non statim certis verbis indicare potest ; 
hoc tamen scit: ,se tunc temporis admodum fuisse 
iuvenem". 

Iuvenis viginti quinque annos natus sine dubio tali 
dicendi ratione non esset usus, magnum enim erat peri- 
culum ne lectores in risum effunderentur, dicentes: ,at 
et nune admodum es iuvenis". 

Operae pretium est meminisse quam eleganter auctor 
nostras Hildebrandus qui, cum scriberet ,novellam" (ut 
dicitur) quam volo, non multum aberat ab aetate, qua 
multi credunt Tacitum Dialogum scripsisse, in simili casu 
de se ipso loquatur, ,tres fere" ait!) ,anni sunt, parce 
mihi utendum est annis, admodum enim sum iuvenis, 
ex quo...." 

Videmus quam venuste de aetate sua auctor hic loqua- 
tur; numquam ille scripsisset: ,admodum eram iuvenis 
cum...." vel tale quid; certe sic scribendo risum movisset, 
quod lepidissime nunc evitavit. 

Nihil proficimus sic ratiocinando (quod multi fecerunt): 
,quid est iuvenis admodum?" ,Iuvenis admodum" est 


1) Een onaangenaam mensch in den Haarlemmerhout. 

qui natus est circa duodeviginti vel viginti annos. Si ergo 
Tacitus Dialogum scripsit aetate vigintiquinque annorum 
non iam erat ,iuvenis admodum" sed simpliciter ,iuve- 
nis". Ergo potest de sermone, quem audivit circa viginti 
annos natus, loqui quasi de re cui ,iuvenis admodum" 
interfuit. Ex statu ,admodum-iuvenali" in statum ,iuve- 
nalem" enim transiit. 

Quid enim rei est? Prosus inutile est inquirere in 
exactam vocum ,iuvenis admodum" significationem. 

Vis talium locutionum variat variante contextu. Si 
quis triginta annos natus uxorem ducit, nemini in mentem 
venit dicere: eum ,admodum iuvenem" duxisse; si, contra, 
eadem aetate quis moritur, nihil obstat quominus dicamus 
,admodum iuvenem eum obiisse". 

Cicero in libro II de Oratore!) dicit se adolescentulum 
multa saepius ex Antonio, patruo suo, quaesivisse. Scripsit 
haec verba anno 55, significat ergo tempus à quo iam 
circa XXXV anni praeterierunt. Num tali locutione anno 
85 esset üsus? 

Non mirum est hunc Dialogi locum iis auctoribus, qui 
putant ante Domitiani tempora librum scriptum esse, 
multas molestias praebuisse. 

,Damals" Teuffelius?) ait ,will der Verfasser iuvenis 
admodum gewesen sein, war also zur Zeit der Abfassung 
viel alter". Hoc et iis, qui ante Domitiani tempora 
Scriptum contendunt, constat, ex quo sequitnr ut una 
voce tempus quo Dialogus habitus fingitur quantum fieri 
potest reducant, tempus quo editus videtur producant. 


19:0. 3. 
9) Geschichte der Rómischen Literatur". 

Habitus sermo creditur anno 74 (et de hoc anno dubi- 
tatur, qua de re infra) editus vulgo sumitur anno 81 
(nisi quod pauci credunt primo tempore Domitiani scrip- 
tum esse, qua de re in secundo capite agam), ipso ergo 
postremo ante Domitiani regnum anno. Sie aegre vix 
septem anni colliguntur inter Dialogum habitum et editum, 
qui septem anni sufficere debent ad explendum tempus 
in quo ,multo maturior" sit factus Tacitus. 

Ex qua re et hoc sequitur: si interpretatio loci diffi- 
cillimi, (et secundum multorum sententiam corrupti) qua 
demonstratur anno 74 sermonem habitum fingi, stare 
nequit (ut inter alios Nordenius putat), totam hanc rem 
admodum fieri incertam ; septem annorum spatium enim 
iam nimis breve est: si ad quattuor annorum reducitur 
vix et ne vix quidem sufficere poterit. 

Hic ergo locus, quo testatur Tacitus se tempore Dialogi 
habiti admodum fuisse iuvenem, iam per se spectatus 
maximi est momenti, fere certa res fit cum videmus esse 
etiam aliquot alios locos qui prorsus cum hocce congruunt. 

Imprimis locum ex secundo capite videamus. 

Loquitur Tacitus de Marco Apro et Julio Secundo, de 
quibus haec habet: ,quos ego in iudiciis non modo stu- 
diose audiebam, sed domi quoque et in publico adsectabar, 
mira studiorum cupiditate et quodam ardore iuvenili". 

Quo saepius hune locum mecum perpendo, eo plus 
probare mihi videtur. Nonne haec verba nos cogunt con- 
fiteri qui hic loquitur iuvenem esse non posse? Quid cogi- 
tandum esset de eo qui XXV annos natus contenderet: 
se aliquando quodam ardore iuvenili hoc vel illud fecisse? 
Estne ill ,ardor iuvenilis" tam alienus ab aetate qua 
adversarii Tacitum Dialogum scripsisse putant? Ridiculus 

Tacitus fuisset, si iam tum tam provectum aetate se 
declarasset, ut de ardore iuvenili loqueretur quasi de re, 
ad quam leni cum risu et fere cum contemptu respicere 
posset. 

Quin etiam verba ,quodam"' et ,mira" proprio quodam 
coloe hunc locum afficiunt. Incerta verba sunt viri 
maturioris, qui sentiat ardorem iuvenilem iam ante multos 
annos se reliquisse, viri qui paene sit oblitus quid ea 
verba significent, qui vix iam sibi fingere possit se um- 
quam ardore iuvenili" aliquid fecisse. 

Haec vocis ,quodam" est vis, neque alia vocabulo 
,Inira" inest, cuius colorem non recte reddimus si simpli- 
citer voce ,magna" vertimus. Significat Tacitus studiorum 
cupiditatem tantam, ut ,miretur" se umquam tantopere 
illorum studiorum cupidum fuisse. Totus locus est ho- 
minis, qui sibi ante oculos revocet felicia illa iuventutis 
tempora. 

Si ,quodam ardore" reddimus: ,ardore nescio quem, 
iam fere oblitus sum quid sit" et ,mira cupiditate": 
,cupiditate qua miror me umquam praeditum fuisse" 
fortasse aequo magis haec urgemus, sed colorem huius 
loci in iusta sua luce ponimus. 

Domitiani regni acerbitatem magnopere hominum ani- 
mos imbuisse, Tacitus in Agricola testatur; dicitque iis 
annis iuvenes ad senectutem venisse. Ex hoc loco a 
multis nectuntur observationes de sermone Dialogi et 
ceterorum Taciti operum, qua de re nunc non agam, sed 
et sui ipsius animi statum tristi Domitiani regno vehe- 
menter mutatum, i.e. acerbiorem factum esse, Tacitus 
hic indicare videtur. Illius acerbitatis indicia in Dialogo 
desiderantur, aiunt, et tamen si post Domitianum Dia- 

logus esset scriptus, non fleri potuisset ut in eo res tam 
hilare et ,iuvenili quodam ardore" tractarentur. 

Si tamen locum de quo nunc agimus suo pretio aesti- 
'mamus, huius virorum doctorum obstaculi (de quo cetero- 
quin infra fusius agam) magna pars removetur. Videmus 
enim hic loqui virum maturiorem, qui sentit iuventutis 
tempora et iuvenilem ardorem iam diu a se abiisse, sive 
solo annorum spatio, sive etiam tristes res et pericula 
quae subire coactus sit in causis fuerint. 

Tanti momenti hunc locum duco ad meam thesem 
probandam, ut eum valere iubere nondum possim. Virum 
circiter XXV annorum de ,iuvenili ardore" et mira 
Studiorum cupiditate non loqui posse quasi de rebus 
quibus multo iam sit maior ,tam certum apud me est 
quam si Apollo respondisset" (ut Lipsii verbis utar). 

Neque negligendum est Tacitum dicere quidem se tunc 
temporis Aprum et Secundum studiose audiisse et ad- 
sectatum fuisse, sed nullam esse causam cur credamus 
eum statim post ilis studiis imposuisse finem. Si prae- 
terea appareret Dialogum habitum fingi non anno 74, sed 
anno 77, eo res adduceretur ut tantum non eodem tem- 
pore quo ,mira studiorum cupiditate et quodam ardore 
iuvenili" Aprum et Secundum adsectabatur, hisce de se 
verbis uteretur: ,quondam cum admodum iuvenis essem 
mira studiorum cupiditate et quodam ardore iuvenili A. 
et S. adsectatus sum" ; quod satis, opinor, foret ludicrum. 

Non abs re erit et hic locum citare e Ciceronis scriptis, 
qui nostro satis est similis. Cicero in Oratore !') agit inter 
alia et de oratione quam habuit pro Roscio Amerino: 


1) C. XXX. 

,quantis illa clamoribus adolescentuli diximus de supplicio 
parricidarum? ... Nec vero hic erat unus ardor in nobis 
ut hoc modo diceremus omnia. Ipsa enim illa pro Roscio 
iuvenilis redundantia multa habet attenuata". 

Dignissimus hic locus est qui conferatur non modo cum 
hoc loco (,ardore quodam iuvenili"), sed etiam cum illo, 
de quo supra agebam (,iuvenis admodum"). Cicero fere 
eodem modo de se ipso loquitur quo Tacitus, non tamen 
post VII annos, sed XXXII fere elapsis. 

In proxima vicinia etiam alius locus legitur qui magni 
est momenti, et qui optime consentit cum duobus locis de 
quibus iam egi. Volo verba ex capite secundo: ,venerunt 
ad eum Marcus Aper et Julius Secundus, celeberrima tum 
ingenia fori nostri". Quid verba ,celeberrima tum ingenia 
fori nostri" sibi volunt? Certiores nos faciunt de personis 
Marci Apri et Julii Secundi, de Materno nihil huius generis 
additur, legimus enim: ,nam postero die quam Curiatius 
Maternus Catonem recitaverat'' e. q. s. Maternus ergo intro- 
ducitur ut vir omnibus notus, notum etiam videtur eum poe- 
mata facere et tragoedias scripsisse. Marcus Aper contra et 
Julius Secundus introducuntur ut ignoti; id est ignoti tem- 
pore quo Dialogus editus est: tempore quo habitus fingitur 
minime erant obscuri, immo: ,celeberrima ingenia fori". 

Si demum post Domitianum Dialogus est scriptus, nihil 
hic molestum est, sed si aliter credimus: qui factum est 
ut illa ingenia tam cito in oblivionem abirent? Sunt qui 
dicant verba ,celeberrima twm ingenia" non aliter intel- 
ligi posse quam ut dicat Tacitus nunc ambos mortuos 
esse. De Julio Secundo exstat locus apud Quintilianum !) 


1) X, 1, 190. 

ex quo apparet praematura morte eum obiisse: ,Julio 
Secundo, si longior contigisset aetas, clarissimum  pro- 
fecto nomen oratoris apud posteros foret". Ipse annus 
tamen incertus; de Marci Apri morte nusquam quidquam 
invenitur. Non facile credam duos viros, qui anno 74 (vel 
77) in flore aetatis erant, anno 81 iam ambos mortuos 
esee; non tamen mihi in animo est negare id fieri potuisse. 

Sed quid ad rem pertinet? Sive credimus ex verbis 
laudatis confici debere Aprum et Secundum tunc iam 
fuisse mortuos, sive dicimus nihil aliud in iis legi quam eos 
tune fuisse celeberrima ingenii fora, nunc iam non esse, 
quaerendum est quomodo fleri potuerit ut eorum gloria 
tam brevi tempore sic interierit, ut, si quis sola nomina 
eorum poneret, putaret non sufficere illa, sed adderet eos 
quondam celeberrima ingenia fori fuisse. 

Sunt viri docti qui rem sibi hoc modo explicent: cele- 
berrima fori ingenia tunc temporis ,quasi fungi e terra 
(ut nostrates dicunt) proveniebant", post duos vel tres 
annos interibant, aliique illis succedebant. Priora ,cele- 
berrima ingenia" e memoria excedebant, nomina iam non 
audiebantur. Non iis licebat dicere: 


,Cum volet, illa dies quae nil nisi corporis huius 
Ius habet, incerti spatium mihi finiat aevi: 
Parte tamen meliore mei super alta perennis 
Astra feror, nomenque erit indelebile nostrum". 


Illi non ,fama per omnia saecula vivebant", eorum 
vita multo longior erat quam fama. Nihil mirum si post 
VII annos nemo fere esset qui nomina meminisset viro- 
rum, qui paulo ante celeberrima fori ingenia fuissent. 
Credat qui possit, sed etiamsi credere possem illam cele- 

britatem non multo diuturniorem quam fungorum vitam 
fuisse, tamen haec ratio rem explicandi non convenire 
videtur cum colore qui huic loco inest. 

Verbis enim ,celeberrima tum ingenia fori nostri" 
dicere auctor videtur: ,vos fortasse, lectores, illos viros 
non iam florentes vidistis, nescitis fortasse quantam glo- 
riam, meae iuventutis tempore, habuerint, tamen illi, id 
temporis cum ego essem adulescens, celeberrima ingenia 
erant fori". Si haec verba legimus in aliquam conversa 
linguam hodiernam, etiam clarius hunc colorem perspicere 
videmur. 

Inspiejamus e. g. Germanicam Wolfii versionem "): 
»,lags darauf nun empfing er den Besuch von M. Aper 
und J. Secundus. Dies waren damals die Berühmtheiten 
unseres Forums, Mànner, denen ich nicht nur in Gerichts- 
verhandlungen eifrig zuhórte sondern mich auch in und 
ausser dem Hause mit grósster Lernbegier und einem 
gewissen Jugendfeuer anschlosz...." Vide etiam locum 
ubi verba ,admodum iuvenis" leguntur: ,Aber ich kann 
auf eine Unterredung zurückgreifen in welcher ich als 
ganz junger Mensch.... diese Frage habe erórtern hóren". 

In praecedentibus in capite secundo versabamur; in 
ipso quoque Dialogi initio iam habemus locum qui huc 
pertineat. 

Priusquam de eo loco agam antecedat hoc: vir doctus 
Johnius in praefatione editionis suae ?) sic agit: non sine 
causa Tacitus Dialogi formam elegit qua suam opinionem 
proferret. Ob aetatem suam iuvenilem verebatur cum 


1) E. Wolff. Progr. d. Wóhlerschule Frankfurt 1891. 
2) P. Cornelius Tacitus. Dial. de Or. erkl. von Dr. Const. John. 
Berlin 1899, pag. 6. 

quadam auctoritatis specie sententiam suam pronuntiare, 
dialogum ergo scripsit ut niti videretur viris, quorum 
ingenia iamdudum omnibus erant nota. 

Si hoc cogitamus, Johnius ait, bene demum intelligere 
possumus qua de causa Tacitus quae de oratoribus dicere 
volebat aliorum, non suo, nomine protulerit. 

Quae ratio probabilis mihi non videtur. Etenim: primo, 
quia clarissima antiquitatis ingenia ut Plato, Cicero alii, 
ea forma usi sunt, multo magis erat metuendum ne, qui 
dialogum scriberet, iis viris se parem credere videretur, 
quam sperandum fore ut verecundiae id adscriberetur. Et 
praeterea: nulla causa est cur quaeramus quare Tacitus 
dialogi forma usus sit. Erat enim inter antiquos pervul. 
gata, vix aptiorem formam Tacitus invenire potuisset. 
Nullum, ut puto, exstat aliud exemplum scriptoris antiqui 
qui verecundia motus hanc formam adhibuerit. Si ergo 
ideirco Tacitus eam elegisset, credo neminem quo consilio 
id fecisset animadversurum fuisse. Fac tamen Tacitum 
revera sic cogitasse ut Johnius putat, fac Tacitum Dia- 
logi formam elegisse ut arrogantiae crimen effugeret: tum 
sine dubio ipse sua vineta cecidit. 

Quid enim legimus in ipso Dialogi initio? ,Saepe ex 
me requiris, Juste Fabi, cur, cum priora saecula tot 
eminentium oratorum ingeniis gloriaque floruerint, nostra 
potissimum aetas deserta et laude eloquentiae orbata, vix 
nomen oratoris retineat?" Num hoc libri initium est 
quale expectatur a verecundo iuvene, qui de aliqua re 
opinionem suam eloqui velit, vix tamen audeat? Num 
verecundus aliquis iuvenis ille est ex quo ,saepe" ho- 
mines ,exquirant" quam habeat opinionem de quaestione 


inter omnes viros doctos agitata, de re omnium gravissima ? 
2 

Nonne hic habemus praefationem qualis decet virum 
magnae auctoritatis, cuius sententia de gravi quadam 
quaestione cupide expectatur et libenter auditur? Dicere 
auctor videtur: ,iam diu Juste Fabi" (et liquet non soli 
Justo Fabio librum esse scriptum) ,sperasti fore ut ego 
aliquando mea auctoritate hanc quaestionem dirimerem, 
saepe me id rogasti, agedum, tuae voluntati obtemperabo, 
accipe-hunc meum, iam diu expectatum, libellum". 

Operae pretium est quaerere quis fuerit ille Justus 
Fabius. Pauca admodum de eo sunt tradita. Habemus 
duas ad eum epistulas Plinii. Altera est undecima libri 
primi in qua Plinius queritur se tam raras Fabii accipere 
epistulas, altera est secunda libri septimi (inscribitur: 
,O. Plinius Justo suo S." omittitur , Fabio") ex qua videre 
licet maxime eum esse negotiosum. Denique Justi Fabii 
nomen commemoratur in libri primi epistula quinta, ubi 
legimus Regulum et ab aliis et à Justo petiisse ut se 
cum Plinio reconciliaret. 

Haec omnia non multum nos docent nisi: amicum 
Plinii fuisse. Ex epist. 2 libri VII coniicere nobis licet 
eum aetate maiorem fuisse quam Plinium; vide verba: 
,quaeram quid potissimum ex nugis meis tibi exhibeam. 
Interim abunde est, si epistulae non sunt molestae, sunt 
autem et ideo breviores sunt". Et ex hac et ex ep. 5 
libri I apparere videtur virum fuisse non sine auctoritate. 
Praeterea si maior, nedum multo maior fuisset Tacito, 
non ex eo ,causas corruptae eloquentiae" quaesivisset, 
neque Plinius tam familiariter eo esset usus. Ergo Tacito 
iuvene, iuvenis erat et Fabius. Si iuvenis alterum iuvenem 
rogat quid de aliqua re censeat, non /ibro ile respondet, 
sed domi inter se rem tractant. 

Langio illa priora nostri Dialogi verba tanti momenti 
videbantur ad quaestionem de tempore quo scriptus sit 
dirimendam, ut de tota re nihil aliud dicat quam hoc: 
,aetatem nolim urgere nam ab homine iam maturioris 
aetatis scriptum esse librum, ipsa praefatio docet, quum 
minime credibile sit, Justum illum Fabium ab adolescente 
rei gravissimae causam saepius requisivisse" !). Tam certa 
Langio res visa est, ut non opus esse duceret diutius 
insistere. Tamen Langio, ut notum, persuasum erat Ta- 
citum Dialogi esse auctorem, quippe qui primus argu- 
mentum e verbis ,nemora et lucos" petiverit et ediderit. 

Addit quidem "Tacitus: ,cui percunctationi tuae re- 
Spondere et tam magnae quaestionis pondus excipere... 
vix hercule auderem, si mihi mea sententia proferenda... 
esset" sed ex his verbis non licet sic concludere: , videmus 
hic iuvenem ; nam licet revera petiverit Fabius ut de hac 
re Tacitus sententiam proferret, propter aetatem respon- 
dere ille non audet". Nihil aliud hic habemus quam com- 
mune quoddam artifioium, quo auctor, ut ad propositum 
sibi dialogum perveniat, utitur. Nempe si propter aetatem 
et parvam auctoritatem suis ipsius verbis uti noluisset, 
hanc causam adiecisset. Hic erat locus aliquid dicendi de 
sua aetate. Sequitur, contra, ,se admodum iuvenem illum 
sermonem audivisse", sed nullum addit verbum ex quo 
coniicere liceat etiam nunc auctorem esse iuvenem. 

Praeterea locutio ,vix auderem" tam lenis est ut non 
de justa ,verecundia" cogitandum sit. 

Inutile mihi videtur sic loqui: ,facile fleri potuit ut 
Fabius Tacitum de hac re interrogaret, Tacitus enim 


1) Ed. Dronkiana pag. XXIV. 

iuvenis iam multa laude florebat, ita ut nihil mirum sit 
eum Fabio visum esse virum magnae dignitatis et auc- 
toritatis". Multum enim interest sitne aliquis iuridicus 
vel advocatus satis notus, an vir a quo expectetur iudi- 
cium de quaestione in re oratoria gravissima. Denique 
nos latet quanta illa Taciti gloria tunc temporis fuerit. 
Eratne iuvenis à quo multum in posterum sperabatur, 
an revera fama gloriaque florebat? Ultro hisce verbis ex 
epistula Plinii!) utor, quia ea vulgo laudantur, si efficere 
quis vult Tacitum iuvenem iam nobilissimum fuisse. Si 
tamen cogitamus hic loqui amicum familiarem, eumque 
amicum esse Plinium, et si praeterea contextum perpen- 
dimus, haec verba non nimis urgenda videntur. 

Hisce absolvi quae dicenda videbantur de duobus prio- 
ribus Dialogi capitibus. Restant aliquot alia indicia de 
quibus breviter nunc agam. 

Operae pretium est inter se conferre Agricolae et Dia- 
logi praefationes; qua in re mente tenendum est, si Agri- 
cola primus Taciti liber est, multo minus verecundiae ei 
opus fuisse, quam si ante Domitiani imperium Dialogum 
scripsisset. Tempore enim quo Agricolam edidit non erat 
iuvenis sed vir maturior. Videamus ultima verba ex 
Agricolae praefatione: ,non tamen pigebit vel incondita 
ac rudi voce memoriam prioris servitutis ac testimonium 
praesentium bonorum composuisse. Hic interim liber 

^honori Agricolae soceri mei destinatus, professione pie- 
tatis aut laudatus erit aut excusatus". Quantam hic 
videmus modestiam et verecundiam! Nonne verba ,in- 
condita et rudi voce" miranda essent in ore eius qui 


1) VII, 90. 

iam ante viginti annos de re gravissima egregium librum 
Scripsisset ? Hoc enim significant: ,Si liber meus non 
iam talis est ut ob pietatem in Agricolam (cuius rei 
documentum est) laudari possit, tamen illa pietate ex- 
cusetur". Toto coelo verba ,laudatus erit aut excusatus" 
distant a Dialogi ,saepe ex me requiris Juste Fabi". 
Habemus in hoc Agricolae loco iustam ,captationem 
benevolentiae" (ut dicitur) quod proprium est eius qui 
primum suum opus in lucem mittit. 

Non possum credere eundem virum, qui circiter XL 
annos natus tanta modestia de se ipso sit locutus, cum 
XXV annos haberet maxima fiducia in libri praefatione 
usum esse. 

Non solum ex duobus prioribus Dialogi capitibus indicia 
hauriri posse supra dicebam; e.g. hoc videamus: si Dia- 
logi personas in duas partes dividimus, hic habemus 
Maternum, Secundum, Messallam, illic solum Aprum. 
Aper in Dialogo, id ex totis eius orationibus apparet, 
magis quam ceteri iuvenis partibus fungitur. Nova ab illo 
defenduntur, ille. maxime est quod hodie dicitur ,ruber". 
Non minus certum est Tacitum multo magis adversario- 
rum quam Apri partibus favere. Haec omnia mihi potius 
eius esse videntur, qui iam senior, quam qui adolescens 
sit. Denique Tacitus fatetur se iuvenem ,mira studiorum 
cupiditate" Aprum adsectatum fuisse; tempore quo Dia- 
logus editus est in omnia alia eum abiisse, ipse Dialogus 
docet. Longum intercessisse temporis spatium, non possum 
non suspicari. ) 

Studendi finem cum fecisset Tacitus, artem rhetoricam 
in iudiciis exercebat, (teste Plinio), orator, aut ut ipsius 
Taciti verbis utar, potius causidicus, advocatus vel pa- 

tronus erat. At in Dialogo demonstrare conatur artem 
rhetoricam non tam praeclaram esse quam ipsi rhetores 
credunt, quin etiam nihil aliud eam esse quam malum 
quoddam, quod temporibus turbulentis necessarium sit, 
neque maiorem, immo minorem, rhetorum gloriam esse 
quam poetarum, denique ipsam oratorum vitam inquietam 
esse et sollicitam. 

Quomodo hae duae res inter se conciliari possunt? 
Molesti hic nihil est, si sumimus Tacitum, cum iam per 
multos annos artem rhetoricam coluisset, sensisse rhetorum 
gloriam ad beate vivendum non sufficere. 

Si tamen credimus a Tacito iuvene Dialogum scriptum 
esse, hoc habemus: ut statim fere postquam artem rhe- 
toricam exercere coeperit, etiam coeperit eam odisse. 
Nihilominus per XX fere annos solam eam artem colere 
pergit, priusquam aliis studiis operam dare incipit. 

Mihi quidem illa ratio multo magis probatur quam haec! 

Exstat una argumentatio, quae prolata est a Wutkio !) 
qua, quamquam ea defenditur idem quod et ego probare 
conor, uti tamen noluerim. Petita est ex epistulis Plinii, 
praesertim ex epistula XX primi libri. Est haec notis- 
sima epistula ad Tacitum scripta, in qua quaeritur prae- 
Stetne brevis an longa oratio. Hoc argumentum, Wutkius 
ait, etiam in Dialogo tractatum est, absurdum ergo esset 
si Plinius, postquam e Dialogo cognoscere potuisset quid 
Tacitus de hae re censeret, eum in epistula de eadem 


1) Dialogum a Tacito Traiani temporibus scriptum esse demonstravit 
Bernhard Wutk. Progr. des stádtischen Gymnasiums zu Spandau 1887. 
Ipsam dissertationem inspiciendi copia mihi non fuit, niti ergo debebam 
lis quae Helmreichius (Bursian 55) et Gudemannus (in magna sua Dial. 
editione) de ea retulerunt. 

quaestione interrogasset. Plinii epistula anno 98 est scripta, 
ergo post hunc annum Dialogus editus est. 

Spectant haec locum ex capite XIX, ubi Aper dicit: 
facile perferebat prior ille populus, ut imperitus et rudis, 
impeditissimarum orationum spatia, atque id ipsum lau- 
dabat, si dicendo quis diem eximeret'" et quae sequuntur. 

Haec Wutkio videntur responsum continere ad id quod 
Plinius rogavit; si ante annum 98 Dialogus scriptus esset, 
jam Taciti sententiam notam habuisset. 

Sed rectissime Gudemannus demonstrat minime eam 
sententiam ex hoc loco Plinium cognoscere potuisse. 
Etenim in capite 31 Messalla, et in capite 38 Maternus 
(aut Secundus), longe alia dicunt. 

Maxime ergo dubitandum erat Plinio, quae esset ipsius 
Taciti de hac re sententia. 

Addere possum apud Tacitum, loco laudato, de longe 
alia re agi atque in Plinii epistula, quaeque primo aspectu 
similia videntur, revera multum differe. Apud Plinium 
quaeritur utrum, utilitatis causa, praestet longam habere 
orationem, in qua omnes partes et argumentationes in 
clara ponantur luce, an melius sit statim ,ipsum iugulum 
premere". De dicendi genere nullum verbum; rogatur an 
eiusdem oratoris, in eodem dicendi genere, illa oratio 
melior sit, quae longior. ,Et Hercule, ut aliae bonae res, 
ita bonus liber melior est quisque quo maior" Plinius ait. 

Apud Tacitum tota disputatio est de ipso genere oratio- 
num; non tam quaeritur utrum orationem longam oporteat 
esse an brevem, sed potius an referta debeat esse philo- 
Sophicis praeceptis et alia doctrina. Imprimis negat Aper 
sui temporis homines ferre posse oratores, qui multa 
dicant antequam ad ipsam rem veniant. Non tam brevi- 

tate opus esse ei videtur, quam novis et exquisitis elo- 
quentiae itineribus. 

Quae contra Messalla dicit ,nunc ignorari leges, etiam 
in cotidiano sermone vitia deprehendi". ,In paucissimos" 
aib ,sensus et angustas sententias detrudunt eloquen- 
tiam", quae omnia formam, genus eloquentiae spectant, 
de quibus non agitur apud Plinium. 

Iam supra!) dixi eos, quibus persuasum est Dialogum 
ante Domitiani regnum scriptum esse, tempus quo editus 
est usque ad ipsum postremum Titi annum differre, quia 
sentiunt propter locum, in quo verba ,admodum iuvenis" 
leguntur, necesse esse, ut temporis spatium non ita breve 
inter Dialogum habitum et editum intercedat. Vulgo 
itaque Dialogus editus sumitur anno 81, habitus anno 74. 

Hic annus nititur loco difficillimo capitis 17, vel potius 
toto hoc capite. Insunt in hoc capite quaestiones difficil- 
limae, de quibus varii varia dixerunt. 

Aper contendit dici fere non posse hunc vel illum 
oratorem esse antiquum, eos qui vulgo antiqui dicuntur 
eodem iure hodiernos vocari. Demonstrat inter Ciceronis 
mortem et diem quo Dialogus habetur non plus CXX 
annis intercessisse. De illis CXX annis hoc dicit: ,nam 
ut de Cicerone ipso loquar, Hirtio nempe et Pansa con- 
sulibus, ut Tiro libertus eius scribit, septimo idus Decem- 
bres occisus est, quo anno divus Augustus in locum 
Pansae et Hirtii se et Q. Pedium consules suffecit. 
Statue novem et quinquaginta annos, quibus mox 
divus Augustus rem publicam rexit; adice Tiberii tres 
et viginti, e£ prope quadriennium Gai, ac bis quaternos 


1) pag. 10. 

denos Claudii et Neronis annos, atque illum Galbae et 
Othonis et Vitellii longum et unum annum, ac sextam 
jam felicis huius principatus stationem, qua Vespasianus 
rem publicam fovet: centum et viginti anni ab interitu 
Ciceronis in hunc diem colliguntur, unius hominis aetas". 

Conferenda sunt ultima verba capitis 24, ubi Maternus: 
,cum praesertim centum et viginti annos ab interitu 
Ciceronis in hunc diem ratio temporum oollegerit". 

- Inter multas difficultates, quibus hic locus laborat, primo 
commemoranda sunt quaedam aperta vitia. Verba ,statue 
novem et quinquaginta annos quibus mox Divus Augustus 
rem publicam rexit" ferri non possunt. Praeéunte Lipsio 
omnes viri docti ea in VI et quinquaginta mutaverunt !). 

In nonnullis codicibus, et fortasse etiam in archetypo, 
non legitur (in c. 17) CXX, sed CX ; quae lectio refellitur 
loco laudato ex capite 24; tamen dolendum est huic loco, 
qui tanti est momenti, non minus quam duo aperta vitia 
inesse. 

Walterus offendebatur voce ,qua" (Vespasianus rem- 
publicam foyet); quasi Vespasianus non toto suo regno, 
sed sexto demum anno rempublicam fovisset. Qua de 
causa in sequentibus editionibus ,qua" in ,quo" mu- 
tatum est. Si vox ,statio" significat ,annum", sine dubio 
haec mutatio necessaria est. 

Iam quid hic locus, necessariis adhibitis emendationi- 
bus, nos docet? Vulgo sic viri docti argumentantur: ex 
verbis ,sextam stationem"' etc. constat sexto Vespasiani 
anno Dialogum habitum fingi. Nemo non statim videt 
duas res huic rationi obstare; primo sic habemus 


1) Steinerus mavult VII et quinquaginta. 

56 4- 28 4- 4 -- 28 4- 1 -- 6 — 118 et non 120, dein quae- 
ritur quomodo vox ,statio" significare possit ,annum". 

Hae difficultates tam apertae sunt ut ii, qui sententiam 
quam modo commemorabamus defenderunt, iam ipsi eas 
removere conati sint. 

Contra primum obstaculum sic pugnatur: ,inter scrip- 
tores antiquos usitatum est semper, aut saitem plerumque, 
uti numeris ,rotundis" qui dicuntur, minime rara suni 
exempla ubi centum dicitur, cum XCVI aut CIV dicen- 
dum esset". 

Accedit quod hic minime accurato numero opus est, 
demonstrare tantummodo Aper vult non maius temporis 
spatium intercedere quam unius hominis aetatem, quae 
centum et viginti annis aestimatur (vide exempla apud 
Johnium !); si revera non CXX annorum intervallum sed 
brevius intercedit, eo plus Aper probat. 

Difficilius erat alterum removere obstaculum, i.e. ex- 
plicare quomodo vocibus ,sexta statione" sextus annus 
indicari potuerit. Qua de causa miror Johnium ?) simpli- 
citer dicere: ,Aper berechnet dort die Summe der Jahre 
die... bis zum Beginn des sechsten Jahres der Regierung 
Vespasians verflossen waren" quasi res nulli dubitationi 
sit obnoxia. Aliter Jansenius ?): ,primum enim offendit 
stationis vocabulum, singulari notione hoc loco usurpatum". 
Concludit ,stationem" significare posse munus quod alicui 
demandatur, in quo statuitur, saepe usurpari de imperio 
suscepto. Addit nonnullos thesem defendere: ,stationem" 
vocem posse significare ,annum", sic argumentando: ,Cum 


l1) pag. 4. 
2) pag. 3. 
3) pag. 17. 

imperatorum aetate annorum mutationes religiose cele- 
brarentur et Kal. Ian. omnes iurarent in principis acta, 
cum imperatores praeterea in inscriptionibus semper tri- 
buniciae potestatis annos enumerarent, non inepte imperii 
singuli anni ,stationes" vocari possunt". 

Credat qui possit; et Jansenio haec ratio minime pro- 
babilis videtur. 

Etiamsi credamus hane vocis ,statio" explicationem 
accipi posse, restat aliud impedimentum. ,Statue" Aper 
ait ,LVI annos, adice II annos, quadriennium, bis XIV 
annos, unum annum, ac sexíam stationem". Quid unus 
hic numerus ordinalis inter tot cardinales? 

Videntur sex priores Vespasiani anni non numerari 
et solius sexti ratio haberi. Dicendum erat: ,et sex iam 
huius felicis principatus stationes". 

Duae mihi res constare videntur: nulla probabili ratione, 
nullo luculento exemplo, demonstratum esse vocem ,statio" 
posse significare ,annum"; et, si demonstraretur, tamen 
locum suspectum manere. 

Restat ut aut vox ,statio" alio modo sit vertenda, aut 
locus emendandus. 

Locum corruptum esse non pauci sunt qui putaverint ; 
magna pars propositarum emendationum eo spectat ut 
locus sic restituatur, ut disertis verbis Aper dicat Dialo- 
gum haberi sexto Vespasiani anno. 

Jansenius aliquot harum conjecturarum enumerat: ,ac 
sexennem iam stationem", ,ac sex iam, tam felicis... statio- 
nes"; ,ac sextum iam (sc. annum) felicis huius stationis". 

Aliam viam ingressus est Sauppius !): illi constat nu- 


1) Philologus 19, p. 257. 

merum CXX accuratum esse, (quibus de causis mox vide- 
bimus), quoquo modo efficiendum ergo esse ut summam 
CXX annorum obtineamus. Omnes numeri nituntur his- 
toria, mutari itaque nequeunt, excepto postremo numero: 
Vespasiani imperii. Hic ergo Sauppio mutandus videtur. 
Initium facit a coniectura Schelii et Spengelii, legentium: 
,a8c sex, tam felicis huius principatus stationem, qua etoc.'' 
eamque lectionem mutat in: ,ac novem, tam felicis huius 
principatus stationem". Loco numeri ,sex", qui casu 
quodam in textum irrepserat, in margine adscribebatur 
,novem", idque postea in textum invectum est, non 
tamen iusto suo loco, sed in initio sententiae, i. e. in 
verbis ,statue novem et quinquaginta annos". Sie duo 
vitia una ratione corriguntur. 

Ipse Sauppius intellexit suae coniecturae obiici posse 
quod summa sio fiat: 56 4- 283 ]- 4 - 28 4- 1 J- 9 — 121, 
non 120. Hoc obstaculum removere conatur dicendo: ,da 
aber die 23 des Tiberius 4- 4 des Caligula -- 14 des 
Claudius nur volle 40 jahre ausmachen, so ist in der 
that es doch ganz richtig, wenn 1290 als summe der... 
vergangenen jahre gerechnet werden". 

Sed hoc modo res absolvi non potest; ipse Sauppius 
dixit numerum CXX urgendum esse; non ipsum annorum 
qui intercedunt numerum, sed summam annorum quos 
Aper pronuntiat OX X. esse oportet. 

Argumentatio tamen qua fretus Sauppius contendit 
numerum CXX accurate esse accipiendum, melioris notae 
videtur. CXX numerum ,rotundum" esse et loco veri 
numeri positum negat: ,da so genau die einzelnen 
zahlen, aus. denen sich die summe zusammengesetzt, 
angegeben werden". Haec Sauppii sententia iusta mihi 

videtur. Verum sit antiquos auctores saepe uti numeris 
"rotundis" pro numeris aliquanto minoribus vel maioribus, 
tamen non facile mihi persuadetur umquam quemquam 
illa via eo progressum esse ut diceret: ,adde 56, 23, 4, 
28, 1, 6 et habes 120. 

Accedit quod Aper dicit ,CX X anni im Awnc diem 
colliguntur" e quibus verbis etiam coniicere licet Aprum 
accurate hic loqui. Quo saepius hunc locum perpendo, eo 
magis mihi constare videtur locum aliter accipi omnino 
non posse. 

Est locus in Germania), dignus qui cum nostro con- 
feratur: ,ex quo si... computemus, ducenti ferme et 
decem anni colliguntur". Hic revera Tacitus ,rotundo" 
numero pro iusto utitur, sed addit voculam ,ferme". 

Supra ?) dicebam duas modo exstare vias, quibus ex hoc 
labyrintho nos extricare possimus, quarum alteram esse 
viam coniecturarum. Si tamen constare videtur numerum 
CXX esse urgendum, nulla alia emendatio rem restituere 
potest, nisi quae verba ,sextam stationem" sic mutet ut 
iis indicetur octavus Vespasiani annus. Eiusmodi emen- 
datio nondum proposita est, neque mihi proponere in 
animo est. 

Una via ergo restat: nempe ut verba ,sextam stationem" 
Sic explicentur ut Aper annum 77, octavum Vespasiani, 
indicet. 

Hanc viam primus monstravit Steinerus *). Negat vocem 
stationem sic accipi posse, ut annum significet, et ita 
factum est ut ei in mentem venerit hac ratione rem 


1) C. 87, 


2) pag. 27. 
3) pag. 17. 

explicare: prima statio est Augusti regnum, secunda 
Tiberii, tertia Gaii, quarta Claudii et Neronis, quinta 
Galbae Othonis Vitellii, sexta Vespasiani. Locum vertit: 
,uünd sechstens jetzt die Verwaltung dieses gesegneten 
Prinzipats, durch welche Vespasian den Staat beglückt" !). 

Steineri sententia magnam habet speciem veri, non 
tamen silentio praetereunda sunt quae Jansenius contra 
attulit. Sunt tria; primo contendit vocem ,statio" nequa- 
quam saepius ea, quam Steinerus ei tribuit, quam ,anni" 


1) »Ieh kan es ruhig abwarten" Steinerus ait /ob etwa Einer diesen 
so hingeworfenen Gedanken in der Weise sich zu Nutze machen werde, 
wie es mir mit meiner im J. 1841 herausgegebenen commentatio de 
Horatio Carmine Saeculari begegnet ist, wo ich für die làngst vermiszte 
bessere Anordnung dieses Gedichts zwei neue Schemata zur beliebigen 
Auswahl aufgestellt hatte, hinterher aber Herr Theodor Obbarius in 
seiner Ausgabe der Horazischer carmina, Jena 1848, das eine von 
Orelli sehon 1843 approbirte Schema unter meinem Namen erwühnt 
und verwirft, das andere dagegen wie eine von ihm selbst ausgedachte 
Verbesserung anführt, statt der Wahrheit gemász zu bemerken, dasz 
das eine wie das andere Schema von mir zuerst aufgestellt worden war". 

Cum hisce conferamus Nordenium, Die Antike Kunstprosa. Band I, 
p. 325 ;Die Zeit, in welcher Tacitus das Gespràch gehalten sein lüsst, 
ist natürlich ganz unabhàngig von der Zeit der Abfassung. Ich würde 
das gar nicht erwühnen, wenn ich nicht in der Lage würe, ein allge- 
meines kleines Versehen durch eine Bemerkung, die mir A. Kiessling 
in J. 1893 kurz vor seinem Tode machte, hier zu berichtigen (citat c. 17). 
Nun sagt man: das 6 J. Vespasians ist 75 n. Chr., das 120 J. nach 
Ciceros Tod 77 n. Chr., also stimmen beide Angaben nicht zu einander, ... 
Nun ist ja aus den Worten ganz klar, dass die sexta statio keineswegs 
das Regierungsjahr des Vesp. bedeutet, sondern: statio I Augustus, 
II Tib, III Gaius, IV Cl. u. Nero, V Galba, Otho, Vit, VI Vesp. 
Also ist eine Zeitangabe nur in den 120 J. nach Ciceros Tod zu finden, 
d. h. das Gesprách fàllt ins J. 77 n. Chr." 

Minime dubito quin Kiesslingius suo Marte hanc argumentationem 
invenerit; me tamen iuvabat ostendere quam verum vaticinium Steinerus 
pronuntiavisset. Non enim in hoc fuit felicior invento, quam in sen- 
tentis quas de Carmine Saeculari proposuit.: et hoc postea ab alio 
quasi prorsus novi aliquid in lucem est editum. 

significatione occurrere. Secundo computat "Vespasiani 
regnum non esse sextam, sed septimam ,stationem" : 
I Aug, II Tib. III Gaius, IV Cl, V Nero, VI G. O. V., 
VII Vesp. — Claudii et Neronis annos auctor in unum 
comprehendit propter nullam aliam causam quam quod 
annorum numerus erat idem, ,ne esset longus". 

Denique hoc ei molestum videtur quod nunc nullum 
adest indicium anni quo Dialogus est habitus; ,etiamsi" 
ait ,Aper (hunc numerum) ut omnibus interlocutoribus 
notum silentio praeterire potuit, tamen exprimere debuit 
ille qui dialogum litteris consignavit, ut lectores scirent, 
quo anno sermonem institutum esse finxisset" !). 

Quae rationes, quamquam minime sunt spernendae, 
tamen non sufficere mihi videntur ad totam Steineri 
sententiam  refellendam. Praesertim tertium  Jansenii 
argumentum non est magni momenti; etenim minime 
desideratur aliquid; ut legentes scrirent quo anno Dia- 
logus habitus fingeretur, satis erat anno quo Cicero obiit 
adicere CX X annos. 

Hic ergo molestia est nulla. 

Primum et secundum Jansenii obstaculum inter se 
cohaerent, ita ut una ratione ambobus sit respondendum. 
Quod ut faciamus, opus est ut et ipsi in vocis statio" 
inquiramus significationem. 

Vox statio", quae est substantivum verbale verbi 
Stare", proprie ergo significat rà éerava;, sic manere in 
,Statione" : ,stilstaan"; ex hac significatione facile sequitur 
ut ,statio" indicet locum ubi quis stat vel manet, ubi 
suam habet stationem. Saepissime usurpatur ubi de mili- 


1) pag. 16. 

tibus sermo est (wachtpost), et sic etiam ipsi milites, 
qui in ,stationes" mittuntur ,stationes" dici possunt. 
Habetque multas significationes quae hisce sunt similes. 
A loco in quo aliquis stat, non multum differt munus 
quod alicui mandatur, et sic saepe, ut Jansenius recte 
annotat, de imperio suscepto usurpatur. 

Aliud quid hic requiritur. Qui anno 74 dialogum habitum 
putant, non possunt non sumere vocem ,statio" annum 
significare, quod quo modo e vocis ,statio" notione elici 
possit me quidem latet. 

Si contra credimus stationem significare temporis spa- 
tium, quod in se diei possit quodam modo absolutum (quod 
nos ,periodum" vocamus), nobis res erit cum Jansenio, 
non sine causa perhibente Vespasiani regnum non sextam 
sed septimam ,periodum" esse. 

Nulla enim exstabat causa cur Claudii et Neronis 
regnum unam ,periodum" Aper vocaret; coniunctim haec 
regna prolata sunt hanc solam ob causam, quod amborum 
numerus XIV annorum est. ,Periodus" res est quae ad 
historiam pertinet, et in historia nulla causa inveniri 
potest, cur haec potissimum imperia coniungantur. (Galbae, 
Othonis, Vitellii, regna suo iure Aper quasi unam ,perio- 
dum" iungere potest; horum enim imperia tam cito inter 
Se secuta sunt, ut ipse qui regnabat fere nesciret an non 
iam alius rerum potitus esset. Rectissime hic turbulentus 
annus una ,periodus" dicitur). 

Restat ut quaeramus an vox statio possit significare: 
wnam ex partibus e quibus summa consistit (een post in 
de optelsom). Si hoc fieri potest, revera Vespasiani anni 
,Sexta statio" dici possunt. 

Maxime vereor tamen ut hoc effici possit. 

Fortasse tamen sie est ratiocinandum: si cui aliquot 
numeri sunt addendi, ut summam ex iis conficiat, post 
singulas additiones paulisper subsistit ; ,stationem" habet. 
Conferamus nunc Graecum verbum quod ,statio" voca- 
bulo similimum est. Volo vocem ,eraÓ4ó;", quae, ut 
notum, inter alia significat stationes in regno Persico, 
quae unius fere diei spatium inter se distabant. Deinde 
cTxÜuós esse coepit iter quod inter duos era«6go/s est. 

Haec mutatio significationis non proprium quoddam 
est vocis ,v72042c", sed natura inesse videtur in omnibus 
vocabulis, quae huius generis transitum pati possunt. 

Sie e.g. in India nostra Orientali vox ,palus" saepis- 
sime usurpatur pro itineris parte quae inter duos palos 
interest!) . Etiam incolae nostrae orae maritimae, quia 
in litore, intervallis M passuum, pali positi sunt, saepe 
dicunt hunc vel illum locum aliquot ,palos" abesse. 

Quamquam exempla afferre non possum, vocis ,statio" 
naturae inesse videtur ut in quodam contextu indicare 
possit spatium, quod inter duas stationes interest. Si hac 
ratione nostro loco utimur, hoc obtinemus: in enumera- 
tionibus inter singula membra intercedunt ,stationes"; 
inde ipsa illa membra ,stationes" dicuntur. 

Si hoc ita est, genitivus ,felicis huius principatus" 
genitivus est qui dicitur explicativus, et pro ,qua" voce, 
cum omnibus recentioribus editoribus, legendum est ,quo", 


1) O, zoek gastvrijheid eer bij Turk en Arabier 
En roem de deugden niet, die in dit land eens blonken, 
'k Liep zes en twintig paa van Buitenzorg tot hier, 
Mij werd geen stoel gezet, geen dronk werd me ingeschonken. 


Haee verba qui /multa tulit" seripsit in porticu aedium non nimis 
hospitalium. (Brieven, 1e periode, pag. 123). 
3 

et sic locus vertatur: ,en als zesde post deze gelukkige 
regeering waarmee Vespasianus den staat gelukkig maakt". 

Res tamen mihi valde dubia videtur, et si dici possem 
demonstrasse in mea versione voci ,statio" tribui no- 
tionem, quae ab huius verbi natura non prorsus sit aliena, 
jam satis superque esset. 

Hoc tamen luce clarius apparet: e textu tradito minime 
constare sexto Vespasiani anno Dialogum habitum esse 
fingi. Et si reputo verba ,sextam stationem", si quis 
interpretari ea vult, esse difficillima, eademque verba 
multis visa esse corrupta, si reputo numerum CXX an- 
norum post Ciceronem mortuum, (etsi dubitatur sitne 
urgendus an non) constare; mihi multo probabilius videtur 
anno 77 Dialogum habitum fingi, quam anno 74. 

Rem alicuius certe momenti esse, nemo non videt. Si 
enim anno 77 dialogus habitus fingitur, illud spatium, 
quod non sine magno labore in VII annos erat distractum, 
in IV aut etiam minus denuo contrahitur. Nemo negat 
ex verbis ,admodum iuvenis" apparere non tam breve 
hoc intervalum esse posse, et quibus VII anni sufficere 
videntur, ii fortasse IV annorum spatium iam nimis breve 
esse censebunt. 

Unum tamen exstat indicium, ex quo certissime appa- 
rere multi dicunt anno 77 Dialogum habitum fingi non 
posse. 

Legimus in Dialogi capite 87 ,nescio an venerint in 
manus vestras haec vetera, quae in antiquariorum biblio- 
thecis adhuc manent et cum maxime a Muciano contra- 
huntur, et iam undecim, ut opinor, Actorum libris et 
tribus Epistularum composita et edita sunt". Tempore 
ergo, quo interlocutores sermonem habent, Mucianus vive- 

bat. Confertur unus ') e locis in quibus Plinius Mucianum 
citat, ubi agitur de conchis, ,haec sint dicta" Plinius ait 
»de corpore, sed dicemus et de nationibus, ne fraudentur 
gloria sua littora, sed dicemus aliena lingua, quaeque 
peritissima huius censurae in nostro aevo fuit. Sunt ergo 
Muciani verba quae subiiciam". Plinii naturalis historia 
edita est anno 77, Mucianum tune non fuisse in vivis 
ex hoc loco videmus, itaque ut ante annum 77 Dialogus 
habitus sit necesse est. 

Cui rationi, ingeniosissime a Petero excogitatae, tamen 
quaedam obiicere velim. 

Primo quaerendum est reverane constet Plinii verba 
Sic esse interpretanda, ut plane ex iis appareat Mucianum, 
tempore quo Plinius scribebat, iam fato esse functum. 
Eodem modo quo verba ex capite secundo ,Aper et 
Secundus, celeberrima tum ingenia fori nostri" aliis indi- 
care videntur nunc ambos esse mortuos, alii tamen pu- 
tant non necesse esse sumere eos iam obiisse, sed solum 
apparere eos, tempore quo auctor scribit, non iam esse 
celeberrimos ?), sic et hic locus variis modis explicari potest. 

Nempe si Mucianus, quod non tam absurdum, iuven- 
tutis praesertim tempore, in conviviis, suam concharum 
scientiam collegit, eamque scientiam postea in libris adhi- 
buit, nihil obstat quominus Plinio licuerit dicere, etiamsi 
Mucianus viveret, eius linguam concharum censurae peri- 
tissimum in suo aevo fuisse. 

Praeterea nimium dicitur si sic loquimur: anno 77 
Mucianus mortuus est, ergo ante annum 77 Dialogus 


1) XII, 6, 39. 
9) cf. pag. 15. 


36 


habitus est. Poterat certe fleri ut priore parte anni Dia- 
logus haberetur, posteriore parte Mucianus obiret et Pli- 
nius opus suum ederet. 

Obiici potest mirum hunc esse casum, et ne Plinium 
quidem uno anno opus suum absolvisse. Si ergo ipso 
anno 77 Mucianus mortuus esset, vivente Muciano Plinius 
locum, de quo agimus, iam scripsisset, essetque sumen- 
dum locum postea a Plinio, antequam librum ederet, esse 
mutatum. Quod non facile quis sumet; non credibile est 
Plinium, nuntio de Muciani morte allato, statim hunc 
locum mutasse. 

Sed si anie annum 77 Mucianus est mortuus, anno 
tamen 74 aut 75 vivebat etiam, vel sic verisimile videtur 
Plinium librum suum duodecimum vivente Muciano scrip- 
Sisse; sumendum itaque foret Plinium postea locum 
mutasse, quod et ideo non probabile videtur, quod tum 
magis pressis verbis Muciani mortem indicasset. 

Si tamen, ut mihi persuasum est, non ante sed post 
Domitiani regnum Dialogus editus est, omnes has sub- 
tilitates mittere possumus. Nihil mirum est Tacitum 
post XX annos non mente tenuisse ipsum annum quo 
Mucianus obiisset, et in fingendo Dialogi tempore parvum 
hoc ,anachronismi" vitium commisisse. 


CAPUT SECUNDUM. 


In primo capite demonstrare conatus sum multa ex- 
Stare indicia, quae, si non plane, fere tamen probent 
Tacitum non nisi maturiore aetate Dialogum scripsisse. 

Quod tamen non sufficit ad propositum meum absol- 
vendum, multa enim prolata sunt ab adversariis, quibus 
est respondendum. Nam si equidem nonnulla congessi 
quibus mea sententia defendatur, non tamen possum 
refellere quae ab aliis contra illam dicta sunt, non plus 
profeci quam ut ,rem non liquere" confitendum sit. 

Restat ergo ut ea hic recenseam, dicamque quae mihi 
iis obiicienda esse videantur. 

In duas partes argumentationes illae dividi possunt. 
Quarum prior secundum multorum sententiam longe 
maioris momenti quam altera, petita est ex diversitate, 
quae observatur inter Dialogi orationem et ceterorum 
Taciti operum. Qua de re, quia propria quaedam eius 
natura est, separatim in tertio capite agam. 

Hoc ergo capite de altera modo parte verba faciam. 


Qui docent a Tacito iuvene Dialogum esse scriptum, in 
tempore accuratius definiendo non omnes consentiunt. 
Maiori parti persuasum est neque post Domitianum 

neque sub eius regno librum editum esse, non tam pauci 
tamen sunt qui credant prioribus Domitiani annis Tacitum 
scripsisse. (E. g. Westermann, E. Wolff, Vogel, Eckstein, 
Strodbeck). 

Et hi in duas partes discedunt, si rogamus quomodo 
sit removenda molestia, quae huic sententiae inhaeret, 
nempe qui Domitiani tempore Maternus possit dicere !) 
,quid multis apud populum contionibus (opus est) cum 
de republica non imperiti et multi deliberent, sed sapien- 
tissimus et unus?" et quae sequuntur. Nam quamquam 
ipse Maternus fingitur loqui sub Vespasiani regno, nemo 
negat auctorem haec non scribere potuisse nisi sub bono 
imperatore. 

,Ironice" haec a Materno dicta esse sunt qui credant. 
Hano sententiam primus protulisse videtur Strodtbeckius?), 
cuius inspicere dissertationem mihi non licuit; defensa 
postea est, inter alios, a Westermanno, qui sic fere dicit: 
Maternus quasi caput est disputationis, in eius aedibus 
sermo habetur. Odit Maternus tyrannos (vid c. 8 et 4), 
quin etiam illud odium postea causa mortis ei fuit. — 
(Hoc nititur loco Dionis Cassii LXVII 12 ,Maregvoy 3? 
coQuoT4v órl xarà TUpdvvev sImé vi do xGv ?), &méxTewe", gc. 
Domitianus. Sed viris doctis hic de eodem Materno esse 
cogitandum, minime certum videtur. Primo ,eeqier54e" 
vocabulum non convenire videtur in nostrum Maternum, 
praesertim quia e Dialogo scimus eum iam ante Domi- 


1) C. 4. 

9) Th. Fr. Strodtbeck, ostenditur Materninae personae in dial. de 
oratt. obviae vultus ironiecus. Heilbronn 1831. 

3) iri &cx&v"^, potius legendum »r; &eveiov", vide Hartmanum Mne- 


mosyne A. 1893, pag. 395. 

tiani tempora arti poeticae se dedisse. Praeterea Janse- 
nius !) ostendit nomen Maternum tunc temporis minime 
fuisse rarum; nihil certi ergo ex Dionis Cassii loco con- 
ficitur. Ceteroquin, quoquo modo haec res denique absol- 
vitur, meae sententiae neque obest neque prodest, igitur 
mittere eam possum). — Non credibile videbatur eundem 
in fine orationis suae laudationem tyrannorum habere 
voluisse; quod impedimentum solvitur si ,ironice" dicta 
haec accipimus. Si sic hune locum intuemur, verba: 
,erant quibus contradicerem, erant de quibus plura dici 
vellem, «s? iam dies esset exactus" aliquid significant 
longe diversum a decantata formula finiendi dialogi: per- 
taesum est auctorem diutius simulare, ideoque finem facit. 

Quae ratio quominus probetur, multa obstant. Primo 
magnum erat periculum ne nemo mortalium hanc ironiam 
observaret; et revera recentiorum ante Strodtbeckium 
nemo observavit. 

Si quae Maternus de tyrannis dicit ironice sunt acci- 
pienda, hoc per totum librum valere debet. Ut nunc res 
se habet, nemo negat verba Materni?) ,leges quid Ma- 
ternus sibi debuerit?) et agnosces quae audisti. Quod si 
qua omisit Cato, sequenti recitatione Thyestes dicet" sine 
ulla ,ironia" dicta esse. 

Persona Materni minime ergo sibi constaret; sed si 
simpliciter rem sic explicamus, ut Maternus oderit quidem 
tyrannos, tamen Vespasiani regno satis sit contentus, 
nulla est molestia. 


1) pag. 27. 

3) C. 3. 

3) Sine dubio eum Nipperdeyo legendum est: /leges, inquit, si li- 
buerit et agnosces" e.q.s. 

Multo etiam maioris momenti hoc videtur: elegantissima 
et sapientissima argumentatione Maternus demonstravit, 
florentem eloquentiam et turbulentum civitatis statum 
semper iuncta esse. ,Eloquentia est') alumna licentiae, 
quam stulti libertatem vocant ?), comes seditionum, effre- 
nati populi incitamentum, sine obsequio, sine veritate, 
contumax, temeraria, adrogans, quae in bene constitutis 
civitatibus non oritur". Et sie respondetur quaestioni, 
quae in praefatione posita est, ,cur nostra aetas laude 
eloquentiae sit orbata". Nunc enim optimi cito consen- 
tiunt, nunc non imperiti et multi sed unus et sapientis- 
simus deliberat. Si haec ut ,ironice" dicta accipiuntur, 
non solum tota Materni oratio perturbatur, sed etiam 
desideratur responsum ad quaestionem quam Justus Fabius 
posuit, et totus liber denique prorsus fit inutilis. 

Transeo ad sententiam eorum, qui putant prioribus 
Domitiani annis Dialogum scribi potuisse, quia huius 
principatus initium satis fuerit mite. 

Qui sic loquebantur statim sentiebant sibi ante omnia 
unum impedimentum esse removendum ?), quod impedi- 
mentum inest in ipsius Taciti verbis, quae leguntur in 
Agricolae praefatione: ,quindecim annos... quibus iuvenes 
ad senectutem ... per silentium venimus". 

Dicitur hic de solis historicis operibus nobis esse cogi- 
tandum, illud ,silentium" non spectare libros qui de quadam 
arte agunt, non libros rhetoricos. 


1) C. 40. 

9) Si verba /quod stulti libertatem vocant", jironice" essent dicta, 
etiam serium non esset quod sequitur: ;quem enim oratorem Lace- 
daemonium, quem Cretensem accipimus? quarum civitatum severissima 
disciplina et severissimae leges traduntur", et quis hoc credere potest? 

3) Idem obstat Strodtbeckii sententiae. 

Haec, per se spectata, recte sunt observata, nam constat 
et sub Domitiani regno libros esse editos; Tacitus modo hoc 
dicere vult: XV illis annis nullum librum editum esse, in 
quo auctor libere profiteri auderet, quid censeret de rebus 
ad rem publicam pertinentibus. 

Qui Dialogi solum titulum legisset, fortasse putaret 
eum esse numerandum inter libros, qui simpliciter de 
quadam arte agunt, sed qui ipsum librum legit statim 
videt non tam innocuum esse. Habemus locum, supra 
laudatum, de Catone, habemus locum de antiquae libertatis 
usu, liberríme auctor in capite 13 loquitur de Crispo et 
Marcello (qui etiam sub Domitiano ,floruerunt'), ,cani- 
nam" vocat eorum adulationem. 

Nulla ergo videtur esse causa, cur historica opera sub 
Domitiano edi non potuisse sumamus. 

Alii longius etiam progrediuntur et dicunt vocem ;,gsi- 
lentium" omnino non pertinere ad libros, sed ad liber- 
tatem loquendi in senatu et contionibus. Sed, cum sub 
Domitiano in senatu nemo libere loqui auderet, cur non 
idem de libris valeret? 

Et cum inspicimus verba, quae locum nostrum proxime 
antecedunt, videmus ea saltem imprimis spectare librorum 
auctores, quibus per XV annorum spatium silentium erat 
impositum, ,ut corpora nostra" ibi legimus ,lente auges- 
cunt, cito extinguuntur, sic ingenia studiaque oppresseris 
facilius quam revocaveris, subit quippe etiam ipsius iner- 
tiae dulcedo, et invisa primo desidia postremo amatur". 
Etiam verba, quae locum de ,silentio" sequuntur, nos 
cogunt ante omnia de libris cogitare. 

Etiam hoc modo nonnulli argumentantur: cum Tacitus 
dieit per XV annos tacendum fuisse, numerum XV no- 

minat quia tam diu Domitiani regnum duravit, sed non 
hic numerus est urgendus. Fere oblitus iam auctor est 
prioribus Domitiani annis non tam alto silentio opus 
fuisse. 

Fieri certe potuit, ut prioribus Domitiani annis libertas 
nondum tam vehementer opprimeretur quam postea, etiam 
credere possum propter ingentem saevitiam, quae deinde 
secuta est, nonnullos huius rei postea oblitos esse. Num 
tamen credendum est ipsum "Tacitum oblitum esse se 
ipsum prioribus Domitiani annis librum edidisse? 

Fuerit initium Domitiani regni mitius quam tempus 
quod deinde est secutum, tamen rogandum est an non 
et in initio imperii satis malus et crudelis iam fuerit 
imperator. Ipse Tacitus hoc testatur in Agricola!) ,ita 
festinatae mortis grande solacium tulit (Agricola) : evasisse 
postremum illud tempus, quo Domitianus non iam per 
intervalla ac spiramenta temporum, sed continuo et velut 
uno ictu rem publicam exhausit". 

Apud Suetonium ?) legimus Domitianum 2» én$tio sui 
regni in deliciis habuisse ,secretum quotidie sibi horarium 
sumere, nec quidquam amplius facere quam muscas cap- 
tare ac stilo praeacuto configere"; quod non sublimem 
animum testatur! 

Omnia etiam obstacula quae obiici possunt eorum sen- 
tentiae, qui sub Tito Dialogum scriptum putant, non 
multo minora sunt, si in initio Domitiani regni Dialogum 
Scriptum credimus. 


1) C. 44. 
2) Suet. Dom. C. 3. 

Longe maior pars virorum doctorum negat sub Domi- 
tiano Dialogum esse editum, et quaestionem ponunt scrip- 
seritne T'acitus ante an post Domitianum? 

Inter causas, cur multis persuasum sit post Domitianum 
Dialogum scribi non potuisse, imprimis commemoranda 
est una, de qua in sequentibus paginis acturus sum. 

,Qui fieri potest" dicitur ,ut post XX annos litteris 
auctor mandet sermonem, quem ante illud temporis spa- 
tium audiverit?" Praesertim si hoc se facturum promittit: 
»isdem numeris isdemque rationibus, servato ordine dis- 
putationis" !?. Dialogum non revera habitum sed fictum 
.esse neque illi negant, postulant tamen ut cum ratione 
quadam fingatur (,man musz auch mit Verstand fingiren" 
Steinerus ait) ?). 

Non mihi in mentem venit contendere verisimile esse 
umquam quemquam tantopere memoria valuisse, ut post 
XX annos sermonem, quem audivisset, satis accurate 
reddere posset, praesertim si ipse concedat, se non usurum 
esse annotationibus quas inter sermonem fecerit, sed niti 
,memoria et recordatione". Cum posteriore parte tamen 
argumentationis, quam modo commemorabam, non con- 
sentio, non enim credo in huius generis rebus ,cum ratione" 
esse fingendum. 

Paradoxon hoc fortasse videbitur; non pauca tamen 
afferri posse quae meam sententiam sustineant, demon- 
Strare conabor. 

Dialogorum auctores tantopere persuasum habuisse vi- 
dentur neminem credere se veros sermones referre, neque 


ly 6-1. 
2) pag. 18. 

ipsi voluisse quemquam e lectoribus eiusmodi aliquid pu- 
tare, ut quidvis sibi in hac re licere putaverint. Saepe 
quidem videmus eos aliquantisper veritatis speciei con- 
sulere, sed deinde prorsus hane speciem negligunt. 

In dialogis ubique infinita regnat libertas, neque hoc 
sine causa. Si quis enim dialogi formam elegit, ut ea suam 
opinionem legentibus tradat, propter nullam aliam causam 
Sic facit, quam quod ea forma ei idonea visa est. Non in 
animo ei est lectores ludibrio habere, nequaquam ergo dat 
operam ut credant lectores revera se referre aliquando 
habitum sermonem. 

Quaedam luculenta exempla Platonis dialogi nobis prae- 
bent. Inspiciamus e. g. Parmenidem, dialogum satis longum, 
et qui inter difficillimos Platonis dialogos est numerandus. 
Non facile, ut opinor, cuidam qui eum audivisset, erat postea 
aliis narrare. Quae tamen huius dialogi est oeconomia ? 

Cephalus nobis narrat sibi in via obviam venisse Adi- 
mantum et Glauconem. Cephalus Adimantum rogat num 
ante multos annos frater Antiphon ab amico suo Pytho- 
doro audierit sermones Socratis et Zenonis et Parmenidis. 
Antiphon, qui iam per magnum temporis spatium philo- 
Sophiae non studuerat, nunc Cephalo narrat dialogum de 
quaestionibus philosophicis maxime intricatis, quem antea 
Pythodorus ei retulerat, qui in eo sermone auditor inter- 
fuerat. Haec Cephalus iterum amicis suis narrare videtur. 

Num potest quidquam excogitari quod minus sit veri- 
simile? Num talia dici possunt: ,cum ratione ficta esse ?" 
Nemo, opinor, contendet. Accedit quod nulla causa exstat, 
quae Platonem coegerit non simplicius rem nobis narrare. 

Et huius generis exempla minime sunt rara. Idem fere 
in Convivio fieri videmus. 

Apollodorus amicis suis narrat Glauconem ante tres 
dies a se quaesivisse num interfuerit in notissimo illo 
convivio, in quo Socrates et alii verba fecissent de 
amore. Respondet Apollodorus id convivium ante multos 
annos habitum esse, ita ut ipse interesse non potuerit, 
erat nempe tunc temporis puer. Quae in illo convivio 
dicta essent ab amico quodam audierat, et sic Glauconi 
Apollodorus rem narraverat, quam nunc iterum aliis amicis 
renarrat ipse. Etsi addit se a Socrate nnnnumquam quaedam 
de eo convivio audivisse, res tamen non multo probabilior 
est quam in Parmenide. Si quis narrat satis longam dis- 
putationem, habitam in convivio quodam ante multos 
annos, idque in convivio in quo ipse non interfuit, talia 
vix ,cum ratione ficta" diei possunt. 

In Republica narrat Socrates se heri postquam cum 
Glaucone ludos spectasset a Polemarcho domum esse in- 
vitatum ; deinde quem dialogum ipse et Polemarchus et 
alii ibi habuerint, exponit. Ille sermo nihil aliud est quam 
totus liber de Republica Atheniensium, qui in editionibus 
permultas paginas occupat. Vix credibile est uno die 
tantum sermonem habitum esse; prorsus absurdum est 
Socratem totum hunc sermonem postridie aliis narrasse, 
quod tamen facere videtur. 

Etiam hic nihil impediebat quominus Plato eam formam 
eligeret, qua in multis dialogis est usus, nempe ut in libro 
non narretur, sed habeatur sermo. Veritatis speciei vide- 
licet nullam rationem habuit, nimirum quia ei persuasum 
erat neminem hanc speciem postulaturum esse. 

Ciceronis quoque aliquot dialogos inspiciamus. Diversis- 
simis rationibus in suorum dialogorum oeconomia utitur; 
apud eum quoque maximam in hac re observamus licentiam. 

In Tusculanis disputationibus ,agitur res, non narratur", 
ut ipsius Ciceronis verbi utar. Retinet tamen speciem 
revera habiti dialogi, dicit enim se, cum nuper cum amicis 
in Tusculano esset!), ponere iussisse de quo quis audire 
vellet: ad id aut sedentem aut ambulantem se disputasse. 
,Sed quo commodius" ait ,disputationes nostrae expli- 
centur, sic eas exponam, quasi agatur res, non quasi 
narretur". 

In libro de Senectute longe aliter res se habet: hic nulla 
est simulatio. Apertis enim verbis Cicero dicit se omnem 
sermonem ,jZribuere" non Tithono, ut Aristonem Chium, 
ne parum esset auctoritatis in fabula, sed M. Catoni seni. 
Apud eum se ,facere" Laelium et Scipionem admirantes 
quod is tam facile senectutem ferat, e.q.s. 

Habemus ergo in Tusculanis fictionem ,cum ratione"; 
in Senectute nihil fingitur, tertii generis, ubi ,sine ratione 
fingitur", liber de Oratore optimum est exemplum, prae- 
sertim quia quodammodo hunc librum in nostro Dialogo 
Tacitus imitatus est. 

,Ac mihi" Cicero ait?) ,repetenda est veteris cuiusdam 
memoriae non satis explicata recordatio, sed, ut arbitror, 
apta ad id, quod requiris, ut cognoscas, quae viri omnium 
eloquentissimi clarissimique senserint de omni ratione 
dicendi". 

Ex capitis septimi initio apparet dialogum habitum fingi 
anno 91; ipse Cicero in eo non interfuit, sed postea sermo 
ei est narratus. Liber scriptus est anno 55, X XXVI ergo 
intercedunt anni. Et haec ,sine ratione ficta" sunt. 

Aiunt quidem dissimillimam esse librorum de Oratore 
et Tacitei Dialogi rationem, Ciceronem enim uti verbis 
,non satis explicata recordatio", Tacitum, contra, dicere 
»isdem numeris, isdem rationibus, servato ordine dispu- 
tationis" se rem referre, Ciceronem ergo speciem veritatis 
retinere, Tacitum negligere (certe si post Domitianum 
Dialogum scriptum esse credendum est). Sed Taciti verba 
non sic sunt intelligenda, quasi dicat se iisdem verbis 
referre quae audiverat, videturque mihi Johnius rem nimis 
magnam inde petisse ubi dicit ,(dass) der Verfasser dabei 
eine ins Einzelne gehende Treue beansprucht". 

Praeterea Tacitus fingit se referre disputationem in qua 
ipse interfuit, Cicero in quo aon interfuit; temporis in- 
tervallum apud Ciceronem est XXXVI annorum, apud 
Tacitum (ut mihi videtur) XX; estque insuper Taciti 
dialogus satis brevis, Ciceronis longissima. 

Si tribus his discrepantiis una illa compensatur, Cicero 
non magis quam Tacitus veritatis speciei consuluisse 
videtur. 

Auctores, qui post Tacitum scripserunt, similia exempla 
praebent; videamus e. g. Athenaei et Macrobii dialogos, 
»Abrüg à 'Alsvaie" Timocrates rogat ,uereiAuqàse Tie xaAc 
éxelvyuc auvouciag.. 3) xp! &AAOU jux ÜGv ol; Eraipeis DieEgeig" ; 
Postquam Athenaeus respondit ipsum se interfuisse, Timo- 
crates dicit: ,'Ap' ov isAxceig xal Xulv TGV xxAGv Émikv- 
Aixéloy Adyav ueraDoUvai . .."; 

Sequuntur nunc non minus quam XV libri, agitur in 
iis ,de omni re scibili et quibusdam aliis", de rebus quae 
non nisi levissimo vinculo inter se cohaereant, refertum 
est totum opus versibus aliisque locis, ex infinito fere 
auctorum numero allatis: ita ut prorsus incredibile sit 

quemquam vel unum diem haec omnia memoria tenuisse. 
Apud Macrobium prorsus idem observamus. 
De huiusce generis hominibus Cicero cogitasse videtur 
cum diceret: ,habet (homo) memoriam, et eam infinitam 
rerum innumerabilium !" !), 


Ad aliam rem transeo. Plerique viri docti Dialogum 
opus magni pretii ducunt: sic Orellius?) profitetur se 
arbitrari: non ab alio quam a Tacito profectum esse 
hune egregium libellum. ,Omnes" ait ,et sententiae et 
sensus digni sunt et tali viro et tali scriptore" e.q.s. 
Bernhardius ?) ,eine in Gedanken, Vortrag, und Gesin- 
nung gleich vortreffliche Parallele der republikanischen 
und monarchischen Beredsamkeit,... ein ehrenhaftes 
Denkmal der Regierung Vespasianus" Schiller *) ,Unbe- 
dingt& die vollendetste Schrift des Tacitus ist der Dia- 
logus..." 

Non defuerunt tamen qui aliter censerent, inter quos 
maxime innotuit Gutmannus *) ,Aureolus iste Dialogus" 
ait, ,non ex auro puro compositus, sed vilioribus metallis 
mixtus. Non Ciceronis, non Livii elocutionem ubique 
audimus, non Sallustii, neque ipsius Taciti. Quamvis 
multi loci sine dubio egregii sunt, tamen quaedam minus 
bene dicta satis arguunt, eius auctorem non iniuria con- 
questum esse de corrupta eloquentia". 

Exemplis afferendis deinde suam sententiam confirmat, 


1) Tusc. I. 24. 

9) pag. LXI. 

3) Grundriss der Róm. Litteratur 310. 
4) Geschichte der Róm. Kaiserzeit I. 588. 
5) In ed. Orelliana pag. 101 sqq. 


49 ' 


et hac imprimis re usus est ad demonstrandum Tacitum 
Dialogi auctorem non esse. 

Alii non negaverunt haec vitia, quae Gutmannus sibi 
observasse visus erat, in Dialogo inesse, alio tamen modo 
Gutmanni invento usi sunt, dicebant enim illa vitia in- 
dicio esse non nisi a Tacito iuvene Dialogum scribi po- 
tuisse, invito Gutmanno, qui haec habet: ,scriptor admo: 
dum iuvenis erat dum colloquio interfuit, non vero, dum 
composuit. Nam Justus Fabius non iuvenem iussisset tam 
magnae quaestionis pondus excipere, ut edoceret causas, cur 
sua aetas in tantum ab eloquentia veterum recesserit". !) 

Si haec vitia consideramus, statim videmus magnam par- 
tem pertinere ad ,Latinitatem in deterius lapsantem". 
Quivis intelligit eum qui sit iuvenis, ita ut in scribendo 
nondum satis se exercuerit, vitia committere prorsus 
diversa ab iis, quae committuntur a viro qui tum scribit, 
cum antiqua Latinitas in oblivionem abire iam coepit. 

Operae pretium est haec , vitia" percensere, ut videamus 
quid de iis sit iudicandum. 

Inter ea quae Gutmannum offenderunt primum com- 
memorat locum ex capite tertio; vituperat locutionem: 
,negotium sibi importare", quod vix Latine dictum ei 
videtur; dicendum enim erat ,negotium suscipere" vel 
,8Sibi imponere". 

Mihi tamen, si totum locum spectamus, locutio ,sibi 
importare" non sine causa a Tacito pro vulgatiore ,sus- 
cipere" posita esse videtur. 

Necesse erit locum exscribere: , Adeo te tragoediae istae 
non satiant", inquit Aper ,quominus, omissis orationum 


1) pag. 107. 

et causarum studiis, omne tempus modo circa Medeam, 
ecce nunc circa Thyestem consumas, cum te tot amicorum 
causae, tot coloniarum et municipiorum clientelae in forum 
vocent, quibus vix suffeceris, etiam si non novum tibi 
ipse negotium imporíasses, ut Domitium et Catonem, id 
est nostras quoque historias et Romana nomina, Grae- 
culorum fabulis adgregares". 

Hunc locum legentes statim sentimus cum quadam in- 
dignatione et contemptu Aprum haec dicere. Eo iudice 
stulte Maternus facit, neque quod magnum deceat virum 
suscipit; cum contemptu etiam voce ,Graeculorum" loco 
,Graecorum" utitur. 

Ea ipsa de causa non dicit ,negotium suscipere" vel ,sibi 
imponere", sed verbo minus usitato, ,sibi importare"; ,ne- 
gotium suscipere" enim is dicitur qui optimo iure suscipit. 
In importandi vocabulo notio mihi inesse videtur ,stulte 
et inutiliter suscepti oneris", quod nos dicimus: ,zich een 
nieuwe moeite op den hals halen". Non ergo cum Gut- 
manno censeo vitium hie deprehendi, aptissime, contra, 
verba ,negotium sibi importare" indicare mihi videntur 
id ipsum quod Aper voluit. 

Ex capite quarto vituperatur locutio ,desidiam advo- 
cationum". ,Desidia" Gutmannus ait ,utique cum genitivo 
activo conjungi potest, ut ,desidia hominis", non vero 
cum genitivo passivo, ut ,desidia actionis". — Sit hoc 
aliquanto rarius dictum, minime tamen video cur locutio 
sit vituperanda. Desidiam Aper Materno obicit, desidiam 
quae pertinet ad advocationes, desidiam ergo advocatio- 
num. Sitque praeterea verum Ciceronis aetatis auctores 
huius generis structuris non usos esse, constat tamen 
Tacitum, et in aliis et in genitivi usu, liberrime saepe 

esse versatum. Non raro conjungit genitivum Tacitus cum 
substantivis, adjectivis, aliis verbis, quae antea vulgo cum 
ablativo aut alio modo structa inveniebantur !). Etiam in aliis 
Taciti operibus à severo censore multa vituperari possunt, 
nam et in illis admodum liber sermonis usus deprehenditur. 

Vituperatur quod in capite sexto ter vox ,voluptas" 
legitur, id tamen, in loco in quo expressis verbis de 
voluptate eloquentiae agitur, non mirum mihi videtur. 

De ,tautologiis" iam supra aliquid dicebam ?). Gutman- 
nus imprimis affert (ex capite septimo): ,fama et laus", 
,negotiosos et rebus intentos", ,iuvenes et adolescentes". 
,l1d sane ego", ait ,sit venia dicto! ineptum voco". 

Primo in codice b pro ,iuvenes" legitur , vacuos", quam 
lectionem Halmius in editionem suam recepit. Quaerendum 
praeterea est, num ,fama" et ,laus" prorsus sint idem. 
Mihi fama esse videtur potius ea gloria, qua quis cele- 
britatem adipiscitur ipsi superstitem futuram; ,laudem" 
quis accipit cum a sui temporis hominibus laudatur; laus 
magis praesens spectat, fama tempus futurum. 

Fortasse tamen nimis subtilia haec sunt; multo maioris 
momenti esse puto hanc rationem: verum sit nihil nos 
hic habere nisi justas tautologias; liceatque Gutmanno 
talia minus approbare, non tamen licet ex hac re con- 
cludere (quod Gutmannus ao» fecit) ab homine iuvene 
Dialogum esse scriptum. Qua de re quia supra iam fusius 
egi, nunc non diutius in ea subsistam. 

Maximi momenti nonnullis visum est, in Dialogo vocem 
,hercule" decies legi, in omnibus aliis operibus semel, 


1) Huius rei exempla apud Boetlicherum in lexico Taciteo i. v. genitivus. 
2) pag. 6 sqq. 

nisi fallor. Ipse Gutmannus profitetur se credere non posse: 
,quemcunque scriptorem in uno libro vocabulum aliquod 
saepius adhibiturum esse (praesertim quod nihil ad rem 
faciat) in ceteris paene numquam". Ego nihil hic video 
quod credere non possim, si modo rogatur quae huius 
vocabuli sit indoles; sed de hac re, quae ad genus dicendi 
pertinet, in tertio capite agam. 

Maiorem partem ,vitiorum" iam percensui, sunt non- 
nulla alia a Gutmanno commemorata, de quibus omnibus 
separatim agere longum est. 

Indicabo etiam: cap. 7, ,/atus clavus oblatus est, male 
sonant quae simile sonant". Si talia conquirere vellemus, 
omnis liber vituperandus esset. Etiam minoris momenti 
videntur ,homoeoteleuta" quae in eodem capite Gut- 
mannus vituperat ,quo homo novus" et in capite 29 
,Serio ministerio". — Quis non miretur" Gutmannus 
rogat ,(verbis sexta statione) sextum Vespasiani annum 
significari?" — Omnes, profecto, hoc magnopere mirantur, 
sed locus, et quod ad lectionem et quod ad interpretationem 
pertinet, tam dubius est, ut is saltem ad Gutmanni 
thesin defendendam nihil prodesse possit. 

Post Domitianum Dialogum scriptum esse Johnius ') 
credere nequit, quia sic eodem fere tempore editus esset 
quo prima historica opera. Inter illa tamen et Dialogum 
tanta est discrepantia in ,Studien, Stimmung und Sprache", 
ut hoc prorsus incredibile Johnio videatur. 

De linguae discrepantia in tertio capite sum acturus, 
de mutato animi statu infra aliquid dicam, nunc de stu- 
diorum diversitate dicendum erit. 


1) pag. 5. 

Primo libenter confiteor me non satis intelligere quid 
haec ratio sibi velit. Johnius hoc dicere videtur: ,unus 
homo non potest uno tempore studere duabus rebus, quae 
inter se sunt dissimiles; si ergo unius auctoris duo opera 
nobis tradita sunt, in quibus diversa studia observantur, 
necesse est ut sumamus magnum temporis spatium inter 
haec opera intercedere". 

Quid tamen credere nos vetet unum hominem uno 
tempore duabus, vel etiam pluribus, rebus studere posse, 
prorsus me fugit. Immo vero absurdum mihi videtur 
huius rei exempla afferre, cum quotidie ipsa vicinia nostra 
nobis suppeditet homines, occupatos studiis quae nihil 
inter se commune habeant. Non tam rarum est eundem 
hominem simul astronomiae operam dare et rei militari, 
aut agriculturae et philosophiae, medicinae simul et arti 
poéticae. Eo minus mirum est eundem hominem simul 
duabus unius artis partibus, artis scilicet litterarum, 
studere posse. 

Si iuvat unum saltem exemplum in mentem revocare, 
quidni de Cicerone cogitemus, qui eodem tempore ora- 
tiones, opera rhetorica, libros ad philosophiam pertinentes, 
edidit? Et quare Tacitus tale quid facere non potuerit? 

Quin etiam non solum nihil vetat credere Tacitum 
eodem tempore pluribus artibus studuisse, sed procerto 
illud constat. Plinii epistulae scriptae sunt inter annos 
97 et 108, eodem ergo temporis spatio quo prima Taciti 
historica opera prodierunt. Inspiciamus autem aliquot 
Plinii epistulas et videamus quid ex iis appareat. In lib. 
I, ep. 21 habemus notissimam epistulam, in qua ponitur 
quaestio, utrum longa an brevis oratio melior sit. IT, 11 
Tacitus contra Marium Priscum in senatu orationes ha- 

buisse dicitur. IV, 13 a Tacito quaeritur ut cireumspiciat 
praeceptores (scholae in patria Plinii) ex copia studiosorum, 
quae ad eum ex admiratione ingenii convenit. IX, 23 
narrat Plinius homines semper se et Tacitum, quod ad 
studia pertinet, una nominare. 

Ex hisce constare videmus Tacitum, eodem tempore 
quo historias suas scripsit, et eloquentiae studuisse. Quid 
ergo mirum, si eodem tempore etiam librum de eloquentia 
Scripserit? Immo vero multo probabilius est eum librum 
de eloquentia scripsisse postquam per longum tempus ei 
arti studuerat, quam in ipso rhetoricorum suorum stu- 
diorum initio. Ircipiunt homines aliquam artem exercere, 
et, postquam diu hoc fecerunt, eo progredi possunt, ut 
etiam de arte aliquid scribant. 

Etiam Teuffelius ') ex Taciti studiis effici posse putat, 
quo fere tempore Dialogus sit scriptus, hac argumenta- 
lione usus: et ex oratione et ex argumento libri apparet 
eum primum '"laciti esse opus, et eo quidem scriptum 
tempore, quo iam studia sua propaedeutica ad finem per- 
duxerat, fortasse iam satis notus erat orator; tempore 
tamen, quo iam magis magisque ei persuasum esse coeperat, 
sui temporis hominibus rhetorica studia et eloquentiam 
forensem non sufficere ad beatam vitam explendam. Cre- 
dibile est, Teuffelius ait, eum, tempore quo Dialogum 
edidit, iam consilium cepisse etiam historicis studiis 
operam dandi. 

Cui Teuffelii argumentationi multa obiicere minime 
mihi in animo est, potius libenter confiteor me prorsus 
fere cum ea consentire, sed... quo talis argumentatio 


1) St. und. Ch., pag. 439. 


55 


nos ducit? Quod est illud tempus, quo Tacitus solis rhe- 
toricis studiis non iam erat contentus et ingenium suum 
ad historiam vertere coeperat? 

Et mihi probabile videtur Tacitum Dialogum non scrip- 
Sisse, antequam sua propaedeutica studia ad finem per- 
duxerat, et mihi constat eum, tempore Dialogi editi, satis 
notum iam fuisse oratorem. 

Sed ad quod demum tempus haec omnia conveniunt? 
Quo tempore studium eloquentiae Tacito non iam satis- 
faciebat? Non anno 80, ut opinor, nam scimus eum 
post hunc annum viginti fere annos in iisdem studiis per- 
Sseverasse. Et, ut hoc ante omnia rogetur: quodnam est 
illud tempus quo historiae arti operam dare coepit? 

Disertis verbis ipse Tacitus in Agricola id nobis dicit. 

Agricola liber ei non videtur opus, quod proprie histo- 
ricum dici possit, vocat eum simpliciter ,narrationem 
vitae defuncti", quamquam hoc librorum genus prope ad 
historiam accedit. In animo tamen se habere dicit etiam 
res gestas populi Romani conscribere, sive opera historica. 
,Non tamen pigebit" ait ,vel incondita ac rudi voce 
memoriam prioris servitutis ac testimonium praesentium 
bonorum composuisse; hic énterim liber etc." Hoc est 
ergo illud tempus, quo Tacitus iam consilium cepit res 
gestas conscribendi; ipse disertis verbis suum consilium 
profitetur; si ergo in Dialogo quoque eiusdem consilii indi- 
cium invenitur, nihil magis probabile est, quam utrumque 
librum eodem fere tempore editum esse. Quibus de causis 
miror Teuffelium illa argumentatione ad illum eventum 
pervenisse, ut sub Tito, aut in initio Domitiani regni, 
librum scriptum esse contendat. 

Tacitum, tempore quo Dialogus editus est, iam in animo 
habuisse res gestas populi Romani conscribere, Teuffelius 
verisimile ducit, et mihi persuasum est. 

Agricola mihi paulo ante Dialogum scriptus videtur. 
Cum autem in Agricola Tacitus claris verbis indicet se 
historias seripturum esse, iam ex hac re sequitur, si 
mea de Dialogi tempore sententia vera est, iam Dialogum 
scribenti Tacito hoc consilium in animo fuisse; sed et in 
ipso Dialogo eiusmodi aliquid non obscure indicare mihi 
visus est. 

Res nobis est et cum tota prima parte libri (i. e. c. III— 
c. XIII) et praesertim cum loco quodam ex capite XIV. 

Cohaeret haec quaestio cum toto Dialogi consilio, ergo 
de illo ante omnia aliquid erit dicendum. 

In libri initio auctor promittit se esse acturum ,de 
causis cur, cum priora saecula tot eminentium oratorum 
ingeniis gloriaque floruerint, nostra potissimum aetas, 
deserta et laude eloquentiae orbata, vix nomen ipsum 
oratoris retineat". 

Iamdudum viri docti observaverunt non totum librum 
de hac re agere, sed in tres partes eum dividi posse, 
quarum sola tertia quaestionem, quae in primo capite 
ponitur, absolvere conatur. 

Secunda pars artissime cum tertia cohaeret; in hac 
enim antiqui oratores cum novis componuntur. Cum autem 
de causis corruptae eloquentiae aliquis acturus est, necesse 
est ut antea dirimat quaestionem, utrum revera eloquentia 
corrupta sit necne. 

Secunda pars ergo nullas molestias praebet. 

Quod ad primam partem attinet aliter res se habet (de 
praefatione, quae fere capita I— V complectitur, non opus 

est ut aliquid dicatur) Multi dubitaverunt quidnam hisce 
capitibus auctor voluerit. Quin etiam fuerunt qui et hic 
auctoris iuventutem observare sibi visi sint. 

Alii sic rem explicant: Tacitus in prima parte Dialogi 
rationes reddit, cur ab eloquentia ad historiae studium se 
contulerit. Loquitur quidem Maternus de arte poética et 
non de historia, sed notum est Romanis has duas artes 
cognatissimas inter se visas esse (et hanc antiquorum 
opinionem non semper historicae fidei profuisse, non minus 
notum est). Quamquam ergo aliquanto obscurioribus verbis 
et aliena (i. e. Materni) persona "Tacitus utitur, tamen 
suum ipsius consilium indicat. 

Etsi non auserim contendere certum esse Tacitum hoc 
consilio suam praefationem scripsisse, tamen haec mul- 
torum virorum sententia minime spernenda aut absurda 
mihi videtur. 

Clarius etiam quam in praecedentibus hoc consilium 
percipitur in capite XIV, ubi' in fine haec legimus: ,itaque 
hercle non minus probari video in te, Secunde, quod Iuli 
Africani vitam componendo spem hominibus fecisti plu- 
rium eiusmodi librorum, quam (damnari) in Apro, quod 
nondum ab scholasticis controversiis recessit et otium 
suum mavult novorum rhetorum more, quam veterum 
oratorum consumere". 

Non iam ergo de arte poética, sed de ipsa historia 
Tacitus loquitur (et hic verbis Materni); dicitque probari 
in Secundo quod ad opera historica, aut saltem opera 
quae historiis maxime sunt similia, animum converterit. 
Non mirum est multos in hisce verbis deprehendere sibi 
visos esse auctorem, profitentem se in posterum imprimis 
rebus gestis conscribendis operam esse daturum. 

Nolim negare me hac argumentatione valde commoveri. 
Lege pro ,Secundo" : , Tacito", pro ,Julio Africano" : , Julio 
Agricola" et apertis verbis Tacitus dicit: se Dialogum 
post Agricolam et anie alia sua historica opera, edidisse. 
Sic enim Tacitus dicit: se vidisse in se probari quod 
Julii Agricolae vitam componendo spem hominibus fecerit 
plurium eiusmodi librorum. 

Sic hic locus artissimo vinculo cohaeret cum loco ex 
Agricola ubi legimus: ,hic interim liber honori Agricolae 
Soceri mei destinatus, professione pietatis aut laudatus 
erit, aut excusatus". 

Sollicitus est ne primum suum in arte historica specimen 
non prospere sibi succedat, quo tempore Agricolam in 
lucem mittit; de eventu hic Dialogi locus nos certiores 
facit. 

Praeterea nostro loco iis respondetur hominibus, qui, ut 
Aper Maternum, Tacitum objurgabant, quod ab eloquen- 
tiae studio ad artem historicam se convertere coepisset. 

Respondet ergo se vidisse homines ,Agricolam" suum 
probasse et sperare fore ut plures huius generis libros 
scribat. Spem illam non sine causa a se conceptam esse, 
lectores efficere poterant ex ultimis capitis tertii verbis: 
,non tamen pigebit... composuisse; hic interim liber..." 


Supra!) iam commemoravi Johnium, res ex quibus 
appareret inter Dialogum et cetera Taciti opera multum 
temporis intercedere .enumerantem, una cum studiorum 
discrepantia proponere: longe diversum animi statum, qui 
observatur in nostro libro, ab eo qui in ceteris. In Taciti 

enim historicis operibus, non solum in posterioribus sed 
vel maxime in Agricola, nos tangit quaedam indignatio, 
dolor, ira in temporis sui vitia, et praesertim (in Agricola 
saltem) in Domitiani crudelitatem et licentiam. Quae 
quia in Dialogo desiderantur, hunc librum post Domitiani 
regnum scriptum esse Johnius et multi alii negant. Nemo, 
quod quidem ego sciam, acrius de hac re verba fecit quam 
Vogelius ", qui, inter alia, et haec habet: ,inde quovis 
pignore contendo, si ille anno 96 vel 97, vix recreatus a 
summa de reipublicae calamitatibus aegritudine, scribere de 
corruptae eloquentiae causis constituisset, non aliter eum 
rem tractaturum fuisse atque fecit in Agricola, id est ita, 
ut laetiora quoque enarranti etiam atque etiam tristitia 
obreperet, quo diutius esset suppressa, eo fortius eruptura". 

Ornate, sane, et cum quadam indignatione, quae ipsum 
Tacitum non dedeceret, haec sunt dicta; credo tamen 
multa hisce objici posse. 

Primo videmus ne in Dialogo quidem omnia tam laeta 
et hilaria esse, videmus et hunc librum testari auctorem, 
qui, quamquam praesenti rerum statu satis est contentus, 
(scribit enim sub bono imperatore), tamen, et quod ad sui 
lemporis mores attinet, multa habet quae vituperet, et 
iam fervet odio illo in tyrannos, quod et in aliis Taciti 
operibus invenitur. 

Locos in quibus imprimis odium in tyrannos prodit iam 
supra?) alias ob causas, enumeravi; saeculi vitia prae- 
cipue Messalla in longa sua oratione arguit. Vide e. g. 
locum de infantium educatione ?), de rhetorum scholis *), 


1) De Dialogi qui Taciti nomine fertur sermone iudicium. pag. 276. 
2) pag. 41. 3) C. 99. 
4) C. 35. 

ludis" istis ,impudentiae", et praeterea totam Messallae 
orationem, cum qua, in universum, Tacitum consensisse 
conjicere licet. 

Minime haec Vogelium fugerunt, parya tamen vestigia 
haec ei videntur, si conferuntur cum iis, quae in Agricola 
leguntur. Non tamen negligendum est haecce liberi ingenii 
documenta fere omnibus viris doctis tanti momenti visa 
esse, ut, juxta illum ex Agricola locum de XV annorum 
silentio, haec imprimis causa fuerit, cur sub Domitiano 
Dialogum conscribi potuisse, negarent. 

Sed quamquam et in Dialogo non ita pauca leguntur, 
quae tristiorem animum testantur, tamen Vogelio conce- 
dendum est in Agricola omnia multo multoque acerbiora 
esse. Nihil, credo, in omnibus Taciti operibus invenitur, 
quod componi possit cum acerbitate quae erumpit in 
Agricolae praefatione, et praesertim in capite secundo. 
Acerbissimam, simulque sublimem, indignationem in eo 
capite admiramur, in nuilo fere antiquitatis monumento 
aliquid invenitur, quod hisce sit simile: ,dedimus profecto 
grande patientiae documentum, et sicut vetus aetas vidit 
quid ultimum in libertate esset, ita nos quid in servi- 
tute..." et ,memoriam quoque ipsam cum voce perdidisse- 
mus, si tam in nostra potestate esset oblivisci quam tacere". 

Observandum tamen est auctorem, quod ad praesentem 
rerum statum pertinet, in Dialogo idem fere iudicium 
proferre quod in Agricola. Initium enim tertii huius libri 
capitis, ubi legitur Nervam Caesarem res olim dissocia- 
biles, principatum ac libertatem, miscuisse, Nervamque 
Traianum quotidie felicitatem temporum augere, prorsus 
cum Dialogi loco de ,sapientissimo et uno" qui de repu- 
blica deliberat, convenit. 

Et si de tempore praeterito multo acerbior in Agricola 
quam in Dialogo est oratio, non desunt causae, quae hanc 
discrepantiam nobis explicare possint; ita ut non opus 
sit, ut ob hanc rem sumamus Dialogum ante Domitiani 
tempora esse scriptum, sed Agricolam post illa. 

Ego mihi rem sic explico: per quindecim Domitiani 
regni annos adeo libertas fuerat oppressa, ut ,loquendi 
atque audiendi commercium" prorsus esset abolitum. 
Tandem aliquando libertas loquendi redit, tandem Tacito 
lice& omnem suum dolorem, quem per XV annos cumu- 
laverat, evomere. Erumpunt in primo libro, quem post 
triste illud tempus in lucem mittit, ira et dolor, ardet 
animus libere pronuntiare, quae tam diu tacere coactus 
fuerit. 

Sed talia semel modo dicuntur. Levavit in Agricola 
animum Tacitus onere, quo per tantum temporis fuerat 
oppressus, et quamquam quaedam acerbitas in omnibus 
Taciti operibus manet, nusquam iterum invenimus vehe- 
mentem illam indignationem, quam in Agricola cum 
quodam horrore audiveramus. 

Conferamus e.g. Historiarum praefationem, praesertim 
quia et ibi de inviso Domitiano mentio fit: ,dignitatem 
nostram a Vespasiano inchoatam, a Tito auctam, a Domi- 
tiano longius provectam, non abnuerim, sed incorruptam 
fidem professis neque amore quisquam et sine odio di- 
cendus est" (et etiam ex Annalium praefatione: ,sine 
ira et studio, quorum causas procul habeo"). 

Toto coelo haec, satis placide dicta, distant ab commo- 
lissima Agricolae praefatione; et tamen non ita multi 
anni intercedunt. 

Non mirum ergo iam in Dialogo, si inter Agricolam et 
Historias scriptus est, multo mitiora omnia esse quam in 
libro quem primum post Domitiani regnum edidit. 

Etiam aliud quiddam aecedit, non minoris, certe, mo- 
menti: ipsum Dialogi argumentum vehementes illas iras 
excludit. Interrogatur Tacitus de quaestione quadam, inter 
viros doctos agitata, promittit se sententiam suam pro- 
laturum; primo breviter praefatur, et deinde homines 
verba facere finguntur ante Domitiani tempora. Ergo de 
huius imperatoris regno, de malis quae sub eius imprimis 
regno valuerunt, sermo fleri nequit. Acerbae irae, quae 
Agricolam egregie decet, in Dialogo et locus et causa desunt. 

Si tamen quis dicit Tacitum, prioribus post Domitiani 
regni annis, tanto, tamque recenti, in tyrannos odio 
imbutum fuisse, ut ei ,laetiora quoque enarranti etiam 
atque etiam tristitia obreperet, quo diutius esset sup- 
pressa, eo fortius eruptura" (sunt haec Vogelii verba), 
quaerendum est qui fieri potuerit, ut illo tempore Germa- 
niam conscriberet; qua de re non tamen dubitatur. 

Status enim animi auctoris, cum Germaniam scriberet, 
longe distare videtur ab illo, quo Agricolam, fere conve- 
nire cum illo, quo Dialogum scripsit. Et in Dialogo et in 
Germania cognoscimus auctorem sui temporis moribus 
minime contentum, in utroque libro saeculi vitia satis 
acerbe vituperantur (etsi in Germania plerumque non tam 
aperte); sed in neutro auctor effervescit; cum quadam 
temperata severitate omnia proponuntur. 

In Dialogo vetus eloquentia cum nova componitur, et 
ita id fit, ut clare nobis appareat auctori veterem elo- 
quentiam longe novae praestare videri; hic illic cum eodem 
eventu veteres et novi mores inter se opponuntur, neque 

abest quaedam acerbitas, ut iam supra commemoravi. 

In Germania simile quiddam videmus. Quamvis liber 
primo aspectu nihil aliud esse videatur quam descriptio 
Germaniae, morumque qui in ea regione coluntur, tamen 
et hic non deést comparatio. 

Rarissime, aut nusquam, disertis verbis Tacitus Roma- 
norum moribus Germanorüm opponit mores, nihilominus 
facile intelligitur auctorem, incorruptam Germanorum vi- 
tam depingentem, semper suae corruptissimae urbis vitia 
ante oculos habuisse. Nusquam magis manifestum huius 
rei documentum se nobis offert, quam in duobus ex capite 
XIX locis notissimis: ,nemo enim illic vitia ridet, nec 
corrumpere et corrumpi saeculum vocatur" et ,numerum 
liberorum finire aut quemquam ex adgnatis necare flagi- 
tium habetur, plusque ibi boni mores valent quam alibi 
bonae leges". 

Nihil ergo vetat sumere Germaniam et Dialogum uno 
fere tempore scripta esse, i.e. prioribus post Domitiani 
mortem annis; et si creditur Tacitum illo tempore non 
Scribere potuisse librum tam temperatum quam est Dia- 
logus, etiam Germaniae librum alio tempore editum esse 
putandum esset; quod nemini contendere in mentem veniet. 


Multum etiam huic rationi tribuitur: non credibile esse 
Tacitum cum iam ad maturiorem aetatem pervenisset et 
iam ,gloria famaque floreret" librum scribere voluisse, in 
quo tantopere Ciceronem imitaretur. 

Et de hac re nemo, credo, acrioribus usus est verbis 
quam Vogelius, qui profitetur se numquam eo adduci 
posse ut credat Tacitum, tempore quo iam consul et 
praetor fuerat, eiusque eloquentia iam ubique erat nota, 

,tam anxie, ne dicam serviliter, Ciceronis vestigia pres- 
surum fuisse, quam pressit Dialogi scriptor". — Demon- 
Strare conabor haecce iusto acrius dicta esse, praesertim 
non licere in hac re uti verbis ,anxie" vel ,serviliter"; 
sed prius videamus quomodo Johnius de eadem quaes- 
tione agat. Ipsa Johnii verba citabo, quia eius rationi 
inesse mihi videtur circulus quidam vitiosus (qui dicitur). 

Haec sunt Johnii verba !): ,Es ist nicht anzunehmen, 
dass ein Schriftsteller von der Bedeutung des Verfassers, 
nachdem er seinen Ruf schon fest begründet hatte, in 
solchem Umfang als blosser Nachahmer hátte auftreten 
wollen". 

In animo habebam contra haecce sic fere ratiocinari: 
,dicis non credibile esse virum qui tanta iam laude in- 
claruerat, quanta Tacitus eo tempore, quo mihi Dialogus 
Scriptus videtur, librum scripsisse in quo tantummodo imi- 
tatorem se praeberet (,blosser Nachahmer"); dicisque eam 
imitationem permagnam esse (in solchem Umfang"). Num 
tamen illa imitatio revera tam late patet? Nonne potius 
statuendum est illam imitationem externa tantum spectare ; 
auctoremque, et quod ad orationem et quod ad argumen- 
tum pertinet, tam libere esse versatum, ut minime ,ser- 
vilis imitator" sit dicendus? 

Quam tamen viam Johnius iam ante nobis interclusit; 
paulo enim ante haec habet: , Wenn gleichwohl thatsàch- 
lich der Inhalt der Schrift selbstándiger ist als die Form, 
die sich an die Sprache und Szenerie ciceronischer Dialoge 
anlehnt, so wird man auch hierin ein Merkmal der An- 
fángerschaft erkennen dürfen". 


1) pag. 6. 

Primo miror hoc loco Johnium dicere: ,dass die Form 
Sich an die Sprache und Szenerie der ciceronischen dial. 
anlehnt" cum in loco qui statim sequitur, utitur verbis 
,in solchem Umfang; als blosser Nachahmer". Hoc enim 
prorsus aliud significare mihi videtur atque illud. Hoc tamen 
urgere nolim, sed in clara luce positum velim magnum 
vitium quod toti huic rationi inhaerere mihi videatur. 

Johnius dicit: ,Tacitus in Dialogo merus Ciceronis est 
imitator. Non nisi iuvenis ergo talem librum scribere 
potuit". 

Coníra dicitur: ,Imitatio de qua loqueris non tanti 
momenti est. Formam solam spectat, alioquin satis libere 
suo ipsius ingenio auctor utitur. Non ergo necesse est ut 
iuvenis librum scripserit". 

Johnius: ,Nunc te teneo: ex ipsa enim licentia qua 
Tacitus in imitando utitur luce clarius apparet iuvenem 
eum scripsisse. Quia iuvenis erat, nondum satis sciebat 
quid esset iusta imitatio. Si maturiore aetate scripsisset 
melius imitatus esset. 

Et sic adversariis nihil nisi tacere restat. 

Eligo ex duabus Johnii sententiis illam, quam primo 
citavi, quae fere cum  Vogelii consentit, ergo: Tacitus 
circa annum 100 vir erat eius auctoritatis ut non credi- 
bile si& eum tunc temporis tam anxie Ciceronis vestigia 
pressisse. 

Duo habeo quae hisce opponam. Primo quaerendum est 
reverane ,anxie" et ,serviliter" Ciceronem imitatus esse 
Tacitus dici possit. Iam supra indicavi mihi non videri. 

Cum dicitur Tacitus in Dialogo Ciceronis dialogos secu- 
tus esse, ante omnia cogitandum est de libro qui ,de 
Oratore" inscribitur. 

Sine dubio in illius libri oeconomia multa insunt quae 
nostro Dialogo sunt similia. 

In utroque libro auctor simulat se referre sermonem 
ante multos annos inter viros nobilissimos habitum. 

Et apud Tacitum et apud Ciceronem in medium ser- 
monem interveniunt, apud hunc duo novi interlocutores, 
apud illum unus..Maxime inter se sunt similia quae Ca- 
tulus et quae Messalla introeuntes dicunt. Vide imprimis 
Catuli!) ,me frater exoravit.. mehercule verentem ne 
molesti vobis interveniremus, ut huc secum venirem" et 
Messallae?) ,num parum tempestivus interveni secretum 
consilium aut causae alicuius meditationem tractantibus ?" 

Digna, quae inter se conferantur, etiam sunt, quae 
dicuntur postquam Crassus et quae, postquam Messalla 
orationem habuit. 

Cicero?) haec habet: ,haec quum Crassus dixisset, si- ' 
lentium est consecutum. Sed, quamquam satis iis, qui 
aderant, ad id, quod erat propositum, dictum videbatur, 
tamen sentiebant celerius esse multo, quam ipsi vellent, 
ab eo peroratum". 

Post finitam priorem Messallae orationem Maternus 
dicit: ,mihi quidem susceptum a te munus adeo peregisse 
nondum videris, ut inchoasse tantum et velut vestigia 
ac lineamenta quaedam ostendisse videaris". 

Quodammodo quidem haee discrepant, fere eodem tamen 
modo Crassus et Messalla ipsi suis orationibus imponere 
finem cupiunt, sed a ceteris coguntur quaedam antea 
dictis addere. 


1) II, 3. 
2) C. 14. 
3) I. 35. 

Plura huius generis fortasse afferri possunt, sed iam ex 
hisce satis lucide apparet Tacitum, Dialogum suum scri- 
bentem, Ciceronis ,de Oratore" libros ante oculos habuisse. 

Estne tamen propter haec Taciti Dialogus nihil nisi 
servilis Ciceronis imitatio? 

Immo vero Tacitei libri color quam maxime diversus 
est a Tulliani. Ipsa quoque quaestio, quae apud Tacitum 
ponitur, longe alia est atque ea, quae apud illum tractatur. 
Apud hunc viri aliquot de arte rhetorica optime meriti, 
de eloquentia disserunt et inter se docent, et, quamquam 
non de omnibus rebus eodem modo censent, tamen de 
summa rerum semper fere consentiunt; omniaque huma- 
nitatis et benevolentiae sunt plena. 

Apud Tacitum longe aliter res se habet, inter se oppo- 
nuntur duo viri qui nihil commune habent, Aper et Mes- 
salla, qui, lice& et hic quodammodo urbanitatis ratio ha- 
beatur, bellum tamen gerunt internecivum. 

Magno ardore in antiquos oratores Aper invehitur, 
novos laudat. Non dubitat profiteri Calvum sibi visum 
esse exsanguem et aridum, Brutum otiosum atque diiunc- 
tum, ipsum Ciceronem solutum, enervem, fractum, elum- 
bem (id enim arguitur Apri verbis ,si me interrogas, 
omnes mihi videntur verum dixisse" !). 

Non minus acerbe novos oratores Messalla vituperat: 
,neque enim" exclamat ,oratorius iste, immo hercule ne 
virilis quidem cultus est, quo plerique temporum nostro- 
rum actores ita utuntur, ut lascivia verborum et levitate 
sententiarum et licentia compositionis, histrionales modos 
exprimant. Quodque vix auditu fas esse debeat, laudis 

et gloriae et ingenii loco plerique iactant cantari salta- 
rique commentarios suos, unde oritur illa foeda et prae- 
postera, sed tamen frequens quibusdam exclamatio, ut 
oratores nostri tenere dicere, histriones diserte saltare 
dicantur". 

Ante oculos habemus Messallam, vivida indignatione 
haec proferentem, fingimus nobis Aprum vix se conti- 
nentem quin Messallam interpellet. Quanta vi, quanto 
Spiritu, haec omnia sunt dicta! Frustra in Ciceronis pla. 
cido dialogo talia quaeramus. 

Etiam acerbius aliquanto infra in Aprum Messalla in- 
vehitur: ,nunc detrectasse nominatim antiquos oratores 
contentus, neminem sequentium laudare ausus est, nisi 
in publieum et in commune, veritus, credo, ne multos 
offenderet, si paucos excerpsisset e. q. s." Non miramur 
hic Materno necessarium visum esse, pacis gratia, Mes- 
sallam retinere; eumque admonere ut potius promissum 
suum exsolvat (,ah parce" inquit Maternus, e. q. s.). 

Longe longeque haec omnia discrepant ab iis, quae 
apud Ciceronem leguntur, neque quidquam aliud statuere 
nobis licet quam Tacitum in quibusdam rebus, quae ad 
solam formam pertinent, Ciceronem esse secutum ; anxiae 
tamen et servilis imitationis equidem nihil hic video. 
Et argumentum et tota indoles libri apud hunc prorsus 
sunt alia atque apud illum. (Vide etiam Jansenium !): 
,:amen haec imitatio fidelis non erat servilis, neque op- 
pressit scriptoris propriam indolem" e. q. s.). 

Si quis nihilominus putat vel hanc, quae formam tantum 
spectet, similitudinem, satis esse ad probandum Tacitum 

non maturiore aetate Dialogum scripsisse; respondere 
velim iis, quae secundo loco contra Vogelii aliorumque 
sententiam afferre in animo habebam. 

Nonne constat antiquos auctores, et vel maxime Latinos, 
de imitatione longe aliter sensisse atque hodiernos? 
Saepissime exempla sequebantur; multum tamen aberat 
ut hanc rem lectores suos latere putarent. Immo vero 
ne volebant quidem. 

Ili scriptores qui aetate, quae nunc ,aurea" vulgo 
dicitur, et qui antea vixerunt, ut imprimis exempla Graeca 
imitarentur, res ipsa ferebat. Quae imitationes saepe eo pro- 
grediebantur, ut ad versiones proxime accederent. Nonne 
Catullus nonnulla carmina Graeca, plus minusve mutata, 
Latine reddidit; nonne et apud Vergilium multa leguntur, 
quae ad litteram ex Homero versa sunt? Non Terentius, 
non Plautus dissimulat se Graecis exemplis usum esse; 
expressis verbis Horatius gloriatur se novum in arte 
poetica genus, non excogitasse, sed primum Latine ex- 
coluisse, i. e. imitatum esse. Multi oratores nulli rei 
magis operam dabant quam ut suae orationes quantum 
fleri poterat Lysiaeis essent similes. 

Nemini in mentem veniebat id cuiquam vitio vertere, 
aut putare solos iuvenes decere. 

Tempore quo Tacitus vivebat non prorsus eodem modo 
se res habebat. Et multis aliis et Tacito videbantur sui 
temporis oratores multum ab antiqua eloquentia degene- 
rasse. Non ergo opus erat Graeca exempla circumspicere, 
Sed potius antiqua Romana eloquentia reducenda erat. 
Non meliora exempla sibi fingere poterant quam Ciceronis 
opera; quid mirum igitur Tacitum, in libro qui docet 
Ciceronis, eiusque temporis oratorum, eloquentiam recen- 

tium oratorum operibus multo esse superiorem, quodam- 
modo Ciceronem exemplum secutum esse? Nonne Quin- 
tilianus in simili re, idem fecit? et tamen ille non iuvenis 
erat cum institutiones suas ederet. 

Si tamen in historicis operibus liberius Tacitus suo 
ipsius ingenio est usus quam in Dialogo, minime haec 
res probat multo ante ila hunc librum scriptum esse. 
Nusquam Tacitus indicat sibi videri suo tempore etiam 
artem historiam scribendi corruptam esse, nulla ergo ei 
erat causa, cur et in hisce operibus aliquem ex antiquis 
rerum gestarum scriptoribus tamquam exemplum sibi 
proponeret. — Verumtamen: multi viri docti docent et 
in historiis Tacitum saepe antiquo exemplo, Sallustio, 
usum esse. 

Paucis sic meam sententiam comprehendo: nusquam 
Tacitus serviliter quoddam exemplum imitatus est; eaque 
imitatio quam revera observamus, non tanta est ut ex 
ea de auctoris aetate aliquid confici possit. 


Postquam per longam annorum seriem de veteribus 
illis argumentationibus, de quibus supra egi, a multis in 
hanc vel in illam partem disputatum erat, Gudemannus, 
anno 1894, in magna sua Dialogi editione, novam rationem 
protulit, ex qua appareret ante Domitiani tempora librum 
Scriptum esse. Quia nova est ratio, magnique momenti 
ei videtur, fusius de ea quam de ceteris Gudemannus agit. 

Doctissime, simulque iucundissime, ingenue confiteor, 
vir doctissimus rem nobis, enarrat !). ,In re litteraria", sic 
fere loquitur, ,saepissime videmus subito in lucem prodire 

varias quaestiones, quae unde provenerint, nemo procerto 
dicere potest. Unus vel duo auctores de quadam re verba 
facere incipiunt, et post breve temporis spatium omnes 
viri docti de ea re scribunt, sententiam suam proferunt, 
quin etiam irascuntur, ad hanc aut ilam partem se ap- 
plicant. Magno ardore atque impetu pugnatur: victoria 
vulgo a neutra parte reportatur. Paulatim arma cessant, 
fiunt indutiae, denique pax redit, in qua omnia manent 
,Statu quo" ante bellum fuerunt. Si quis postea eandem 
quaestionem movere vellet, surdis fabulam narraret". 

Disertis idoneisque exemplis, quae ex antiqua et ex 
nova historia petit, omnibus quaestionibus suum esse 
concessum tempus demonstrat. Ex magno numero haec 
eligo: Platonis tempore contentionem fuisse de quaestione, 
utrum véu&e an Qicei nomina essent rebus indita; Ciceronis 
tempore certamen de Attico aut Asiatico dicendi genere 
praesertim animos occupasse. 

Quomodo haecce cum quaestione, de qua nunc agimus, 
Gudemanno cohaerere videantur, vix iam opus est ut dicam. 
Haec quoque quaestio (the controversy concerning the de- 
cline of eloquence) per certum quoddam temporis spatium 
inter homines est agitata, incipitque id spatium fere a 
quarto decennio primi post Christum natum saeculi, finem 
habet circa eiusdem saeculi septimum decennium. Designat 
Gudemannus Petronii, Senecarum, anonymi ep! Üwpovc 
opera. 

Post Domitiani tempora tota haec res mortua erat, 
quod praesertim demonstratur Quintiliani Institutione 
Oratoria. De cuius libri indole sic fere Gudemannus ratio- 
cinatur: verum est Quintilianum aequales suos hortari, 
ut redeant ad id genus eloquentiae, cuius Cicero praestan- 

tissimum, vel potius unicum, exemplum fuit. Ante omnia 
confringere ei in animo est auctoritatem quam Senecae 
oratio, vivida quidem, sed nimis artificiosa eb fracta, cum 
magno detrimento verae eloquentiae per multos annos 
exercuit. Tempore tamen quo Quintilianus seribebat, novum 
et felicius eloquentiae saeculum viam sibi aperire coeperat. 
Sperat Quintilianus, vel potius persuasum ei est, novam 
eloquentiam, quae tamen antiquae in multis rebus similis sit 
futura, iam nasci. Nisi sic ei visum esset, numquam librum 
suum de re oratoria conscripsisset. 

Addit v. d.: si quaestio de corrupta eloquentia in fine primi 
saeculi etiam agitata esset, procerto etiam in Martialis 
epigrammatis et in Plinii epistulis huius rei indicia in- 
venirentur. Sed ,of oratorical decadence or corruption — not 
a word". Idem probant Taciti opera historica, multi enim 
in iis oratores cum magna laude commemorantur. 

Idem fere quod in hac praefationis parte dicitur, repeti- 
tur in annotatione ad caput 15, 2 ubi de nostra quaestione 
haec habemus ,(it) seems to have reached its culmination 
in the reign of Nero, and had practically become a dead 
issue when Q. wrote his Institution. See e. g. X, 1, 122". 

Quamquam, ut iam supra dixi, docte et lepide huec 
omnia mihi disputata videntur, multum tamen, me iudice, 
abest ut haec nova Gudemanni ratione res confici possit. 

Ante omnia hoc dictum velim: sit verum multas quaes- 
tiones suum tempus habuisse, et post vel ante illud hominum 
animos movere non potuisse, num tamen inter illas etiam 
numeranda est quaestio utrum antiqui an novi oratores (aut 
poétae, aut ceterorum generum auctores) superiores sint? 

Mihi haec quaestio videtur semper homines movisse, 
semperque motura esse. Si exempla volumus, primo ad 

ipsum nostrum Dialogum relego ubi Aper dicit!) ,Ad 
Ciceronem venio, cui eadem pugna cwm aequalibus suis 
fuit, quae mihi vobiscum est. Illi enim antiquos mira- 
bantur, ipse suorum temporum eloquentiam anteponebat". 
Etiam recentissimum exemplum proferri potest: nonne 
hoc ipso tempore, in nostra saltem patria, novae et anti- 
quae orationis sectatores vehementem pugnam inter se 
conseruerunt ? 

Deinde videndum est quid Quintiliani locus, quem citat 
Gudemanus, nos doceat; est lib. X, c. 1 $ 122: , habent 
qui post nos de oratoribus scribent magnam eos, qui nunc 
vigent, materiam vere laudandi. Sunt enim summa hodie, 
quibus illustratur forum, ingenia. Namque et consummati 
iam patroni veteribus aemulantur et eos iuvenum ad 
optima tendentium imitatur ac sequitur industria". 

Quid autem ex hoc loco apparet? Verum est eum dicere 
Suo quoque tempore esse quosdam bonos oratores. Sed 
quam ob causam illos laudat? quia veteres aemulantur. 
Bonam spem habet de eloquentia, quia etiam veteres pa- 
troni id faciunt, sequiturque eos iuvenum industria. Ipsa 
ergo sui temporis eloquentia perversa ei videtur, alioquin 
non solum eos laudavisset, qui antiqua exempla sequuntur. 

Neque dicit Quintilianus , hodiernos oratores bonos esse" 
Sed ,et hodie esse bonos oratores" quod longe aliud quid- 
dam est. Sic enim loquitur qui, in universum, sui tem- 
poris eloquentiam improbet, confiteatur tamen et nunc 
quosdam, vel etiam multos, esse bonos oratores. 

Quomodo Quintilianus de nova eloquentia cogitaverit, 
etiam clarius elucet ex loco in libro secundo ): 


1) C. 93. 3) C. 5. 

Postquam dixit Quintilianus cavendum esse pueris, ne 
eos qui nimis antiqui sunt, ut Catonem et Gracchum, 
sequantur, non minus cavendum esse addit ,ne recentis 
huius lasciviae flosculis capti, voluptate quadam prava 
deleniantur ut praedulce illud genus, et puerilibus ingeniis 
hoec gratius, quo propius est, adament". 

Non ergo mortua iam est quaestio de nova vel antiqua 
eloquentia: nam Quintilianus a recenti eloquentia avocat 
iuvenes, antiqua ergo ei superior videtur; et ova elo- 
quentia nisi amatores haberet, exstare non potuisset. 

Concedit in sequentibus Quintilianus et in novis multas 
virtutes esse, ,nec enim nos tarditatis natura damnavit: 
sed dicendi mutavimus genus, et ultra nobis, quam opor- 
tebat, indulsimus; ita non tam ingenio illi nos superarunt, 
quam proposito". Iterum hic videmus auctorem censere 
antiquam eloquentiam novae praestitisse ; redditque causas, 
cur praesertim nova eloquentia degeneraverit. Agitur 
ergo de eadem quaestione quae in Tacitei Dialogi initio 
a Justo Fabio ponitur. 

Sequitur apud Quintilianum hoc )) ,quosdam vero etiam, 
quos totos imitari oporteat, et fuisse nuper, et nunc esse, 
quidni libenter, non concesserim modo, verum etiam con- 
tenderim ? Sed hi qui sint non cuiusque est pronuntiare". 
Duas res haec verba nos docent; primo: nemo sic loquitur 
nisi qui putet, in universum, novos oratores non esse 
imitandos, non tamen tam durus esse velit, ut contendat 
nullos bonos oratores suum tempus tulisse. Deinde ex 
vocabulo ,concesserim" apparet etiam tunc temporis 


1) Citat hune locum, et locum ex Plinii epistolis, de quo infra, Leo, 
Gótt. Gel. Anz. 1898 Bd. I, pag. 173. 

nostram quaestionem agitatam esse; cui enim aliquid 
,concedere" possumus nisi adversario? 

Vide praeterea Turnebi ad hunc locum annotationem, 
qui putat haecce spectare Plinium maiorem et ipsum 
Cornelium Tacitum. 

Prorsus eodem modo Plinium de hac quaestione cogitasse, 
videre licet ex quadam epistula eius!): ,sum ex iis", 
inquit, ,qui mirantur antiquos, non tamen, ut quidam, 
temporum nostrorum ingenia despicio". Et Plinius ergo 
antiquos amat, novos non prorsus tamen contemnit. 

Praeterea, ut ex Quintiliani loco, etiam ex hocce appa- 
rere videtur, ipsam de corrupta eloquentia quaestionem 
ilis temporibus adhuc vixisse. Non enim dicit ,miror 
antiquos", sed, ,sum ex iis qui mirantur antiquos" quibus 
verbis indicare videtur certam factionem fuisse eorum qui 
antiquos mirabantur; quorum numero Plinius se adscribit. 

Ipsius denique Taciti sententia non multum ab Quin- 
tiliani et Plinii abhorruisse videtur; et ille ,ex iis erat 
qui mirantur antiquos; non tamen suorum temporum 
ingenia despicit". Sine dubio auctor cum Apro consentit 
Messallae dicenti: ,non desinis vetera tantum mirari... 
oblitus e; (uae eL fratris twi eloquentiae". llla, certe, 
ingenia erant, quae, quamquam sui temporis erant, Ta- 
citus non despiciebat. Nonne et de Julio Secundo, quin 
etiam de ipso Apro satis honorifice Tacitus loquitur? 
(c. 2 Aper omni eruditione imbutus, contemnebat potius 
litteras quam nesciebat). Optime aliquis simul putare 
potest, in universum, eloquentiam corruptam esse, neque 
tamen negare et suum tempus non omnino praeclaris 

ingeniis carere, et ex nulla re apparet, tempore quo 
Quintilianus Institutionem suam edidit, viros doctos de 
corrupta eloquentia aliter censuisse ac tempore quo Dia- 
logum Tacitus in lucem misit. 

Est alia etiam res quae mihi Gudemanni rationi ob- 
stare visa est. Quaestio de corrupta eloquentia, Gude- 
mannus ait, imprimis vigebat sub Nerone, Domitiani 
tempore mortua erat (,in the reign of Domitian these 
voices are hushed"), de qua re nos certiores facit Quin- 
tiliani liber de institutione oratoria. 

Exstabat tamen olim alius Quintiliani liber, cui titulus 
erat: ,de causis corruptae eloquentiae". Constat hunc 
libum paucis annis ante Institutionem editum esse. 
Quod neque Gudemannus negat, vide pag. LX. Videtur 
Quintilianus in illo libro de eadem quaestione egisse 
quam Tacitus in Dialogo tractavit. Cum ergo quaestio 
de corrupta eloquentia vigeret ante Domitiani tempora, 
praesertimque sub Nerone, cum adhuc vigeret sub Domi- 
tiano (anno fere 90), quidni etiam brevi post Domitianum 
viguisset ? 

Nulla idonea exstare causa videtur, cur putemus Quin- 
tiliani ,de causis corruptae eloquentiae" librum, longe aliud 
argumentum tractasse ac Taciti Dialogum. Fortasse tamen 
contendi posset ,causas corruptae eloquentiae" esse causas, 
cur alicuius eloquentia corrumpi possit ; egisse ergo librum 
de vitii quae in discenda exercendaque eloquentia sunt 
vitanda. Sed, quod ego quidem sciam, nemo ex viris 
doctis qui de huius Quintiliani libri argumento aliquid 
dixerunt, dubitavit, quin cogitandum esset de causis, cur 
(nunc) eloquentia corrupta sit, neque usquam in Gude- 
manni libro vidi eum aliter de hac re censere. Et prae- 

terea, si sic putamus, ille alter Quintiliani liber vix, iuxta 
Institutionem, locum obtinere potest, quia, ut ipsa res 
fert, de vitiis quae eloquentiae studiosis vitanda sunt, ne 
suam eloquentiam corrumpant, in Institutione saepius et 
abunde agitur. 

Ipsi lodi in quibus Quintilianus ad alterum librum 
lectores relegat ad hanc quaestionem dirimendam non 
multum prosunt. (Sunt lib. VI, praef. 3; VIII, 6, 76; 
fortasse etiam II, 4, 42; V, 12, 23; VIII, 3, 58 alii). 

Gudemanni doctam dissertationem, qua demonstrat 
certas quaestiones certa sua saecula habere, maxime 
admiror, semper tamen periculosum manebit hac ratione 
usum de alicuius libri tempore aliquid certi statuere, et 
praesertim magnopere vereor, ut in hac quaestione ea 
ratio valeat, videturque mihi Gudemannus quaestionis de 
corrupta eloquentia saeculum nimis artis finibus inclu- 
Sisse !). 


1) Cum meum opuseulum iam typographo esset traditum, cognovi 
Boissierii in ;Revue des deux mondes" (15 Mars 1902, pag. 395 sqq.) 
dissertationem. 

Constat Boissierio Dialogum primum "Taciti esse opus, persuasum ei 
est librum scriptum esse ante Domitiani tempora, sed postea editum. 
Dissertationis consilium fert ut Boissierius non diu in hac quaestione 
Subsistat, neque causas, cur sic putet, addat. 

Hoc tamen ex ea proferam: (pag. 343) /S'accommoder à son temps, 
garder le gouvernement qu'on a, et méme, si l'on regrette le passé, 
se resigner au présent, c'était, on s'en souvient, la conclusion de son 
premier ouvrage; c'est celle aussi des derniers et d'un bout de sa vie 
à l'autre, il n'a pas changé. La seule différence, c'est qu'au début, 
dans le Dialogue des Orateurs, sa rósignation avait quelque chose de 
vif et d'aisé, plus d'entrain et de belle humeur; avec le temps elle est 
dévenue plus morose". 

Nonne haee parva discrepantia, quam Boissierius observavit, satis 
inde explicatur, quod in Dialogo non suo Marte "Tacitus verba facit, 
sed loquantur viri qui ante Domitianum vixerunt? 

Pag. 330 Boissierius dicit: »Il (Tacitus) avait donc interét à glori- 
fier les orateurs de son temps, parmi lesquels il tenait une place émi- 
nente. Mais son jugement est si ferme, sa sincérité si entiére, qu'il les 
iraite sévérement, quoique sa sévérité retombe sur lui méme"; nonne 
haec zsévérité" multo magis in eum convenit, qui iam diu artem rhe- 
toricam exercuerit? 

Quod pertinet ad quaestionem de verbis ;nemora et lucos", Boissie- 
rius cum Langio facit: »Je crois bien aussi que Pline, qui avait lu le 
D. d. O., puisqu'il en cite une phrase...... ? (pag. 331). 


CAPUT TERTIUM. 


Tandem eo perveni ut agere incipiam de ea re quae, 
secundum multorum sententiam, longe maximi momenti 
est ad efficiendum Tacitum non maturiore aetate, non 
post Domitiani tempora, Dialogum scripsisse; aiunt enim 
discrepantiam, quae observatur inter Dialogi et ceterorum 
Taciti operum orationem, explicari non posse nisi inter- 
cedat magnum temporis spatium. 

Ad intelligendum quomodo haec ratio nata sit, usque 
ad Justum Lipsium est recedendum ; Lipsius enim omnium 
fere de Dialogo quaestionum pater est. 

Idem Lipsius qui in Variis suis Lectionibus nondum 
dubitabat quin Tacitus Dialogi de Oratoribus auctor esset, 
in prima Taciti operum editione haec, quae postea cele- 
berrima facta sunt, verba posuit: ,sibi tam certum esse 
Tacitum Dialogum non scripsisse quam si respondisset 
Apollo", et in posteriore editione (anni 1585): ,Tacitum 
fuisse, qui credam ? Stylus valde abnuit, idque non fallax 
in hoc genere argumentum: stylus in Tacito constrictus 
ubique, teres, acutus et severus magis quam lepidus: 
hic omnia contra". Eratque hoc maximum, vel potius 
unicum argumentum cur Lipsius Dialogum Tacito abiu- 
dicaret. 

Et sic res in controversiam adducta erat. Postquam 
iam multi de quaestione egerant, plerique cum Lipsio 
consenserant, proximo potissimum saeculo viri docti in 
contrariam sententiam se convertere coeperunt, et multa 
prolata sunt quibus Lipsii opinio oppugnabatur. 

Haec, imprimis, ratio percrebrescere coeperat: cum codices 
nobis tradunt aliquod opus, neque in titulo nomen auctoris 
omittunt, offenditur tamen magna orationis discrepantia, 
si cum ceteris eiusdem auctoris libris illud opus confertur, 
non licet ex hae re concludere nomen auctoris falso tra- 
ditum esse, sed potius quaerendae sunt causae, unde illa 
discrepantia originem duxerit. Nam si hae causae indagari 
possunt, tota illa argumentatio corruit. 

Ipsam rem quam Lipsius observaverat nemo negabat, 
non probabatur conclusio quam inde duxerat. 

Ante omnia ergo opus erat hasce causas conquirere; 
neque frustra quaesitum est: duae causae a viris doctis 
reperiebantur. Quarum una erat quod Dialogi et indoles 
et argumentum longissime distabant a ceteris Taciti ope- 
ribus. Et, cum haec multis nondum sufficere videretur, 
altera etiam causa prolata est, nempe quod inter Dialogum 
et alios libros multum temporis intercedit. 

Hic quam maxime opus est ut sibi quisque reddat 
rationem, quantopere hae duae causae inter se differant. 
Prior enim constat ex re quae, per se spectata, nulli 
dubitationi sit obnoxia; nemo enim negabit Dialogum de 
Oratoribus opus esse generis prorsus dissimilis ceterorum 
librorum naturae. Ex hac re certissima deinde illa discre- 
pantia orationis explicatur. 

In posteriore causa proponenda initium fit ab ipsa illa ora- 
tionis discrepantia quae explicanda est, et ex ea re deducitur: 

necesse esse ut magnum temporis spatium intercedat. 
Videmus ergo hane argumentationem longe ab illa distare, 
eamque multo minus stabili fundamento niti. 

Mihi videtur orationis discrepantia satis explicari posse 
ila priore causa: i. e. argumenti diversitate. Credo et 
multos alios hanc unam rem idoneam iudicaturos fuisse, 
nisi una ratio obstitisset, de qua mox acturus sum. 

Ad meam sententiam stabiliendam ante omnia laudan- 
dus est locus notissimus et qui maxime huc pertineat, 
ex Plinii epistulis. Volo locum ubi Plinius indicat quid 
inter orationem et historiam intersit '): ,habet quidem 
oratio" ait ,et historia multa communia, sed plura di- 
versa in his ipsis, quae communia videntur. Narrat illa, 
narrat haec, sed aliter: huic pleraque humilia et sordida 
et ex medio petita, illi omnia recondita splendida excelsa 
conveniunt: hane saepius ossa musculi nervi, illam tori 
quidam et quasi iubae decent: haec vel maxime vi ama- 
ritudine instantia, ila tractu et suavitate atque etiam 
dulcedine placet. Postremo alia verba, alius sonus, alia 
constructio"... ,ex his causis non adducor ut duo dis- 
similia et hoc ipso diversa quod maxima confundam 
misceamque". 

Similia Cicero: Or. 36 ,narrationes credibiles nec his- 
torico, sed prope cotidiano sermone explicatae dilucide" ; 
et Brutus 88: ,Demochares... historiam... non tam his- 
torico quam oratorio genere perscripsit"; et paulo infra: 
»lhucydides... hoc forense, concertatorium, iudiciale, 
non tractavit genus". 

Clare ex omnibus hisce perspicimus antiquis visum esse 


1) V. 8. 9. 

longe aliud seribendi genus historias et orationes decere. 

Neque hic dicendum est: ,hoc minime mirum, nam 
ipsa argumentorum discrepantia quandam orationis dis- 
crepantiam poscit", nam etsi illa argumentorum diversitas 
prima huius rei fuit origo, videbamus ex Ciceronis in 
» Bruto" verbis fieri potuisse ut quis historias scriberet magis 
oratorio sermone, orationes magis historico. Sed praeter 
discrepantiam, cuius ipsum argumentum causa est, data 
opera historiarum scriptor alio dicendi genere utitur at- 
que orator. Omnia fere quae inter Dialogi orationem et 
ceterorum Taciti librorum interesse a viris doctis obser- 
vatum est, in Plinii loco enumerata invenimus. Magis 
vulgaria et communia in Dialogo omnia sunt: nonne et 
Plinius utitur verbis: , humilia sordida et ex medio petita" ? 
Alia copia verborum, aliis, magisque usitatis, constructio- 
nibus Tacitus in Dialogo usus est atque in historicis libris: 
haec omnia tamquam signa sermonis oratorii et historici 
Plinius enumerat. Quibus de causis non dubium mihi 
videtur quin discrepantia illa hac una ratione satis ex- 
plicari possit. 

Praeterea mente tenendum est Dialogum non iustum 
opus esse oratorium, non, saltem, iustas orationes continere. 
Nihil nisi sermones domestici in eo inveniuntur, ideoque 
ad hune librum eo magis pertinent quae dicit Plinius de 
humilioribus, vulgarioribusque verbis et constructionibus, 
quibus orator, si cum rerum gestarum auctore comparatur, 
utitur. Ob eandem causam ,vis" ila ,amaritudo et in- 
Stantia" quae oratoris propria esse dicuntur, eo minus in 
nostro libro reperiuntur; non enim adstat ,vulgi corona" 
quae talia poscit atque aegre desiderat. 

Attamen multis viris doctis haecce non sufficere visa 

sunt ad molestias quas Lipsius movit, amoliendas. Tam 
supra dicebam unam rem multis viris doctis obstare visam. 
Quae haec sit iam videamus. 

,Sulus" sie loquuntur ,ipse homo est, stilus non, ut 
vestis, sumitur aut ponitur, fere non credibile est unum 
virum, et prorsus non credibile est Tacitum, eodem tem- 
pore duobus dicendi generibus esse usum". Quid ergo su- 
mendum est? Idem vir qui postea hac oratione utebatur, 
fortasse antea alio est usus, vel potius: non tam alia 
oratione antea est usus, sed illud dicendi genus paulatim 
se efferre coepit et tandem in hoc abiit. Et sic etiam 
Tacitus non nisi gradatim pervenit ad austeram hanc 
orationem quam tantopere admiramur. 

Huic rationi accedit, cohaeretque cum ea aliud quiddam. 
Si cogimur credere Tacitum eodem fere tempore duobus 
sermonibus usum esse, ex hac re apparet saltem alterutrum 
quadam arte fictum et elaboratum esse. Quia autem Dialogi 
sermo multo simplicior et facilior est, non possumus non 
conjicere alterius dicendi generis opera non sic temere e 
Taciti calamo fluxisse. 

Et sic in scopulum incidimus: negant enim multi eius- 
modi aliquid nobis credere licere. Potius concederent Dia- 
logum omnino non a Tacito scriptum videri, quam ,magnam 
ilius hominis imaginem, quam mente concepimus, plane 
confundi et oblini" !). 

Persuasum iis est Tacitum, post tristissimum Domitiani 
regnum tantopere imbutum fuisse dolore, indignatione, 
amaritudine, quorum eius historici libri pleni sunt, ut 
post illud imperium nullum opus conscribere potuerit, in 

quo non magna cum vi illa erumperent. Amant Tacitum 
propter severam illam et sublimem indignationem, ipsique 
indignantur, si quis eam imaginem confundere conetur. 

Multum abest ut contendam Taciti indignationem fictam 
et affectatam esse. Neminem, credo, qui Agricolae prae- 
fationem legerit, latebit hic revera nos habere ,pectus 
quod disertum facit". Postquam per XV annos coactus 
fuit tacere, multaque et horrenda vidit, tandem libertate 
loquendi recuperata, primum suum librum praefatione 
exornavit plena indignationis, de cuius sinceritate nemo 
profecto dubitabit. 

Optime nihilominus explicari posse qui factum sit ut 
in Dialogo talia frustra quaerantur, iam in secundo capite 
demonstrare conatus sum !) De illa re ergo solum dicen- 
dum est quatenus ad sermonem pertineat. 

Dicendi illud genus breve, asperum, abruptum, quod 
ex indignatione originem traxit, tantopere Tacito inhae- 
sisse creditur, ut absurdum sit sumere eundem eodem 
tempore librum scripsisse, in quo huius generis nihil, aut 
saltem perpauca, inveniantur. ,Non enim" aiunt ,sioc scri- 
bere Tacitus volwit, sed tristitia temporum eius orationem 
in hunc modum mutavit". 

Poétam mihi audire hic videor, quare in novam formam 
corpus aliquod mutatum sit, explicantem, non virum 
doctum aliquem, qui rei alicuius ex ipsa hominum vita 
sumptae prudenter sobrieque originem enarrat. Nemo 
enim semper indignatur; num credendum est Tacitum, 
domi eum suis confabulantem, etiam illa oratione usum 
esse qua in historicis utitur operibus? Hoc nemo credet. 

Quid mirum ergo eum ne tum quidem, cum fingebat alios 
domi fabulantes, tali dicendi genere esse usum? 

Non obliviscendum praeterea est in nostro libro ser- 
monem haberi ante Domitiani regnum, ab hominibus 
ergo quibus nulla erat causa, cur semper tanta loquendi 
uterentur acerbitate. Quin etiam illud dicendi genus, quo 
Tacitus in aliis libris usus est, plane ab nostri libri 
argumento abhorret. Quam speciem Dialogus de Oratoribus 
praebiturus esset, si illo sermone scriptus esset, equidem 
omnino mihi fingere non possum. 

Quid quod ne Taciti quidem aequales, si tali sermone 
hic liber scriptus esset, probaturos fuisse, Plinii quoque 
locus, quem supra commemoravi, nos docet? 

Iam dixi ex hisce omnino non effici oportere Taciti, 
quae in aliis libris apparet, amaritudinem affectatam esse, 
sed sic rem mihi fingo: 

Tacitus, ut erat vir eruditissimus et in litteris optime 
versatus, sciebat atque sentiebat aliud dicendi genus 
historica opera requirere, aliud opera quae ad rem orato- 
riam potius pertinerent, neque ignorabat exstare quaedam 
praecepta generalia, quae in duobus ills generibus vulgo 
observarentur. Statim intelligimus haec praecepta ser- 
monem historicum non certis finibus coércere, sed tan- 
tummodo lineamenta quaedam eius artis indicare. Nam 
quomodo singuli auctores hisce praeceptis usuri sint, et 
ipsorum ingenio definitur, nec non vitae eorum tempori- 
bus et statu reipublicae. 

Tacitus, nimirum, suas historias conscribens ante oculos 
habebat tristissima tempora quae depingebat, et quam- 
quam non ipsum illud saevum Domitiani regnum nobis 
enarrat, tamen et illi anni, de quibus agit, atrocium 

facinorum pleni erant. Sic sponte ad illud concisum et 
severum dicendi genus perveniebat, et praeterea eo ad- 
ducebatur eí praeceptis quae illo tempore in arte res 
gestas conscribendi vigebant, e£ indignatione tristitiaque 
quae ei obrepebant, quoties praeterita tempora in mentem 
sibi revocabat. 

Contra, cum librum scriberet, qualis noster est, aliter 
se habebant omnia. Longe aliam orationem artis prae- 
cepta requirebant, et longe aliam imaginem sibi ante 
oculos ponebat: colloquium satis felici tempore habitum, 
colloquium, praeterea, de re cuius non ea esset natura, 
ut auctoris nimum valde commoveret. Et quamquam ne 
hic quidem liber de laetis rebus agit, multum tamen 
interest utrum aliquis doleat eloquentiam corruptam esse 
et in peius lapsam, an conqueratur de ingenti dirorum 
facinorum numero, deque libertate prorsus oppressa. 

Haec a probo et iusto viro non sine maximo dolore 
referri possunt, illa magis eius generis sunt, ut satis mo- 
derate de iis agi possit, et sedato animo eius corruptelae 
causae investigentur. 

Ad confirmandum id quod ego censeo: dicendi genus 
quo Tacitus usus sit non solum ex animi statu quo tunc 
erat profluxisse, sed magis etiam cohaerere cum argu- 
mento quod tractabat, pauca quaedam proferam ex viri 
docti Walteri libello qui ,de Taciti studiis rhetoricis"' !) 
inscribitur. 

In clara luce ponit Walterus, Tacitum in orationibus, 
quae Historiis et Annalibus insertae sunt, alio dicendi 
genere usum esse atque in narrationibus; ,iam non variat" 

ait ,in oratione singulis verbis, sicut in narratione, sed 
plura ibi interdum synonyma vocabula idem exprimunt, 
neque is apparet omnino sermo, qui semper a communi 
genere dicendi abhorrere dicebatur teste Plinio, imo acce- 
dere ad proprium quoddam et severum (eeguviv), sed idem 
in orationibus apparet, qualis fere in Dialogo iam fuit" !). 

Recenset deinde omnes orationes, quae in sex prioribus 
Annalium libris leguntur, annotatque quae in iis ab cete- 
rarum partium oratione diversa magisque Dialogi dictioni 
similia sint. 

Inter quae imprimis notabilis est illa synonymorum 
frequentia, quam in Dialogo multi tam moleste ferebant, 
quamque indicare credebant a Tacito iuvene hunc librum 
esse scriptum. 

Aliquot exempla commemorabimus: Ann. I, 22: ,his 
innocentibus et müserrimis lucem et spiritum reddidistis". 
,OGladiatores quos in exitium militum Aabet atque armat". 
I, 42 ,quid enim per hos dies inawswm intemeratumve 
vobis". ,Divus Augustus vuliw et aspectu Actiacas legi- 
ones exterruit". ,Tamen mirwm et indigmwm erat". 48 
,melius et amantius ille, qui gladium offerebat". ,Quam- 
quam decus istud et claritudo sit". I, 58 ,non hic primus 
fidei et constantiae dies". II, 97 ,en stirps et progenies 
tot consulum". 388 ,ut privata negotia et res familiares 
nostras hic augeamus". — ,Efflagitatio intempestiva et 
improvisa". 

Imprimis tertii libri caput 50 commemoretur, ubi in- 
venimus: ,sin flagitia et facinora sine modo sunt, sup- 
pliciis ac remediis principis moderatio maiorumque et 

vestra exempla temperant", Et paulo post: ,studia illa, 
ut plena vecordiae, ita inania et fluxa sunt, nec quicquam 
grave ac serium ex eo metuas, qui...; et in VI, 8 ,pro- 
pinqui et adfines", , metu ac sordibus", ,amicitia et officiis". 

Quamquam non omnia haec justa synonyma dici pos- 
sunt (idem valet etiam de iis, quae in Dialogo vituperan- 
tur, nemo tamen negabit hunc usum duorum similium 
verborum ubi unum sufficiebat, certo colore orationem 
imbuere; et ea re orationes, quae in Annalibus leguntur, 
Dialogo similes esse. 

Neque solus synonymorum usus eo spectat, sed alia 
etiam notantur a Waltero. 

Ex quorum magna copia eligo quae maxime memora- 
bilia videbantur, ut: Ann. I, 58 duplex quaestio introdu- 
citur voculis ,utrum-an", quod nusquam alibi in Ann. aut 
Hist. invenitur; II, 37 ,nec-nec" II, 88 ,sive-sive", quorum 
usus ceteroquin in posterioribus Taciti operibus perrarus; 
IIl, 16. habemus verba ,ago" et ,rogo", pro quibus in 
alis Annalium locis ,agito" et ,rogito". 

» Vel-vel" in Annalibus non legitur nisi IV, 40 in oratione 
directa, et IV, 42 in oratione obliqua. 

Talia non spectant fortuitam quandam in copia ver- 
borum diserepantiam, sed ipsum dicendi genus. Si quis 
auctor communem morem secutus, vocabulis ,nec-nec", 
,Sive-sive", aliisque huius generis utitur, longe alio colore 
sententias suas inficit ac cum semper compositionem variat. 

Cum ergo ad ipsum sermonem haec discrepantiae inter 
narrationes et orationes (in historicis operibus) pertineant, 
ex illa re hoc confici posse videtur: si Tacitus in historicis 
suis operibus non utitur synonymis, utitur saepe construc- 
tionibus inconcinnis, aliisque dictionis proprietatibus, quae 

in Dialogo non inveniuntur, non hoc fecit quod talia ei 
pulchriora viderentur, aut saltem maturiore aetate pul- 
chriora videri inciperent, sed quia censebat historicum 
sermonem talia decere. Nam si tales res, quales sunt usus 
Ssynonymorum et duplicium coniunctionum, per se spec- 
tatae, ei improbandae visae essent, nulla causa excogitari 
posset, cur in orationibus ad earum usum reverteretur. 

Ipsum historionm sermonem sensim esse mutatum, 
neque prorsus eundem esse in Historiis et in Annalibus 
minime nego, non tamen ex Dialogi sermone originem 
duxit ille, sed iuxta eum etiam hunc historicum sermonem 
Tacitus excoluit. Nam si aliter censeremus, credendum 
esset Tacitum postquam iam magis profecerat multaque 
vitia, quibus antea laborabat, superaverat, ultro in histo- 
ricis orationibus ad vetera illa et puerilia (nam sic loqui 
oporteret) ,vitia" rediisse. 

Quod quia absurdum, hoc potius statuendum est: Ta- 
citum et in historiis quadamtenus duobus dicendi generibus 
esse usum; quorum alterum, magis poéticum, in multo 
maiore parte invenitur, nempe in narrationibus; alterum, 
magis Dialogi sermoni simile, in orationibus. 

Et sic ipsa historica opera nos docent, cur in Dialogo 
tam diverso scribendi genere auctor sit usus. Nam si iam 
in eodem libro alium sermonem oratio, aliam narratio 
requirit, non mirum in Dialogo prorsus alio sermone auc- 
torem esse usum. 

Et si tamen illae orationes non tantum distant a cete- 
rarum historiarum partium dictione quantum Dialogus, 
ne hoc quidem mirum videri oportet. Nam orationes quae 
operi alicui historico inseruntur, pars tamen illius operis 
Sunt, ita ut et in iis auctorem, aut de industria aut etiam 

invitum, identidem magis historico quam oratorio sermone 
usum esse verisimile sit. Si tamen scribit opus quod totum 
3 re historica sit alienum, non mirum est, si nulla historici 
sermonis vestigia in eo inveniuntur. 

Nulla ergo probabilis causa exstat, cur aliquis indignetur, 
Si Tacitus dicitur eodem fere tempore duobus dicendi 
generibus esse usus. Nostris temporibus nemo iam pos- 
tulat ut peculiari sermone historiae conscribantur, et fin- 
gere nobis possumus virum, qui prorsus eodem modo et 
historias componit et libros qui longe diversi generis sint. 
Antiquos aliter de hac re censuisse notum est, et prae- 
sertim Taciti temporis homines sermonem historicum ab 
oratorio seiunxisse Plinii locus docet. Suis ergo aequalibus 
iudicibus non tam praeclarum ingenium fuisset Tacitus 
Si hoc neglexisset. Videbamus Plinio, oratori, nimis dif. 
ficile visum esse etiam historiis operam dare, quia ad res 
gestas conscribendas prorsus aliud dicendi genus require- 
batur, ad quod discendum verebatur ne vires sibi deóssent. 
Eo magis ergo laudandus is erat, qui ambo genera simul 
exercere poterat, et sic eadem res, de qua multi nunc 
indignantur, et quae iis Taciti imaginem obscurare videtur, 
ipsius Taciti temporibus causa erat, cur eo magis aequales 
eum admirarentur. 

Quamvis dissimiles inter se sint Dialogi oratio et 
ceterorum operum sermo, tamen etiam in Dialogo , velut 
ex ungue leonem"'!) Tacitum agnoscere possumus. Hao, de 
re vulgo sic dicitur; ,etsi maturiore demum aetate ad 
verum suum sermonem pervenit, tamen et in iuventute, 
cum ante omnia Ciceronis genus dicendi imitaretur, iam 


1) Ut Jansenius ait. 


91 


vestigia apparere coeperant illius sermonis, quo postea 
tantam gloriam Tacitus adeptus est. 

Sed si credimus post Domitiani tempora, eodem tempore 
quo Agricola scriptus est, Tacitum Dialogum edidisse, 
non minus facile illae similitudines explicantur. Nam quam- 
quam exstat certum quoddam dicendi genus quod histo- 
riam, certum quod dialogos decet, nemo tamen negabit 
singulorum auctorum orationes, singulorumque historias, 
inter se dissimillimas esse posse, et, contra, unius auctoris 
opera, quamvis diversi sint generis, simile quiddam vulgo 
habere. Oratio nimirum ex duabus rebus oritur, ex artis 
praeceptis et ex auctoris ingenio. Habemus ergo in Dialogo 
orationem, quae nata est ex praeceptis artis rhetoricae et 
ex Taciti ingenio; in historicis operibus ex eodem illo 
ingenio et ex eius artis legibus, quae ad res gestas con- 
Scribendas pertinet. 

In utroque ergo genere duae res observantur quarum 
altera ambobus est communis, altera alterius generis pro- 
pria, et sic fit ut in Dialogo non desint quae cetera Taciti 
opera nobis in mentem vocent. 

Multi sic tamen argumentantur: Dialogum a Tacito 
iuvene conscriptum esse non inde apparet quod alio, non 
tam pulchro, dicendi genere utitur, verum quod aullum 
iam proprium dicendi genus habet, sed Ciceronem imitatur. 

De hac quaestione, quatenus formam et oeconomiam 
Dialogi spectat, iam antea egi !), nunc de eadem quaestione 
pauca etiam dicenda sunt sermonis ratione habita. 

Quamquam multa in Dialogo notari possunt, quae Ci- 
ceronis dictionem nobis in mentem revocent, non minus 

multa inveniuntur quae Quintiliani orationi, multa quoque 
quae Plinii similia videntur!), quae res causa fuit, cur 
nonnulli Plinio, nonnulli Quintiliano Dialogum adscriberent. 
Nemo enim credet Tacitum imitatum esse et Ciceronem 
et Quintilianum et Plinium. Sed si cum sermone trium 
hominum, qui inter oratores aut rhetores sunt numerandi, 
communia quaedam Dialogi dictio nobis praebet, non pos- 
sumus non conjicere Tacitum nihil aliud fecisse, quam 
praeceptis uti, quae in arte rhetorica vigebant. Sidenique 
Dialogi dictio quaedam habet quae ceteris Taciti operibus 
non sunt dissimilia, ad ea revertimur quae supra dixi: 
Dialogi sermonem originem traxisse et ex artis praeceptis 
et ex ipsius auctoris ingenio. 


Inter ea quae proximo saeculo de Taciti oratione scripta 
sunt, nihil est quod, idque optimo iure, tam inclaruit 
quam Wolfflini de ea re in ,,Philologo" ?) dissertatio: quae 
ibi vir doctus scripsit omnibus fere rata visa sunt. Vi- 
dendum tamen est, an non hac dissertatione nonnulli aliter 
quam debebat usi sint. 

Quid enim rei est ? Et ante Woólfflinum non pauci fuerunt 
qui putarent propter sermonis discrepantiam non nisi à 
Tacito iuvene Dialogum conscribi potuisse, aut miraculum 
esse hanc discrepantiam, quod explicari nequiret. Non tamen 
illi sic ratiocinabantur: ,Tacitei sermonis initium habemus 
in Dialogo, sensim deinde se effert, fastigium suum in 
Annalibus attingit", sed potius dicebant: , videmus certum 
quendam et fere sibi constantem sermonem ab Agricola 


1) Vide Vogel p. 256 usque ad p. 266. 
2) Phil. XXIV—XXVII (imprimis XXV). 

usque ad Annales; in Dialogo longe alius sermo se nobis 
offert". Nemo erat qui contenderet se in omnibus Taciti 
Scriptis quandam sermonis gradationem observasse. 

Ad hane rationem viam patefecit Wolfflinus, sed, aut 
ego fallor, aut multi illa via iusto longius progressi sunt. 

Wolfüüinus enim hoc modo egit: nititur rebus quae 
nulli dubitationi sunt obnoxiae: Tacitum primo scripsisse 
opera minora (Dialogum, Agricolam, Germaniam) deinde 
Historias, denique Annales. Hisce ergo fretus omnium 
librorum dictionem accurato subiecit examini ; eventusque 
earum inquisitionum erat ut eo perveniret, ut clare legen- 
tibus exponere posset, quomodo Taciti sermo gradatim 
mutatus esset. 

Statim intelligimus multum interesse utrum aliquis 
noverit quo ordine temporis auctor seriem librorum scrip- 
serit, et deinde demonstret, quo modo, quibus gradibus, 
eorum librorum sermo mutatus sit, an ^on noverit quo 
tempore singula scripta sint edita, sed ipsum hunc ordi- 
nem ex stili mutationibus, quas sibi observasse visus est, 
constituere conetur. 

Si cui viro in manus traduntur aliquot unius auctoris 
scripta, et si ile vir versatissimus est in re litteraria, 
neque ei deést acre iudicium, sine dubio nobis fingere 
possumus eum virum, postquam omnia opera magna cum 
cura legerit et percensuerit, nobis demonstrantem, quomodo 
huius auctoris genus dicendi mutatum sit, luculentaque 
fortasse exempla proferentem, quibus ea res demonstretur. 

Sed si eidem viro dantur opera omnia alicuius auctoris, 
quae, quo temporis ordine scripta sint, nescit; rogamusque 
ut eorum sermonem velit cognoscere, deinde constituere 
quo singula sint edita, res iam multo multoque fit difficilior. 

Quod primo loco ponebam Wolfflinus fecit, fecitque 
mira doctrina et sagacitate, quod secundo loco, non fecit, 
neque facere conatus est. Dialogus semper una cum Agri- 
cola et Germania nominatur, nomine ,scripta minora" 
(,die Kleinere Schriften") saepe etiam scripta minora, cum 
Historiis iuncta, opponuntur Annalibus; sed de ipso 
Dialogi scripti tempore nihil concluditur. 

Nam si iam difficile est ex sermonis mutationibus sin- 
gulos eiusdem auctoris libros, qui omnes unius sunt ge- 
neris, ad suum referre tempus, longe difficilior etiam haec 
res fit, si omnia alia illius auctoris opera eidem fere generi 
sunt adnumeranda, unum tamen exstat quod prorsus a 
ceteris abhorreat. Nihil fere hic liber habet quod cum 
alis libris conferri possit. 

Quod ad Tacitum pertinet, res prorsus hoc modo se 
habet. Satis accurate scimus quo tempore singuli Taciti 
libri sint scripti; de uno Dialogo tamen maxime dubi- 
tatur, et hic ipse ceteris plane est dissimilis. 

Nam non tam simplex haec quaestio est ut e.g. dicere 
liceat: ,inter Agricolae et Historiarum sermonem non 
magna est discrepantia: nihil mirum, breve enim spatium 
temporis intercedit; permagna est discrepantia inter Dia- 
logum et Agricolam: neque hoc magis mirum, longum 
enim spatium temporis intercedit". Si sic argumentaremur 
hoc haberemus: inter Agricolae et Annalium tempora XX 
fere intercedunt anni, sermonis tamen discrepantia tam 
exigua est, ut ante Wólfllinum nemini contigerit in clara 
luce ponere qualis ea esset et quibus circumscripta finibus. 
Cum autem Dialogus tantum a ceteris libris, quod ad 
dictionem pertinet, abhorret, ut propter hanc unam causam 
Lipsius et multi alii Dialogum Tacito abiudicarent, quae- 

ritur an non multa saecula inter Dialogi et Agricolae 
tempora intercedere credendum sit! 

Verum sit hic statim obiici posse: in Dialogo aliam 
causam accedere, cur tantopere eius sermo a ceterorum 
librorum discrepet, sed ex hac ipsa re sequitur in tanta 
sermonis diversitate ex ipso sermone nihil certi de tem- 
pore confici posse. Nam si dicimus: ,est magna sermonis 
discrepantia, explicatur ea duabus rebus: argumenti diver- 
sitate et intervallo temporis", nemo, opinor, erit qui certis 
finibus constituere audeat, quanta pars argumento, quanta 
tempori sit tribuenda; et sic dubium manet an non tota 
discrepantia ex argumento orta sit. 

Videbamus iam Whólfflinum, in sua dissertatione, de 
Dialogi tempore e sermonis genere definiendo ne cogi- 
tasse quidem; operae pretium est etiam videre quam caute 
et prudenter de Dialogo verba faciat. 

Dicit!) Wolfflinus hoc vitio multos Taciti editores la- 
borasse, quod non perspiciebant Taciti historicum sermonem 
paulatim, currentibus annis, mutatum esse, sed putabant 
omnium historicorum librorum dictionem prorsus eandem 
esse. Addit se 2o» loqui de Dialogo, ,ein solcher generelle 
verschiedenheit des stiles, wie etwa zwischen Cicero's 
philosophischen Schriften oder briefen und seinen reden, 
konnte sich dem blicke unmóglich entziehen ... sondern 
ich meine die entwicklungsstufen, die ein Schriftsteller 
innerhalb des námlichen genre der litteratur ... durch- 
macht". Ergo in hac dissertatione Dialogus nullum fere 
locum obtinere potest, dicit modo ?) v. d. se sperare fore ut, 

si gradatio sermonis, quae in historicis libris observatur, 
retro in Dialogum transfertur, ea res magnam partem 
dubitationis, quae adhuc exstat de Dialogi auctore, abolere 
possit, et ut sibi contingat demonstrare quae Dialogi 
sermo cum historicis libris communia habeat, (si non cum 
omnibus, tamen cum prioribus) quamquam viginti anni 
intercedant. 

Constat ergo et Wolfflino ante Domitianum Dialogum 
Sseriptum esse, non tamen e suis in Taciti sermonem in- 
quisitionibus hoc effecit, sed externae causae eum ad hanc 
sententiam adduxerunt. 

Dicit quidem !) Taciti opera historica, si non iam ob 
alias causas sie ordinanda essent ut vulgo fit, etiam ob 
sermonis mutationes in eadem serie poni oportere; sed 
longe alia res est hoc profiteri ac, si revera illae aliae 
causae abessent, verum temporis ordinem constituere. 
Et quod magis etiam notabile est: non addit Dialogo 
quoque ob dicendi genus, quo in eo Tacitus utitur, suum 
iustum tempus tribui posse. ; 

Ex hisce omnibus sequitur rem esse plenam peri- 
culi Waolfflini investigationibus uti ad rem  demon- 
Sstrandam quam ipse eo modo demonstrare ne conatus 
quidem est. 

Longius etiam progredi possumus : si ?is exemplis, quibus 
Wolfflinus. Tacitei sermonis mutationem demonstrat, utimur 
€o consilio, ut ex dis aliquid coniiciamus de tempore quo 
Dialogus scriptus sit, nihil aliud nobis apparet quam 
Dialogum eodem fere tempore scriptum esse quo Agricolam, 
Germaniam, Historias. 


1) pag. 95. 

Percenseamus omnes locos in Wiolfflini dissertatione, 
ubi Dialogus cum aliis libris confertur: 

Phil. XXV, pag. 99 sqq. 

p. 99 firmitas, semel legitur in Dial. semel in Hist. 
semel in Ann. in quibus ceteroquin semper firmitudo 
legitur. 

p. 101 materies et materiem, aut materia et materiam. 
Formae in 2a et am leguntur in Ann. 1!) Dial. 8, 
Germ. 2, Hist. 4. 

p. 103 adversus, Dial. 4, Agr. 10, Germ. 4, in hisce 
minoribus scriptis adversum nusquam legitur ; in Historiis 
adversus et adversum promiscue, in Annalibus plerumque 
adversum. 

rursus Dial. 8, Agr. 3, Germ. 3. In hisce nusquam 
Twrsum quod in Annalibus praevalet. 

oraculum, Dial. 1, Hist. 2. In Ann. promiscue oraculum 
eb oraclwm. 

p. 104 anteire. In Dialogo et in Historiis littera e non 
eliditur, in Annalibus saepe: antibo, antire etc. 

p. 105 ex quis saepe in Ann. In Dial, Agr. Germ., 
Hist. semper e(z) quibus. 

deinde, Dial. 4, Agr. 3, Germ. 3. In Hist. deinde et dein ; 
in Ann. fere semper den. 

p. 106 offensio, semper in Ann.; offensa in Dial. 8, Hist. 9. 

p. 108 s?cut, Dial. 10, Agr. 3, Germ. 3, Hist. 4, Ann. 3. 

p. 109 prout Dial 2, Agr. 3, Germ. 7, Hist. 11. In 
Ann. rarissime occurrit. 

velut Dial. 18, Agr. 10, Hist. III 14, Hist. IV 9 in 
Annalium singulis libris circiter 4. 


1) Loco semel, bis, ter etc. brevitatis causa ponimus 1, 2, 3, eto. 
1 

p. 110 aon solum-sed etiam, Dial. 4, Agr. 2, Ger. 1, 
Hist. 0, Ann. 1. 

dummodo, Dial. 1, Germ. 1. In posterioribus libris dum 
semper pro dummodo invenitur. 

ideoque, Dial. 1, Germ. 1, Agr. 1. 

p. 111 affirmare, Dial. 1, Agr. 3, Germ. 2, Hist. 12, 
Ann. 12. 

assuescere, Dial. 2, Agr. 2, Germ. 1, Hist. 2 suescere in 
Ann. demum occurrit. 

adiuvare, Dial. 1, Agr. 1, Hist. 4, in Ann. huius verbi 
solum part. perf. pass. legitur. 

p. 119 adipisci, Dial. 1, Agr. 1, Hist. 4 et saepe in 
Annalibus, in quibus etiam apísc? vox invenitur, quae 
non in aliis libris. 

accurate, Dial. 2, curate in Ann. 

innotesco, Dial. 1, Hist. 1; in Ann. modo motesco 
legitur. 

p. 115 ablativi absoluti sine subjecto in Dial., Agr., Germ., 
non inveniuntur. Incipit hic usus in Historiis, vulgatus 
iam est in Annalibus. 

p. 116 anastrophe praepositionum, abest in scriptis mi- 
noribus. Satis raro in Hist. saepe in Ann. 

p. 118 quanto-anto; quo-eo: Dial. 2, Agr. 3, Germ. 1, 
Hist.6. In VI prioribus Annalium libris 10, in posterio- 
ribus 5 (saepe in oratione indirecta). 

p. 119 quae cum dixisset, Dial. 2, in aliis libris, huius 
generis locis, wbi dicitur. 

p. 120 quatenus, (sensu causali) Dial 2, Germ. 2, 
Hist. 3, Ann. 1. 

p, 122. In Annalibus saepe inconcinna vocabula inter 
Se opponuntur ut ,innocentes et noxios", ,illustres igno- 

biles" (pro: ,nobilesignobiles"), ,quaeque impenetrabilia 
quaeque pervia" (pro ,invia-pervia"). In Dial. (ut: ,de 
iusto et iniusto"), in Germ. (ut: ,notum-ignotumque"), 
in Hist. (ut: ,solita-insolitaque", ,periti imperitique") 
magis vulgari modo vocabula contraria inter se oppo- 
nuntur. 

p. 123 sive-sive, Dial.8, Agr. 2, seu-seu, Agr. 2, Germ. 2. 

p. 124 neque-neque, Dial. 6, Agr. 8, Germ. 4, Hist. (sin- 
gulis libris) 6, 2, 8, 9, 4, Ann. (libris 11 —16) 0, 1, 2, 2, 0, 1. 

nec-nec, Dial. 8, Agr. 2, Germ. 4, Hist. (libris 1, 83, 4) 
7, 2, 1, in omnibus Ann. libris 3. 

aut-aut, Dial. i2, Agr. 8, Germ. 6, Hist. (lib. I—IV), 
4, 6, 6, 5, Ann. (libris 1, 2, 8, 4, 6), 0, 1, 1, 0, O. 

p. 125 polysyndeta in scriptis minoribus frequentia, semel 
in Historiis, in Annalibus non inveniuntur. 

pleonasmi: ,ante praedicere" et ,prius praedicere" in 
Dialogo; ,initium inchoatur", ,initium coepit" in historicis 
libris; rarius in Annalibus. 

Addendum est ex Philologgoo XXVII: 

p. 135 olim in Dial. Agr. Germ. significat spatium plus 
quam centum annorum, postea sensim brevius tempus 
indicare coepit, usque ad unius anni spatium. 


Videmus huic seriei nihil inesse ex quo appareat Dia- 
logum multo ante cetera scripta minora editum esse. Nam, 
etsi in iis, quae non in Annalibus sed solum in prioribus 
scriptis leguntur, quaedam sunt quae saepius in Dialogo 
occurrunt quam in Agricola aut Germania, non, contra, 
desunt quae in Agricola, Germania, aut singulis Histo- 
riarum libris saepius inveniuntur. 

Modo commemorandum est (ex Phil XXVI) vocem 

aliquis cum solo substantivo, sine adiectivo, in Dial. 15 
occurere, in Agr. 3, in Germ. 5; minoris iam momenti 
est vocem quidam sine substantivo in Dial. 18 in Agr. 
Germ. 15 occurere. 

Si denique reputamus Dialogum in editione Halmiana 
occupare 40 paginas, Agricolam 30, Germaniam 25, iam 
minus mirum est, immo ipsa ratio fert, quaedam in 
Dialogo saepius occurrere quam in Agricola aut Germania. 

Una res excipienda est: vox fere in solo Dialogo occu- 
rit, in ceteris libris semper ferme invenitur, sed nemo 
putabit, opinor, ex hac una re quidquam concludi posse; 
potius rogandum est an non vox fere magis sit vulgaris, 
ergoque Dialogi sermoni aptior quam ferme. 

Wolfflious ergo tantum non semper de Dialogo una 
cum aliis scriptis minoribus mentionem facit, sibique 
proposuerat: demonstrare quomodo Taciti historicus sermo 
labentibus annis se mutaverit. Quod pertinet ad quaes- 
tionem de tempore scripti Dialogi, nihil certi nobis praebet 
neque praebere voluit. 

Hanc rem in clara luce ponere conatus sum, quia mihi 
visi sunt nonnulli, freti quodammodo Wolfflini dissertatione, 
operam dare ut demonstrent apparere ex copia verborum, 
qua Tacitus in Dialogo utitur, hoc opus multo ante Agri- 
colam (Germaniam, Historias) scriptum esse. 

Imprimis aliquid observare velim de quadam re, quae 
in Johnii egregia editione minus probanda mihi visa est. 

Longa serie locutionum, in Dialogo occurentium, com- 
ponenda cum similibus ex ceteris libris, juxta alias argu- 
mentationes, et hae re efficere Johnius conatus est revera 
Tacitum Dialogi esse auctorem. Sunt in hac enumeratione 
quaedam, quae ut multum probare videantur maxime 

vereor; quid enim nostra scire refert in Dialogo VII legi 
,defendere datur" et in Ann. IV, 60, 4 ,defendere 
daretur"? praesertim in contextu satis dissimili? Neque 
magis eo moveor quod in Dialogo (XXXVII) legitur, (in 
figura) ,stare tamquam in acie", in Historiis (IV, 85) 
eadem verba ,in acie stare" sensu proprio occurrunt. Et 
qui negant a Tacito Dialogum scriptum esse, profecto non 
se victos esse confitebuntur postquam audiverint in aliquo 
Dialogi loco (XXXV) de ,pueris robustioribus" sermonem 
esse, in Germania (XIII) eiusdem adiectivi comparativum 
gradum cum substantivo ,adulescentuli" conjunctum oc- 
currere. Quamquam ergo haec ita sunt, quamquam multa 
alia etiam insunt quae non maioris sint momenti, tamen 
mihi in animo non est ipsi rei, quam hac serie conqui- 
renda probare Johnius voluit, contradicere. 

Malim aliquantisper subsistere in annotatione, quam 
invenimus in pagina 15 Johnii editionis, ubi hoc habemus: 
»Die dem klassischen Sprachgebrauch angehórigen Wórter 
und Wendungen, die nur im Dialogus, nicht mehr in den 
spáteren Werken des Tacitus vorkommen, sind, abgesehen 
von den unmittelbar durch den Stoff bedingten Aus- 
drücken, folgende", sequitur series verborum satis longa. 

Si revera credendum esset multa verba in solo Dialogo, 
nondum in ceteris Taciti operibus obvenire, sine dubio 
fere constaret hunc librum satis diu ante ceteros scrip- 
tum esse. 

Si tamen accuratius hanc seriem inspicimus, duae res 
se nobis offerunt; primo: dicit quidem Johnius se ex- 
clusisse ea verba quae propter argumenti diversitatem 
in solo Dialogo leguntur, non in aliis libris, sed in hac 
re nimis artis finibus usus esse vir doctus videtur; 

secundo: multa insunt in Dialogo verba et locutiones, 
quae in historicum sermonem non conveniunt. 

Si haec excipimus, nihil fere restat quam vocabula quae 
semel in Dialogo occurrunt, ita ut metuendum sit ne 
mero casui sit tribuendum quod in ceteris libris haecce 
vocabula non occurrunt. 

Ad has res demonstrandas opus est ut eam seriem 
percenseamus: 

anxietas c. 28 et 39. Posterior locus: ,diligentis stili 
anxietatem", ad artem rhetoricam quodammodo pertinet. 

arbitratus semel (c. 42). 

artificium semel (c. 32). 

assidwitas semel (c. 5). 

auditor, quinquies legitur (c. 20, 23, 29, 32, 34); sed 
huius vocabuli usus originem ducit ex argumento; qui 
»de oratoribus" loquitur non tacet de eorum , auditoribus". 

bibliotheca bis legitur (c. 21, 37) et huius rei argu- 
mentum causa videtur (vide etiam ad vocem ,poeta"). 

causidicus bis (c. 1, 12), artis vocabulum !). 

clavus semel (c. 7). 

condiscipulus bis (c. 35), artis vocabulum. 

descriptio semel (c. 20). 

dícacilas semel (c. 29), artis vocabulum. 

differentia bis (c. 15, 88). 

discipulus semel (c. 29), artis vocabulum. 

eruditio sexies (c. 2, 14, 16, 24, 26, 30); artis vocabulum. 

facultates bis (in uno capite 8). 





1) zArtis vocabula" non tantum ea voco, quae in solis ad artem 
rhetoricam pertinentibus libris locum habere possus/, sed ea quoque 
quae e rerum natura mu/fo saepius in huius generis libris quam in aliis 
inveniuntur. 

genius semel (c. 9). 

historia semel (c. 3), vide ad vocem ,poéta". 

honestas semel c. 81: ,nam in iudiciis de aequitate, 
in deliberationibus de utilitate, in laudationibus de hones- 
tate disserimus", artis vocabulum. 

hwmilitas semel (c. 39). 

incus semel (c. 20). 

ineptiae semel (c. 32). Vide contextum: ,quos si forte 
haec audierint, certum habes dicturos me, dum iuris et 
philosophiae scientiam tamquam oratori necessariam laudo, 
ineptiis meis plausisse". Verbum videtur e familiari ser- 
mone, quod in historico sermone locum habere non potest. 

inscientia bis (c. 28, 35). 

iucunditas quinquies legitur (c. 9, 31, 6 bis, 10), duobus, 
sine dubio, locis artis vocabulum est: c. 81: ,dabunt 
Academici pugnacitatem, Plato altitudinem, Xenophon 
Tucunditatem". c. 10 ,nec solum cothurnum vestrum aut 
heroici carminis sonum, sed lyricorum quoque iucunditatem 
et elegorum lascivias et iamborum amaritudinem eto." 

lepos semel (c. 26), est artis vocabulum: ,(Cassius 
Severus) et varietate eruditionis et lepore urbanitatis et 
ipsarum virium robore ceteros superat". 

lis semel (c. 5). 

macies semel (c. 21); neque sensu proprio ut dicitur 
e.g. de homine, sed est vocabulum ad artem rhetoricam 
pertinens. 

Witor quater (c. 20, 23, 21 bis), sed semper usurpatur 
de orationis proprietate, numquam de alia re, artis ergo 
est vocabulum. 

patrocinium semel (c. 4). 

perturbatio semel (c. 36). 

poéta, poéticus etc. Haec vocabula in Dialogo saepe 
occurrunt, in ceteris Taciti operibus non inveniuntur. 
Ante omnia hic laudanda est prudentissima WOlfflini 
annotatio, quae legitur in Phil. XXVI, p. 141. Loquitur 
vir doctus de vocibus ,philosophia" et ,sapientia" apud 
Tacitum obviis; observavit Tacitum in prioribus suis 
operibus saepe voce ;,philosophia" usum esse, postea 
tamen hoc vocabulum evitasse, proque eo usum esse voce 
Sapientia". Idem valet de voce ,poeta" multisque aliis 
Graecis vocabulis, addit tamen Wolfflinus: ,Aenlich hat 
Tacitus im Dialog ,poéta" oft gebraucht, konnte auch 
dieses wort, da das thema ihn so oft auf poésie und 
rhetorik führt wnmoüóglich vermeiden". 

Nimirum Tacitus agens de quaestione, utrum ars poó- 
tica an rhetorica superior esset, non poterat non uti eo 
vocabulo, quod omnibus hominibus usitatissimum erat: 
ipsius ,poétae" nomine. Verissimum est Tacitum paulatim 
peregrina vocabula evitare coepisse, sed quod in hoc libro 
vox ,poéta" aliaeque huius generis saepe occurrunt, 
omnino non probat Dialogumn diu ante cetera opera scrip- 
tum esse. Ceteroquin: vox ,philosophia" e.g. etiam in 
Historiis invenitur. 

Praeterea reputandum est multo graviores causas fuisse, 
cur in operibus historicis talia Tacitus evitaret quam in 
Dialogo. Vocabula enim peregrina semper et ubique fue- 
runt cotidiani sermonis (inter homines eruditos scilicet); 
a sermone tamen sublimiore, sive poético sive historico, 
aliena sunt. Sie nos in cotidiano sermone saepe utimur 
vocibus ,visite" aut ,hotel", pro quibu& in sublimiore 
oratione semper ,bezoek" et ,herberg" dicitur. Sescenta 
huius rei exempla proferri possunt; et quod apud nos 

sunt verba Franco-Gallica, id apud Romanos erant verba 
Graeca. 

Idem quod de voce ,poeta", etiam valet de vocibus: 
bibliotheca", ,historia", aliis. 

salutatio (sensu ,Besuch") semel (c. 29), alio sensu 
vox ,salutatio" etiam in ceteris Taciti libris legitur; et 
vox ,salutare" sensu ,besuchen" legitur e.g. Ann. XIII, 
18; XIV, 56. 

Schola quater (c. 81, 85 ter) et hoc verbum propter 
suam naturam locum habet in libro de arte rhetorica; 
vide etiam ad vocem ,poéta". 

stilus semel (c. 39), est artis vocabulum. 

subselliwm bis (c. 9, 34), si contextum inspicimus vide- 
mus et hoc esse verbum ex re rhetorica. 

tabella semel (c. 36). 

tabulariwm semel (c. 39), vocabulum e re rhetorica. 

torus semel (c. 21). 

torrens semel (c. 24), dicitur de oratione Apri: ,quo 
torrente quo impetu saeculum nostrum defendit". 

velernus semei (c. 20). 


Haec sunt substantiva quae Johnius (usus Greefii Lexico) 
collegit, sequitur adiectivorum series. 

accuratus bis (c. 6, 14) contextus: ,accuratam medi- 
tatamque orationem" et ,accuratissimus sermo", est ergo 
artis rhetoricae vocabulum. 

admirabilis semel (c. 30). 

amarus semel (c. 25) sensu rhetorico, nempe de ser- 
monis genere usurpatur. Eodem sensu vox ,amaritudo" 
invenitur. 

argutus semel (c. 20): ,sive sensus aliquis arguta et 


106 


brevi sententia effulsit", et hic locus artem rhetoricam 
spectat. 

aridus bis (c. 18, 19), c. 18 dicitur de oratore quodam, 
c. 19 de libro. Nusquam ergo sensu proprio sed utroque 
loco sensu rhetorico. 

augustus bis (c. 4, 12). In priore loco vox de eloquen- 
tiae quodam genere usurpatur. 

commodus semel (c. 12), loco, secundum multos, corrupto. 

cotidianus ter (c. 4, 30, 32). C. 32: ,quod adeo negli- 
gitur ab horum temporum disertis, ut in actionibus eorum 
huius quoque cotidiani sermonis foeda ac pudenda vitia 
deprehendantur"; hic locus ad artem rhetoricam pertinet, 
,cotidianus sermo" opponitur orationum sermoni. 

dulcis quater (c. 5b, 6, 18, 18). Sed c. 18 dulcis" 
epitheton est dicendi cuiusdam generis; c. 13 Vergilii 
verba citantur; c. b vox ,dulcis" e coniectura in textum 
illata est, ità ut unus modo locus restet. 

effrenatus semel (c. 40). 

elinguis semel (c. 36), ubi voci ,disertus" opponuntur: 
,mutus et elinguis". 

forensis quater (c. 4, 8, 11, 14); sed hoc in libro de 
arte rhetorica, cuius ,forenses" causae magna sunt pars, 
minime notabile videtur. 

fruciuosus semel (c. 5). 

heroicus semel (c. 10) ,heroici carminis sonus" in loco 
iam supra ad vocem ,iucunditas" laudato. Quaeritur quo- 
modo fieri potuerit, ut in historicis quoque operibus hoc 
vocabulum occurreret, nisi mero quodam casu. 

improbus semel (c. 11). 

inexercilatus semel (c. b): ,disertam quidem sed in- 
exercitatam sapientiam". 

inflatus semel (c. 18), ubi dicitur Cicero nonnullis nimis 
inflatus et tumidus visus esse; artis rhetoricae ergo est vox. 

inquinatus semel (c. 20). 

insulsus semel (c. 22) ,fugitet (orator) foedam et in- 
sulsam seurrilitatem, variet compositionem etc." in mediis 
rhetoricis praeceptis ergo versamur. 

invidus bis legitur (c. 5, 34). 

lautus (sensu non proprio) semel c. 22. 

legitimus semel (c. 32, sensu ordentlich"). 

meretricius semel (c. 26), in loco qui de orationum genere 
quodam agit: ,orationem fucatis et meretriciis vestibus 
insignire". 

oraíorius sexies (c. b, 6, 8 bis, 10, 26); in ,Dialogo 
de Oratoribus", hoc profecto nemo mirabitur. 

peculiaris semel (c. 29). 

perfectus semel (c. 26): ,o0misso optimo illo et perfec- 
tissimo genere dicendi". 

politus semel (c. 18), est artis rhetoricae vocabulum: 
dieitur de Crasso, qui erat ,politior" Graccho; eodem capite 
eodemque contextu semel ,impolitus" legitur. 

quivis haec vox, si saepe in Dialogo, nusquam aut raro 
in ceteris libris inveniretur, fortasse ne sic quidem multa 
nos doceret, videtur enim magis cotidiani quam historici 
Sermonis; sed semel (c. 1) modo legitur. 

reconditus bis (c. 28, 33). 

remissus semel (c. 11). 

ridiculus semel (c. 39). 

sanus semel (c. 41). 

insanus semel (c. 13). 

semotus semel (c. 2), contextus: ,ut fabulas quoque 
eorum et disputationes et arcana semotae dictionis penitus 

exciperem" obvenit ergo in serie verborum ad artem 
rhetoricam pertinentium. 

Studiosus ter (c. 32. 2. 31), c. 82 et 2 in contextu: 
»Studiosi alicuius oratoris audiendi", c. 21 substantive 
usurpatur: ,is qui studet arti rhetoricae". 

subtilis semel c. 1 ,excogitata subtiliter et dicta gra- 
viter". 

temerarius semel legitur (c. 40) de quodam eloquentiae 
genere. 

tener bis (c. 26, 29), c. 26, ,tenere dicere, diserte 
saltare". 

tunicatus c. 7 ,tunicatus hic populus" opponi videtur 
capiti V, 6 ,togatorum comitatus". ,Togatus" vocabulum 
et in aliis libris legitur, quod vox ,tunicatus" in solo 
Dialogo invenitur, nemo non mero casui tribuet. 


abundare semel (c. 12). 

accumulare semel (c. 8) in Annalibus III 30, vox 
,accumulator" legitur. 

anhelare semel (c. 13). 

arridere semel (c. 42). 

comprehendere semel c. 31, ,iuris civilis scientiam 
veteres oratores comprehendebant'". 

concludere semel (c. 81), ,argumenta concludens di- 
cendi genus" sensu rhetorico ergo usurpatur. 

copulare semel c. 17. 

coronare semel c. 13. 

corroborare seme] c. 84. 

declamare, declamatio, declamatorius, singula haec vo- 
cabula semel leguntur (c. 31, 15, 14), sunt haec sine 
dubio artis yocabula. 

delectare, hoc verbum quater (c. 14 bis, 31, 22) legitur. 

deridere semel (c. 82). 

desumere semel (c. 87). 

determinare semel (c. 16) et hoc quodammodo artis 
vocabulum videtur. 

dimicare semel c. 84. 

disputare, disputatio, octies leguntur (c. 14, 15, 31. 1,2, 
14, 27, 31), neque hoc mirum, totus enim liber est ,dis- 
putatio", suntque haec verba in re rhetorica vulgatissima. 

elaborare ter (c. 6, 9, 18), c. 18: ,,Corvinus dulcior et 
in verbis magis elaboratus" etiam capite 9 artis est vo- 
cabulum; c. 6 in loco corrupto legitur. 

elucubrare semel (c. 9): unum librum excudit et elu- 
cubravit". 

excellere semel (c. 32). 

excerpere bis (c. 22, 26); prior locus artem rhetoricam 
Spectat. 

excogitare semel (c. 1). 

excolere semel (c. 22), sensu rhetorico. 

excudere semel (c. 9), sensu rhetorico (vide , elucubrare"). 

exhortari semel (c. 14), sed vox ,exhortatio" in His- 
toriis invenitur. 

expilare semel (c. 37). 

expolire semel (c. 22), artis vocabulum. 

fugitare semel (c. 22), constat Tacitum in historicis 
operibus verba frequentativa, quae apud Ciceronem satis 
rara sunt, in deliciis habuisse; ita ut verbum fugitandi, 
Si quidque probaret, potius meae parti faveret. 

importare semel (c. 83). 

informare semel (c. 31): ,neque enim sapientem in- 
formamus neque Stoicorum comitem". 

insequi (sensu insectandi), aliis significationibus et in 
ceteris libris saepe occurrit. In Dialogo habemus hos locos: 
c. 84 ,L. Crassus C. Carbonem, Caesar Dolabellam, Asinius 
Pollio C. Catonem, Calvus Vatinium orationibus insecuti 
sunt". C. 4 ,agitare et insequi poétas". C. 21 ,nolo Cor- 
vinum insequi". Ex tribus hisce locis apparere videtur 
in re rhetorica insequendi verbum hoc potissimum sensu 
usurpari. 

instituere (sensu: ,unterrichten"), semel (c. 33), artis 
rhetoricae vocabulum, cf. titulum Quintiliani libri: ,insti- 
tutiones oratoriae". 

iníroducere semel (c. 30). 

nilere semel (c. 20). 

odorari semel (c. 19), hoc contextu: ,quod si quis odo- 
ratus philosophiam videretur", eadem significatione apud 
nullum, nisi fallor, auctorem antiquum legitur, non ergo 
numeranda est haec vox inter: ,die dem klassischen 
Sprachgebrauch angehórigen Wórter, die nur im Dialogus, 
nieht mehr in den spüteren Werken des Tacitus vor- 
kommen". 

percipere bis in c. 33 legitur; et hoc quodammodo artis 
est vocabulum. 

perturbare semel (c. 4). 

praecerpere in Dialogo non legitur; invecta est vox con- 
iectura Scheelii, c. 9, ubi legitur ,praecipio" quod verbum 
etiam in Annalibus et Historiis occurrit. 

praecwurrere (sensu ,übertreffen") semel hoc sensu legitur 
(c. 22), alio sensu legitur c. 20 et e. g. Hist. I, 45, II, 88. 

profanare semel (c. 11) vox ,profanus" et in ceteris 
libris legitur. 

recedere (sensu: ,aufgeben", ,abweichen") priore sensu 

semel c. 14; posteriore quater (15, 24, 32, 19). In Germania 
quoque huic voci tribuitur sensus qui nusquam alibi, vide 
Germ. 35: ,hactenus in occidentem Germaniam novimus, 
in septentrionem ingenti flexu recedit". 

vedolere semel (c. 21). 

respuere bis (c. 9, 34). 

salíare bis in uno capite (c. 26), sed, quamquam non 
certi cuiusdam hominis, aliorum tamen verba citantur: 
»plerique iactant cantari saltarique commentarios suos, 
unde oritur illa foeda et praepostera, sed tamen frequens 
quibusdam exclamatio, ut oratores nostri tenere dicere, 
histriones diserte saltare dicuntur". 

sapere semel (c, 36). 

secedere bis (c. 9, 12) legitur, sed duobus locis qui inter 
se respondent. Vox ,secessus" etiam in Annalibus occurit. 

sordere semel (c. 23). 

studere (sensu: ,seine Studien machen") ter legitur 
(c. 21, 22, 834); non tamen mirum hoc vocabulum legi in 
opere, ubi fuse de rhetoricis studiis agitur, in ceteris non 
occurrere. 

subminisitrare semel (c. 37). 

Subridere semel (c. 11). 

suspicari semel (c. 14). 

vitiare semel (c. 35), ,sic fit ut (in rhetorum scholis) 
tyrannicidarum praemia, aut vitiatarum electiones, aut 
pe tilentiae remedia, aut incesta matrum aguntur"; quae 
sunt argumenta disputationum inter rhetores usitatissima, 
quorum tituli hie citantur. 

vituperare semel (c. 8). 


dudum semel (c. 16). 

ecce semel (c. 3), haec vox multo aptior videtur sermoni 
familiari quam historico !). 

gratis semel (c. 9). 

itaque ter legitur (c. 14, 30, 39), semper conjunctim 
cum voce ,hercule", alibi semper ,ergo". 

praesertim bis (c. 10, 24). 

pridem (sensu ,ehedem") semel (c. 28). 

propter (sensu ,wegen") semel (c. 21). 

non solum — sed etiam semel (c. 29). 

si modo bis (c. 10, 9). 

Huius generis vocabula (ut: dudum, propter, praesertim, 
non solum — sed etiam) multum probare possent, si saepe 
in Dialogo, numquam vel rarissime in ceteris libris lege- 
rentur; sed quid probare possunt voces, quae semel modo 
occurrunt? 

8e abstinere a semel (c. 40). 

velle cum Inf. Perf. Pass. semel. 

irrumpere in (sensu ,in etwas einbrechen") semel legitur 
(c. 11) sed fere eodem sensu invenitur Ann. VI, 1, 6. 

Non mirum est interiectas voces ,credo", ,opinor", ,ut 
opinor" etc. in Dialogo saepe, in ceteris libris non occurrere; 
sunt enim formulae e sermone cotidiano, sed ab oratione 
historica alienae. 

Conferri potest quod Cicero iucundissimo loco?) orationis 
pro Fontejo habet de voce ,arbitror": Indutiomarum ex 
toto suo testimonio sustulisse verbum arbitror, ,quo nos" 
Cicero ait ,etiam tum utimur, quum ea dicimus iurati, 
quae comperta habemus, quae ipsi vidimus". 


1) Neque magis mirum vox "hercule" saepe in Dialogo, nusquam 
fere in ceteris libris legi. 
9) C. IX. 

Eodem modo quo Cicero dicit vocem arbitror" usur- 
pari, Tacitus utitur vocabulis supra relatis. Vid e. g. 
c. 37 ,non, opinor, Demosthenem orationes inlustrant quas 
adversus tutores suos composuit, nec Ciceronem magnum 
oratorem P. Quintius defensus aut Licinius Archias faciunt: 
Catilina et Milo et Verres et Antonius hanc illi famam 
cireumdederunt". Videmus Tacitum eodem iure voce ,ar- 
bitror" uti potuisse. Intelligimus talia vulgaris sermonis 
esse, sublimiorem non decere. 

Considerato Johnii catalogo videmus multa in eo esse 
verba, quae, propter libri argumentum, aut in solo Dia- 
logo locum habere possint, aut saltem eius generis sint, 
ut non mirum sit ea in historicis libris non occurrere. 
Suntque praeterea nonnulla, quae in Dialogo non offen- 
dunt, quae tamen a sermone historico aliena sunt. 

Mea facio, quod ad hanc rem pertinet, Vogelii verba !): 
,S8i non tam numeras quam ponderas vocabula, et id 
quaeris quod uterque pro materiae natura dicere potuerit, 
illud potius stupebis, quod in tanta rei tractatae diversi- 
tate non magis differunt Taciti historici libri a Dialogo". 

Nihil enim restat, paucis modo exceptis, nisi vocabula, 
quae semel in Dialogo, numquam in ceteris libris occur- 
runt. Et quid ex eiusmodi rebus elucet? Num sic vinci 
potest ,hostis in talibus rebus profecto maxime infestus, 
casus ludibrium" ?). 

Et in Germania, e.g. satis multa verba inveniuntur 
quae in nullo alio e Taciti libris leguntur. Percensui, 
quia hoc sufficere videbatur, sola ea vocabula quae a 


1) pag. 275. 
2) Sunt et haec Vogelii verba, pag. 255. 

littera 4 incipiunt: sunt haecce: aedifico, alea, aliquantum, 
animo, aper, apparo, argenteus, aro, astutus; quorum 
maiorem partem non ex peculiari libri de Germania argu- 
mento originem ducere, procerto constat. Credo nullum 
fere ullius scriptoris exstare librum, in quo non verba 
aliquot occurrant, quae in ceteris eiusdem auctoris libris 
non inveniuntur: mero casui talia sunt tribuenda. 


Ergo neque in Dialogi de Oratoribus argumento, neque 
in dispositione, neque in sermone, neque in verborum 
frequentia, quidquam esse apparet, quod credere nos vetet 
id quod sua natura maxime credibile est: librum tam 
egregium, tam plenum rerum, tanto artificio structum, 
non a tirone sed à viro maturo scriptum esse. 


THESES. 


THESES. 


I. 
Dialogus de Oratoribus post Domitiani regnum est 
Scriptus. 
I. 


Dial. de Or. 17 vox ,statio" non ,annum" significat. 


III. 


Plinius Ep. IX, 10 ,nemora et lucos" non ad Dialogum 
respiciunt. 


IV. 


Strodtbeckii sententia, ea quae Maternus de tyrannis 
dicit ,ironice" esse accipienda, iam inde refellitur, quod 
in Dialogi capite tertio procerto sine ulla ,ironia" Ma- 
ternus de odio in tyrannos verba facit. 

(Vide meam dissertationem pag. 39). 


Vs 


Hor. Od. rt, XXVIII non est dialogus, sed monologia, 
quae profertur ab umbra cuiusdam nautae. 

VI. 


Verg. Aen. V, 302: 
,multi praeterea quos fama obscura recondit" 
poéma epicum non decet. 


VII. 


Rectissime Boissierius demonstravit inter causas exilii 
Ovidii carmen de arte Amatoria non exiguum locum 
obtinere. 


VIII. 


Prop. III, 18. 19—21 legendum: 

,Et certamen habent leti, quae viva sequatur 
Coniugium: pudor est non licuisse mori, 
Gaudent victrices, et flammae pectora praebent". 


IX. 


Val. Max. IX, 2, ext 11. 

Sicut illi Barbari, quos ferunt mactatarum pecudum 
intestinis, et visceribus egestis, homines inserere" 

legendum: ;,pecudum corporibus, visceribus egestis, 
homines inserere". 


A 


Val. Max. ibidem: 
»donec intus putrefacti" 
legendum: ,donec illis putrefactis", 

XI. 


"Luc. de morte Peregrini 10 (332) ,»4£8vr«"', legendum : 


»yeyovóra", 


XII. 


Luc. ibidem 4 (329), verba: ,e0 yàp 'AcxAwmibs xol 
Audvucog xepxuvQ;'" delenda sunt. 


XIII. 


Otto Seeckii rationes in libro ,die Quellen der Odyssee'", 
quod ad summam pertinet, laudandae sunt. 


XIV. 


Athenaeus Deipn. X, 437: ,vev4uiviy", legendum ,£vype- 
pev". 


XV. 
Soph. Phil. vs. 224 non est reiciendus. 


XVI. 


Thuc. III, 89, 8 Tí Éreire Tpocó9ov", legendum riis 


&mT' a)Tijc Tpoc0Oov". 


XVII. 


Aesch. Choeph. 560 ,£ívoe re xal 3opóbevos Sómav", 
legendum: ,£éve ve xal Sopu£évp 30e". 

XVIII. 


Cornelius Nepos, agens de morte Pausaniae (Paus. c. 5), 
male conglutinat id quod Thucydides (I, 184) hac de re 
habet, et eam narrationem, ex qua Diod. Sic. (XI, 45) 
hausit. 


XIX. 


Quamquam Thucydides (I, 67 et 139) non commemorat 
in decreto Megarensi fuisse ,reüe 3e crpaTWycbe, (rav 
dpsómci: Ty TxTpixbv Üpxov, EopvUvai Óri xal 3ic dvà mÀv 
Éroc ic vàv Meyapix3v dn (aAoUci" (sunt haec Plutarchi, in 
vita Per. c. 30, yerba), tamen huiusmodi aliquid in decreto 
inerat. 


XX. 


Tiberius, priore saltem sui regni parte, satis bonus fuit 
imperator. 


XXI. 


Thucydides, in loco ubi Plataeense obsidium describitur, 
(II, 75 sqq.) multa narrat quae credi vix possunt. 


